GALUTINIS
A6-0043/2005
24.2.2005
PRANEŠIMAS
dėl II, IV, V, VI, VII ir VIII(A) bei VIII(B) skirsnių gairių ir Europos Parlamento preliminarių išlaidų ir pajamų projekto (I skirsnis) sudarant 2006 finansinių metų biudžetą
(2004/2271(BUD))
I skirsnis – Europos Parlamentas
II skirsnis – Taryba
IV skirsnis – Teisingumo Teismas
V skirsnis – Audito Rūmai
VI skirsnis – Europos ekonomikos ir socialinių reikalų komitetas
VII skirsnis – Regionų komitetas
VIII (A) skirsnis – Europos ombudsmenas
VIII (B) skirsnis – Europos duomenų apsaugos priežiūros pareigūnas
Biudžeto komitetas
Pranešėjas:
Valdis Dombrovskis
PE 353.451 V02-00v01-00
TURINYS
Puslapis
PASIŪLYMAS DĖL EUROPOS PARLAMENTO REZOLIUCIJOS.........................................3
Piliečių laisvių, teisingumo ir viDaus reikalų komiteto NUOMONĖ.........9
PROCEDŪRA...........................................................................................................................12
PASIŪLYMAS DĖL EUROPOS PARLAMENTO REZOLIUCIJOS
dėl II, IV, V, VI, VII ir VIII(A) bei VIII(B) skirsnių gairių ir Europos Parlamento preliminarių išlaidų ir pajamų projekto (I skirsnis) sudarant 2006 finansinių metų biudžetą ( 2004/2271(BUD) )
Europos Parlamentas,
– atsižvelgdamas į EB sutarties 272 straipsnį,
– atsižvelgdamas į 1999 m. gegužės 6 d. Europos Parlamento, Tarybos ir Komisijos tarpinstitucinį susitarimą dėl biudžeto vykdymo tvarkos ir biudžeto sudarymo procedūros tobulinimo
OL L 172, 1999 06 18, p. 1. Susitarimas pataisytas Europos Parlamento ir Tarybos Sprendimu 2003/429/EB (OL L 147, 2003 06 14, p. 25). ,
– atsižvelgdamas į Europos Sąjungos 2005 finansinių metų bendrąjį biudžetą
2 Dar neskelbta Oficialiajame leidinyje . 2 ,
– atsižvelgdamas į Audito Rūmų 2003 finansinių metų metinę ataskaitą ir institucijų, kuriose buvo atliekamas auditas, atsakymus
3 Dar neskelbta Oficialiajame leidinyje . 3 ,
– atsižvelgdamas į Darbo tvarkos taisyklių 69 straipsnį ir IV priedą,
– atsižvelgdamas į Biudžeto komiteto pranešimą ir Piliečių laisvių, teisingumo ir vidaus reikalų komiteto nuomonę ( A6-0043/2005 ),
A. kadangi techniškai koreguojant Finansinę perspektyvą preliminariai buvo numatyta 2006 m. biudžeto maksimali 5 pozicijos (Administravimo išlaidos) riba, t. y. 6 704 mln. eurų,
B. kadangi 2006 m. biudžetas apims visas su 2004 metų plėtra susijusias išlaidas, įskaitant didžiosios dalies naujų darbuotojų įdarbinimo sąnaudas,
C. kadangi 2007 m. numatyta didelė būsimos plėtros parengiamojo darbo dalis bus vykdoma 2006 m.,
D. kadangi 2006 m. yra paskutiniai dabartinės finansinės perspektyvos metai,
Politiniai prioritetai
Būsimosios plėtros įtvirtinimas ir parengimas
1. mano, kad yra labai svarbu prireikus skirti papildomai atitinkamų priemonių, kad būtų sėkmingai baigta 2004 m. plėtra; tikisi, kad iki 2006 m. bus įdarbinti beveik visi nauji darbuotojai iš 10 naujų valstybių narių. Šios kitų institucijų finansinės išlaidos buvo numatytos biudžete;
2. pabrėžia, kad svarbu naujus darbuotojus įtraukti į institucijos struktūrą; mano, kad reikia imtis tinkamų mokymo priemonių tose srityse, kuriose jaučiamas atsilikimas, pvz., vertimas raštu ir žodžiu;
3. pabrėžia būtinybę energingai pradėti rengtis 2007 m. numatomai būsimai plėtrai, susijusiai su Rumunija ir Bulgarija; ragina institucijas iki 2005 m. rugsėjo 1 d. pateikti detalią informaciją apie tokio pasirengimo planus ir finansinių išlaidų įvertinimą;
Veiksmingas ir racionalus lėšų panaudojimas
4. ragina institucijas gerinti išlaidų kokybę ir esamus asignavimus veiksmingiau ir racionaliau naudojant savo pagrindinei veiklai; tikisi, kad tai atsispindės jų sąmatose;
5. laikosi nuomonės, kad ieškant lėšų institucijų funkcionavimui gerinti pirmiausia reikėtų perskirstyti asignavimus ir perkelti darbuotojų; pabrėžia, kad vertinant pasiūlytas naujas iniciatyvas, reikia atsižvelgti į ilgalaikius finansinius padarinius;
6. palaiko mintį, kad būtų plečiamas tarpinstitucinis bendradarbiavimas siekiant padidinti veiksmingumą; ragina Komisiją iki 2005 m. liepos 1 d. pateikti pranešimą apie tarpinsitucinio bendradarbiavimo privalumus;
7. siūlo sukurti informacinę programą, kuri sudarytų sąlygas visų institucijų vertėjams bendrai naudotis jau išverstais tekstais ir pakeitimais, siekiant taupyti išlaidas ir gerinti vertimų kokybę;
Siekiant išsamesnio biudžeto
8. mano, kad kitų institucijų biudžetų struktūra ir turinys turėtų būti išsamesni; džiaugiasi tuo, kad planuojama išsiaiškinti kitų institucijų biudžetų nomenklatūras; ragina institucijas savo sąmatose paskirstytas lėšas aiškiai atskirti pagal pagrindinę veiklą ir funkcijas;
Kiti klausimai
9. ragina institucijas iki 2005 m. rugsėjo 1 d. pateikti peržiūrą priemonių, kurių buvo imtasi siekiant įveikti sunkumus, susijusius su EB Sutarties 13 straipsnyje apibrėžtu lygių galimybių užtikrinimu, atsižvelgiant į naujųjų Tarnybos nuostatų teikiamas galimybes.
10. mano, kad aplinką tausojančių politikos krypčių įgyvendinimas turėtų būti vienas kasdienio institucijų darbo aspektų; ragina visas institucijas iki 2005 m. rugsėjo 1 d. naujai įvertinti priemones, kurių buvo imtasi dalyvaujant EMAS (Europos Sąjungos aplinkosaugos vadybos ir audito sistema); pabrėžia, kad naujais pastatų projektais visų pirma suteikiama galimybė investuoti į aplinką tausojančias energijos sistemas, kurios per ilgesnį laiko tarpą pareikalautų mažiau sąnaudų ir gerokai mažiau terštų aplinką; mano, kad Europos institucijos šiuo atžvilgiu turėtų tapti pavyzdžiu;
11. ragina institucijas iki 2005 m. rugsėjo 1 d. pranešti, kaip jos skatina darbuotojus naudotis visuomeniniu transportu;
12. nurodo, kad darbuotojų skaičiaus didėjimas turės įtakos pensijų išmokoms vėlesniais metais; laukia iš Komisijos administracijos pasiūlymų, kaip išvengti per didelės einamojo valdymo biudžeto išlaidų naštos, pavyzdžiui, įkuriant pensijų fondą;
Europos Parlamentas
Įtvirtinant 2004 m. plėtrą
13. mano, kad yra svarbu užpildyti visus dėl plėtros sukurtus etatus; svarbu, kad dėl plėtros numatyti etatai būtų paskirstyti pagal skirtingas kategorijas; pritaria reikalavimui, kad reikiamas skaičius kvalifikuotų vertėjų raštu ir žodžiu verstų visomis oficialiomis kalbomis, kad parlamentarai galėtų aktyviai dalyvauti Parlamento darbe; pabrėžia, kad reikia imtis būtinų priemonių siekiant užtikrinti lygias visų Parlamento narių galimybes;
Rengimas 2007 m. plėtrai
14. mano, kad yra svarbu tinkamai pasirengti būsimam Rumunijos ir Bulgarijos sklandžiam stojimui į Europos Sąjungą; kviečia generalinį sekretorių iki 2005 m. rugsėjo 1 d. pateikti praktinių rengimosi pasiūlymų; pabrėžia, kad naujiems stebėtojams ir nariams būtina teikti tinkamas kalbos paslaugas;
Piliečiams artimesnis Parlamentas
15. primena, kad informacijos ir ryšių politika yra labai svarbi siekiant Parlamentą padaryti artimesnį piliečiams; pabrėžia garso ir vaizdo paslaugų svarbą siekiant šio tikslo; mano, kad Parlamento interneto svetainė turi būti patogesnė naudotis ir kad turėtų pagerėti transliacija internetu;
16. ragina išsamiai apsvarstyti Europos Parlamento informacijos ir ryšių politikos kryptis; prašo generalinį sekretorių iki 2005 m. rugsėjo 1 d. pateikti ataskaitą, apimančią priemonių, skirtų Apsilankymų tarnybos darbui pagerinti, apžvalgą, siekiant naujai apibrėžti jos veiklos sritį, pagerinti standartinę apsilankymų programą ir padidinti darbuotojų skaičių;
17. pažymi bendradarbiavimo ir įgaliojimų pasidalijimo su Komisijos tarnybomis svarbą; dar kartą išreiškia paramą sumanymui steigti Europos namus (bendras Parlamento ir Komisijos atstovybių patalpas) visose valstybėse narėse; mano, kad galima būtų pagerinti Europos namų darbo efektyvumą ir pastebimumą;
18. mano, kad reikėtų toliau plėtoti atstovybių vaidmenį ir užduotis Parlamento informacijos ir ryšių politikos srityje bei aprūpinti jas reikiamais ištekliais; yra pasirengęs išnagrinėti galimybes plėsti atstovybių vaidmenį remiant narių veiklą;
Parlamento darbo kokybė ir efektyvumas
19. pabrėžia, kad darbo kiekybė neturėtų tapti svarbesne už kokybę; todėl nori apsvarstyti, ar reikėtų keisti jo administracinę struktūrą ir teikti tolesnę paramą pagrindinei intitucijos veiklai siekiant optimizuoti jos darbą;
20. mano, kad padidinta Europos Parlamento atsakomybė dėl sprendimų priėmimo reikalauja gerokai didesnių išteklių, kurie turėtų būti skirti pagrindinei veiklai remti (daugiau elektroninio balsavimo įranga aprūpintų patalpų, skirtų komitetų posėdžiams, papildyti komitetų sekretoriatai, finansiniai ištekliai Parlamento komitetų užsakomai ekspertizei atlikti ir t. t.);
21. mano, kad svarbu tobulinti narių darbo sąlygas; skatina ištirti, kaip būtų galima plėsti naujų technologijų naudojimą siekiant didesnio efektyvumo; primena savo pavedimą ištirti, ar vaizdo konferencijos ir panašūs metodai palengvintų darbą; vis dėlto susirūpinęs pažymi, kad didžioji dalis lėšų yra skirta informacijos technologijoms; susirūpinęs, kad per mažai tobulinamos informacijos technologijų paslaugos, teikiamos nariams;
22. ragina gerinti bibliotekų darbuotojų nariams teikiamas paslaugas, susijusias su faktine ir nepolitine informacija ES piliečių iškeltais klausimais, kuri turėtų būti prieinama visiems nariams rodyklės forma;
23. pabrėžia asmeninių padėjėjų svarbą Parlamento narių darbui, tikisi, kad Biuro darbo grupė dėl narių padėjėjų netrukus turėtų pateikti savo ataskaitą; pritaria, taip pat ir finansinio skaidrumo sumetimais, Asistentų statuto priėmimui;
24. mano, kad siekiant užtikrinti Parlamento teisės aktų leidybos darbo kokybę labai svarbu suteikti reikiamą paramą ir ekspertų pagalbą; laukia peržiūrėtos ir papildytos įvertinimo ataskaitos apie ,,Darbo kokybės gerinimą“ (angl. Raising the Game);
25. ragina gerinti paramą Parlamento narių darbui kalbų srityje; reikalauja plėsti vertimo paslaugų apimtis, kad nariai turėtų darbui reikalingus dokumentus savo gimtąja kalba; reikalauja tinkamiau aprūpinti frakcijas ir jų darbo grupes vertėjais ir ragina administraciją skirti tam reikalingas patalpas bei darbuotojus; siūlo imtis su kitomis institucijomis suderintų veiksmų, kad reikalui esant būtų galima pasinaudoti sinergetiniu poveikiu;
26. teigia, kad personalo vadyba turi lemiamos reikšmės institucijos darbo efektyvumui; yra susirūpinęs dėl personalo įdarbinimo procedūrų trukmės, ypač plėtros kontekste; todėl prašo generalinio sekretoriaus peržiūrėti personalo įdarbinimo procedūras ir pateikti pasiūlymus dėl greitesnių procedūrų; taip pat prašo generalinio sekretoriaus pateikti ataskaitą apie pareigų paaukštinimo sistemą ir nurodyti, ar ši sistema tinkamai atspindi skirstymą į pakopas pagal nuopelnus;
27. pabrėžia, kad turėtų būti numatyta užtektinai išteklių sritims, kuriose politiniai sprendimai reikalauja didesnių finansinių įsipareigojimų, iš dalies keičiant biudžetą ir perduodant atliekamas lėšas, pavyzdžiui, dėl Parlamento bendradarbiavimo su PPO, kai turi būti skirta lėšų Europos Parlamento delegacijų, siunčiamų į PPO ministrų konferencijas, išlaidoms, ir išlaidoms, skirtoms Parlamento konferencijai PPO organizuoti, padengti;
Bendras Parlamento biudžeto lygis
28. primena, kad Parlamentui dirbant ne vienoje darbo vietoje reikia daug papildomų išlaidų iš biudžeto; atkreipia dėmesį į tai, kad Europos Parlamento posėdžiavimas trijose šalyse kainuoja daugiau kaip 200 milijonų eurų per metus;
29. pabrėžia, kaip svarbu rasti pusiausvyrą tarp pagrįsto poreikio gerinti narių, politinių frakcijų ir administracijos darbo sąlygas ir biudžeto drausmės;
30. mano, kad galutinį sprendimą dėl 2006 m. Parlamento bendro biudžeto lygio galima priimti tik tada, kai bus aiškiai nustatyti poreikiai; kreipiasi į Biurą prašydamas pateikti ataskaitą dėl veiksmingesnio finansavimo iš biudžeto dar iki pateikiant preliminarių išlaidų ir pajamų projektą, kad būtų užkirstas kelias galimybei „rinkti“ milžiniškas lėšas; pabrėžia tai, kad šie poreikiai nulems biudžeto lygį; atkreipia dėmesį į tai, kad naujų iniciatyvų turėtų būti imtasi tik atidžiai apsvarsčius ilgalaikius finansinius padarinius;
Taryba
31. ragina Tarybą ieškoti lėšų naujoms iniciatyvoms pirmiausia jas perskirstant; prašo Tarybos sudarant savo biudžetą laikytis tokio pat griežtumo, kokio yra laikomasi sudarant kitų institucijų biudžetą;
32. ragina Tarybą skirti užtektinai lėšų Šengeno ir muitinių priežiūros institucijoms, kad jos galėtų atlikti reikiamus patikrinimus;
33. ragina Tarybą pateikti savo planuojamas įplaukas ir išlaidas tuo pačiu metu, kaip ir kitos institucijos, kad jas būtų galima įtraukti į preliminarų biudžeto projektą ir skelbti;
Teisingumo Teismas
34. primena, kad Teisingumo Teismas atliko išankstinius mokėjimus už savo pastatus, dėl ko sumažėjo 2005 m. biudžeto išlaidų suma; pažymi, kad metinius mokėjimus už priestatus numatyta atnaujinti 2006 m.;
35. ragina Teisingumo Teismą pateikti Europos Parlamentui ataskaitą apie pasirengimą steigti ES tarnautojų darbo ginčų teismą ir apie jo finansinius padarinius;
36. prašo Teisingumo Teismo veiksmingiau naudoti savo išteklius, kad būtų pagreitintos teisinės procedūros (skirti didesnes lėšas mažesniems rūmams, perskirstyti personalą);
Audito Rūmai
37. pažymi, kad 2006 m. pasibaigus aštuonių Audito Rūmų narių kadencijai prireiks papildomų institucijos biudžeto išlaidų jų vienkartinėms išmokoms ir pensijoms apmokėti;
38. pažymi, kad Audito Rūmai tęs pagrindinio pastato modernizavimo projektus, kad šie atitiktų sveikatos, darbo saugos ir aplinkosaugos nuostatus, ir statys antrąjį priestatą;
Ekonomikos ir socialinių reikalų komitetas ir Regionų komitetas
39. pabrėžia biudžeto tikslumo svarbą, ypač klausimais, susijusiais su nuosavybės projektais; ragina abu komitetus pateikti ataskaitą Europos Parlamentui apie pastatų projektus ir reikalingas nuomojamas patalpas bei apie bendrų tarnybų darbą; ir prašo abiejų institucijų pateikti ataskaitas apie padėtį, susijusią su finansinės kontrolės postų užėmimu;
Ombudsmenas
40. pažymi, kad padidėjo Ombudsmeno tarnybos veiklos apimtis; planuoja įvertinti, kokios įtakos biudžetui turės išaugęs skundų skaičius;
Europos duomenų apsaugos priežiūros pareigūnas (EDPS)
41. pažymi, kad 2006 m. bus antrieji Europos duomenų apsaugos priežiūros pareigūno veiklos metai;
42. paveda Pirmininkui perduoti šią rezoliuciją Tarybai, Komisijai, Teisingumo Teismui, Audito Rūmams, Europos ekonomikos ir socialinių reikalų komitetui, Regionų komitetui, Europos ombudsmenui ir Europos duomenų apsaugos priežiūros pareigūnui.
22.2.2005
Piliečių laisvių, teisingumo ir viDaus reikalų komiteto NUOMONĖ
Biudžeto komitetui
dėl II, IV, V, VI, VII ir VIII(A) bei VIII(B) skirsnių gairių sudarant 2006 finansinių metų biudžetą
( 2004/2271(BUD) )
I skirsnis – European Parliament
II skirsnis – Taryba
IV skirsnis – Teisingumo Teismas
V skirsnis – Audito Rūmai
VI skirsnis – Europos ekonomikos ir socialinių reikalų komitetas
VII skirsnis – Regionų komitetas
VIII (A) skirsnis – Europos ombudsmenas
VIII (B) skirsnis – Europos duomenų apsaugos priežiūros pareigūnas
Pranešėjas:
Gérard Deprez
PASIŪLYMAI
Piliečių laisvių, teisingumo ir vidaus reikalų komitetas ragina atsakingą Biudžeto komitetą įtraukti į pasiūlymą dėl rezoliucijos, kurį jis priims, šiuos pasiūlymus:
Veiksmingas ir racionalus asignavimų panaudojimas
- siūloma sukurti informacinę priemonę, kuri leistų įvairių institucijų vertėjams dalytis jau išverstais tekstais ir pataisymais – tai sutaupytų lėšų ir pagerintų vertimo kokybę;
Europos Parlamentas – I skirsnis
- manoma, kad padidėjus Europos Parlamento įstatymų leidybos atsakomybei, reiktų skirti žymiai daugiau išteklių šiai esminei veiklai remti (daugiau komitetų posėdžių salių su elektroninio balsavimo įranga, komitetų sekretoriatų ir jų gebėjimų atlikti vertimo bei vertimo žodžiu darbus papildymas, finansinių lėšų Parlamento komitetų specialiesiems ekspertams skyrimas ir t. t.);
Taryba – II skirsnis
- raginama, kad Taryba skirtų pakankamai lėšų Šengeno ir Muitinės priežiūros institucijoms reikalingiems tikrinimams atlikti;
Teisingumo Teismas – IV skirsnis
- prašoma, kad Teisingumo Teismas efektyviau panaudotų savo turimus išteklius teisinėms procedūroms pagreitinti (dažniau kreiptųsi pagalbos į mažesnes advokatų kontoras, perskirstytų personalą);
- pritariama Hagos programoje numatytam Europos Tarybos įsipareigojimui stiprinti ryšius tarp šalių narių Aukščiausiųjų teismų; laikomasi nuomonės, kad Europos Sąjunga turėtų skatinti ir palaikyti bet kokią iniciatyvą, kuria siekiama stiprinti bendradarbiavimą tarp konstitucinių ir Europos teismų, be to, pabrėžiama būtinybė glaudžiau bendradarbiauti su kompetentingomis institucijomis Europos Taryboje, susijusiomis su teisinės valstybės skatinimu (Venecijos Komisija) ir su teisingumo vykdymo kokybe (Europos Komisija dėl teisingumo veiksmingumo (CEPEJ));
- laikomasi nuomonės, kad vadovaujantis EB Sutarties 67 straipsniu Teisingumo Teismo galių apribojimai, pagal IV antraštinę dalį, turėtų būti panaikinti ir kad Teismas turėtų būti sustiprintas, kad galėtų patenkinti naujus poreikius, kylančius dėl šio papildomo darbo krūvio.
PROCEDŪRA
Antraštė
Rekomendacijos 2006 m. biudžeto procedūros II, IV, V, VI, VII, VIII(A) ir VIII(B) skirsniams
Procedūros numeris
2004/2271(BUD)
Atsakingas komitetas
BUDG
Nuomonę teikiantis komitetas Paskelbimo per plenarinį posėdį data
LIBE 0.0.0000
Glaudesnis bendradarbiavimas
Nuomonės referentas (-ė): Paskyrimo data
Gérardas Deprezas 21.2.2005
Svarstymas komitete
21.2.2005
Priėmimo data
21.2.2005
Galutinio balsavimo rezultatai
Už:
Prieš:
Susilaikė:
36
0
1
Posėdyje per galutinį balsavimą dalyvavę nariai
Alexander Nuno Alvaro, Edit Bauer, Johannes Blokland, Mario Borghezio, Kathalijne Maria Buitenweg, Maria Carlshamre, Michael Cashman, Giusto Catania, Jean-Marie Cavada, Carlos Coelho, Rosa Díez González, Kinga Gál, Ewa Klamt, Ole Krarup, Wolfgang Kreissl-Dörfler, Barbara Kudrycka, Stavros Lambrinidis, Henrik Lax, Sarah Ludford, Edith Mastenbroek, Jaime Mayor Oreja, Claude Moraes, Hartmut Nassauer, Martine Roure, Inger Segelström, Ioannis Varvitsiotis, Manfred Weber, Stefano Zappalà, Tatjana Ždanoka
Posėdyje per galutinį balsavimą dalyvavę pavaduojantys nariai
Frederika Brepoels, Richard Corbett, Luis Francisco Herrero-Tejedor, Bill Newton Dunn, Vincent Peillon, Marie-Line Reynaud, Bogusław Sonik, Kyriacos Triantaphyllides
Posėdyje per galutinį balsavimą dalyvavę pavaduojantys nariai (178 straipsnio 2 dalis)
PROCEDŪRA
Pavadinimas
dėl II, IV, V, VI, VII ir VIII(A) bei VIII(B) skirsnių gairių ir Europos Parlamento preliminarių išlaidų ir pajamų projekto (I skirsnis) sudarant 2006 finansinių metų biudžetą
Procedūros numeris
2004/2271(BUD)
Teisinis pagrindas
EB sutarties 272 straipsnis
Atsakingas komitetas
BUDG
Nuomonę teikiantis komitetas
LIBE
Pranešėja(s) Paskyrimo data
Valdis Dombrovskis 6.12.2004
Plenariniame posėdyje priimto nutarimo data
11.1.2005
Svarstymas komitete
11.1.2005
31.1.2005
21.2.2005
Priėmimo data
21.2.2005
Galutinio balsavimo rezultatai
Už: 28
Prieš: 0
Susilaikė: 0
Posėdyje per galutinį balsavimą dalyvavę nariai
Gérard Deprez, Valdis Dombrovskis, Brigitte Douay, Den Dover, Bárbara Dührkop Dührkop, Hynek Fajmon, Szabolcs Fazakas, Salvador Garriga Polledo, Neena Gill, Dariusz Maciej Grabowski, Ingeborg Gräßle, Nathalie Griesbeck, Catherine Guy-Quint, Jutta D. Haug, Ville Itälä, Anne Elisabet Jensen, Wiesław Stefan Kuc, Alain Lamassoure, Janusz Lewandowski, Vladimír Maňka, Giovanni Pittella, Wojciech Roszkowski, Antonis Samaras, Esko Seppänen, Helga Trüpel, Kyösti Tapio Virrankoski, Ralf Walter
Posėdyje per galutinį balsavimą dalyvavę pavaduojantys nariai
Paul Rübig
Posėdyje per galutinį balsavimą dalyvavę pavaduojantys nariai (178 straipsnio 2 dalis)
Pateikimo data – A[6]
24.2.2005
A6-0043/2005
Pastabos
