Europos Parlamente pasmerkti išpuoliai Maskvoje ir prisiminta Katynė
Institucijos
Plenarinė sesija
2010-04-07 - 15:25
Trečiadienį Briuselyje surengtoje neeilinėje plenarinėje sesijoje europarlamentarai aptaria kovo 25-26 d. Europos Vadovų Tarybos susitikimo rezultatus. Pradėdamas posėdį, Parlamento pirmininkas Jerzy Buzek pasmerkė teroro išpuolius Maskvoje, taip pat prisiminė Katynės žudynių metines.
EP pirmininkas išreiškė Parlamento solidarumą su žuvusiųjų Maskvoje artimaisiais ir viltį, jog išpuolių organizatoriai netrukus bus surasti. „Europos Parlamentas smerkia ir visuomet smerkė panašius prievartos aktus“, – sakė J. Buzek.
Jis taip pat prisiminė 70-ąsias Katynės žudynių metines. Jų metu Stalino įsaku buvo nužudyta daugiau kaip 20 tūkst. Lenkijos karininkų, kurie buvo paimti nelaisvėn po 1939 m. rugsėjo mėn. SSRS agresijos prieš Lenkiją. J. Buzek pasidžiaugė, jog Rusijos televizija parodė filmą apie Katynę, o aukų pagerbimo ceremonijoje kartu dalyvauja Lenkijos ir Rusijos ministrai pirmininkai. „Šis svarbus žingsnis Lenkijos ir Rusijos suartėjimo kelyje yra ir ženklas visai Europai, taip pat dar vienas rytinės ir vakarinės mūsų žemyno dalies vienijimosi etapas“, – teigė EP pirmininkas.
20100407IPR72262 Sesijos vaizdo įrašas
LT
1
LINK
/wps-europarl-internet/frd/live/live-video?eventId=20100407-1430-PLENARY_SESSION&language=lt
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
