Klausimas, į kurį atsakoma raštu, Nr. E-009338/2011
Komisijai
Darbo tvarkos taisyklių 117 straipsnis
Zigmantas Balčytis (S&D)
(2011 m. spalio 18 d.)
Tema: Koreguojamųjų mechanizmų reformos pagrindimas 2014-2020 m. finansinio programavimo laikotarpiu
Komisijos pasiūlyme dėl Tarybos sprendimo dėl Europos Sąjungos nuosavų išteklių sistemos teigiama, kad būtina atitinkamai patikslinti iki šiol taikomus koreguojamuosius mechanizmus. ES galiojanti finansavimo sistema yra sudėtinga ir neaiški, o, kai kurių valstybių narių nuomone, ir neteisinga, kadangi kai kurios skurdesnės valstybės narės turi mokėti didesnes įmokas į biudžetą, kad finansuotų labiau pasiturinčių valstybių narių koreguojamuosius mechanizmus.
Nuo 1984 m., kai buvo pradėti taikyti korekciniai mechanizmai, objektyvi kai kurių valstybių narių padėtis smarkiai pakito, nors joms iki šiol taikomi tokie pat korekciniai mechanizmų principai.
Komisija pripažįsta, kad juos būtina persvarstyti.
Ar Komisija galėtų konkrečiai įvardyti, kaip 2014–2020 m. finansinėje programoje bus keičiami koreguojamieji mechanizmai, kad jie atspindėtų valstybių narių realią ekonominę padėtį, o valstybėms narėms būtų užtikrintos vienodos sąlygos Europos Sąjungoje, kaip buvo deklaruojama valstybių narių stojimo sutartyse?
Ar Komisija ketina pateikti aiškią, skaidrią ir suprantamą koreguojamųjų mechanizmų sistemą, kuri kartu būtų pateikta nacionaliniams parlamentams ir Europos Parlamentui ir būtų suprantama visuomenei?