21.1.2009
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikė Jana Bobošíková
dėl Europos Parlamento narių atlyginimo sumažinimo atsižvelgiant į ekonominį nuosmukį Europos Sąjungoje bei į pasaulinę finansų ir ekonomikos krizę
Pasiūlymas dėl Europos Parlamento rezoliucijos dėl Europos Parlamento narių atlyginimo sumažinimo atsižvelgiant į ekonominį nuosmukį Europos Sąjungoje bei į pasaulinę finansų ir ekonomikos krizę
Europos Parlamentas ,
–
atsižvelgdamas į 2005 m. rugsėjo 28 d. Europos Parlamento sprendimą dėl Europos Parlamento narių statuto priėmimo (2005/684/EB, Euratomas)
–
atsižvelgdamas į 2009 m. sausio 19 d. Komisijos paskelbtas prognozes, kuriomis remiantis visa Europos Sąjunga patirs nuosmukį,
–
atsižvelgdamas į Darbo tvarkos taisyklių 113 straipsnį,
A.
atsižvelgdamas į pasaulinę ekonomikos krizę, kuri toli gražu nesibaigė ir kuri turės rimtų padarinių visose srityse,
B.
kadangi ekonominio nuosmukio kainą turi mokėti visi, taip pat ir išrinktieji atstovai,
1.
mano, kad, atsižvelgiant į dabartinį ekonominį nuosmukį, nepateisinama ir neteisinga palikti 2005 m. priimtą Europos Parlamento narių statutą;
2.
siūlo, kad, prieš prasidedant naujai parlamento kadencijai 2009 m., Europos Parlamentas persvarstytų visus straipsnius, kurias reglamentuojama jo narių atlyginimo dydis ir teisė į pereinamojo laikotarpio pašalpą ir senatvės pensiją;
3.
siūlo, kad 2005m. statute patvirtintas Europos Parlamento narių atlyginimas būtų sumažintas 30 proc.
