KLAUSIMAS ŽODŽIU H-0228/08
Vyriausybės valandai 2008 Balandžio mėnesio sesijoje
pagal 109 Darbo tvarkos taisyklių straipsnį
pateikė
Justas Vincas Paleckis
Komisijai
Tema: Dėl ES "sveikatos turizmo"
2006 metais Europos Sąjungoje buvo svarstomas populiariai vadinamas ES „sveikatos turizmo“ klausimas. Buvo diskutuojama, kaip užtikrinti, kad savo valstybėje reikiamo gydymo negaunantis ES pilietis galėtų gydytis kitoje ES šalyje. Siūloma, kad tokiu atveju gydymo išlaidos būtų apmokėtos iš valstybės narės, kurios pilietis yra pacientas, sveikatos apsaugos sektoriaus lėšų. Deja, 2007 metų gruodžio mėnesį ES „sveikatos turizmo“ plano tvirtinimas buvo atidėtas neapibrėžtam laikui.
Kokių priemonių imasi EK, siekdama pagreitinti ES „sveikatos turizmo“ plano svarstymą ir aiškios gydymosi svečioje šalyje tvarkos nustatymą, atsižvelgiant į su Šengeno erdvės plėtra susijusiu didėjančiu keliaujančių asmenų srautu?
