Klausimas Nr. H-0561/2010
Komisijai
2010 m. lapkričio mėn. sesija
Darbo tvarkos taisyklių 116 straipsnis
Alexander Mirsky
(S&D) Tema: Tiksliųjų mokslų dėstymas užsienio kalba Latvijos mokyklose
Visi prisimename savo mokyklos metus. Vienas disciplinas mėgome, kitas – ne itin, tačiau tik nedaugeliui mokytis fiziką, matematiką ir chemiją nebuvo sunku. Tai reiškia, kad net mokantis gimtąja kalba, mokytis tiksliuosius mokslus yra nelengva. Tad pamėginkime įsivaizduoti, kad flamandų mokyklose fizikos ir matematikos pamokos būtų dėstomos ne flamandų, o prancūzų kalba. Ar tai būtų naudinga moksleiviams? Deja, Latvijoje, kur yra 45 % rusakalbių gyventojų, remiantis mokyklų reforma tikslieji mokslai dėstomi ne gimtąja kalba. Ar Komisija mano, kad tiksliųjų mokslų dėstymas užsienio kalba leidžia vaikui suprasti ir išmokti šias disciplinas? Ar ji nemano, kad nepagrįstas užsienio kalbų naudojimas yra kliūtis visiškai įsisavinti dėstomus dalykus? Ar prastas pasirengimas tiksliųjų mokslų srityje neturės įtakos vidurinių mokyklų absolventams darbo rinkoje ir toliau mokantis?
