Nuo 2011-ųjų bus draudžiama eksportuoti gyvsidabrį
Aplinka
2008-05-21 - 14:01
Trečiadienį Europos Parlamentas po antrojo svarstymo pritarė siūlymui uždrausti ES šalims eksportuoti gyvsidabrį nuo 2011 m. kovo 15 d. Europos Komisija taip pat turės apsvarstyti galimybę uždrausti gyvsidabrio importą į ES. Šiuo klausimu pasiektas Parlamento ir ES Tarybos sutarimas, todėl nebeliko kliūčių reglamento įsigaliojimui.
Derybų metu europarlamentarams pavyko šiek tiek paankstinti gyvsidabrio eksporto draudimo datą (Europos Komisija siūlė jį taikyti nuo 2011 m. spalio, o ES Taryba – nuo 2011 m. birželio). Kita vertus, jiems nepavyko įteisinti gyvsidabrio importo draudimo – Europos Komisija bus tik įpareigota iki 2010-ųjų apsvarstyti tokią galimybę. Parlamentas taip pat pasiekė, kad draudimas būtų taikomas ne tik grynajam gyvsidabriui, bet ir jo žaliavai bei lydiniams. Tiesa, draudimas nebus taikomas gyvsidabrio junginiams, skirtiems moksliniams tyrimams ar medicinai. Taip pat bus draudžiama eksportuoti visus gyvsidabrio turinčius gaminius, kuriais neleidžiama prekiauti ES viduje.
Gyvsidabrio atliekos galės būti laikinai saugomos nebenaudojamose požeminėse druskos kasyklose, kitose giliose požeminėse uolingose erdvėse arba antžeminėse saugyklose, užtikrinant, kad jos nekeltų pavojaus žmonių sveikatai ar aplinkai. Iki 2010-ųjų Europos Komisija įpareigota pateikti ataskaitą apie siūlomus būdus likviduoti gyvsidabrio atsargas. Gyvsidabris ilgai išlieka aplinkoje ir yra labai pavojingas – jo patekimas į organizmą gali iš esmės sutrikdyti smegenų, širdies bei imuninės sistemos veiklą. Šiuo metu ES eksportuoja daugiausia gyvsidabrio pasaulyje, tačiau jo naudojama vis mažiau. ES jau yra apribojusi gyvsidabrio naudojimą baterijose bei matavimo prietaisuose.
Dimitrios PAPADIMOULIS (GUE/NGL, GR)
A6-0102/2008 Dėl metalinio gyvsidabrio eksporto uždraudimo ir saugaus laikymo
Bendro sprendimo procedūra, antrasis svarstymas.
Svarstymas: 2008-05-20.
Balsavimas: 2008-05-21
20080520IPR29477 ES strategija dėl gyvsidabrio
LT
1
LINK
http://ec.europa.eu/environment/chemicals/mercury/pdf/com_2005_0020_lt.pdf
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
