Klausimas, į kurį atsakoma raštu, Nr. P-002222/2011
Komisijai
Darbo tvarkos taisyklių 117 straipsnis
Rolandas Paksas (EFD)
(2011 m. kovo 7 d.)
Tema: Iš dalies pakeisto įstatymo Nr. 385/2000 rink. dėl teisėjų ir teisėjų neprofesionalų ir Slovakijos Respublikos įsipareigojimų Europos Sąjungai derėjimas
2010 m. gruodžio 8 d. Slovakijos Respublikos nacionalinis parlamentas patvirtino įstatymo, kuriuo iš dalies keičiamas Įstatymas Nr. 385/2000 rink. dėl teisėjų ir teisėjų neprofesionalų, projektą. 2010 m. gruodžio 23 d. Slovakijos Respublikos Prezidentas atsisakė pasirašyti šį įstatymo projektą ir grąžino jį tolesnėms diskusijoms. 2011 m. vasario 1 d. Slovakijos nacionaliniame parlamente iš dalies pakeistas įstatymas dar kartą patvirtintas balsų dauguma, jis įsigalios 2011 m. gegužės 1 d.
Ar Komisija galėtų išdėstyti savo poziciją dėl minėto patvirtinto iš dalies pakeisto įstatymo ir Slovakijos Respublikos įsipareigojimų Europos Sąjungai teisinės valstybės ir teisėjų nepriklausomumo požiūriu derėjimo?