Premjeru tapęs disidentas: interviu su Janez Janša
Institucijos
2008-01-17 - 15:10
J. Janša šį pusmetį užims ES Tarybos pirmininko pareigas
Trečiadienį Slovėnijos premjeras J. Janša europarlamentarams pristatė pusmetį truksiančio savo šalies pirmininkavimo prioritetus. Savo kalboje ministras pirmininkas devintajame dešimtmetyje išgyventą komunistinės vadovybės vykdytą persekiojimą supriešino su dabartine Slovėnijos padėtį Europoje. Jis taip pat akcentavo darbo vietų kūrimo bei Kosovo klausimo sprendimo svarbą. Slovėnijos premjerą pakalbinome apie kitus svarbiausius šios Vakarų Balkanų šalies žingsnius pirmininkaujant ES Tarybai.
Slovėnija tapo pirmąja iš naujųjų ES narių, pirmininkaujančia ES Tarybai. Kokį požiūrį pasirinks Slovėnija – nedidelė jauna valstybė?
Slovėnija atsineša didesnes ambicijas, energiją ir pasiryžimą kartos, kuri sąmoningai nusprendė gyventi ES ir kartu kurti Europą. Šis entuziazmas, atsispindėjęs ir referendume dėl narystės, naujosiose ES narėse yra labai didelis – gerai žinome galimą alternatyvą, kuri yra daug blogesnė. Esame pasiryžę daug nuveikti siekiant išlaikyti, stiprinti ir vystyti ES.
Slovėnija įgavo patirties, kuria gali pasinaudoti kitos šalys. Džiaugiuosi, kad diskusijoje su pusšimčiu europarlamentarų šiandien buvo paminėtas ne vienas Slovėnijos gerosios patirties pavyzdys. Džiugu, jog EP nariai iš skirtingų šalių žino mūsų gaminius, himną ir istoriją... Tai teikia daug entuziazmo pirmininkavimo pradžioje.
Tarp jūsų prioritetų – ES santykių su Vakarų Balkanų šalimis stiprinimas. Be abejo, visos akys krypsta į Kosovą. Ką prognozuojate šiam regionui?
Tikiu, jog artimiausiais mėnesiais pajudėsime iš aklavietės, tačiau tai dar nereiškia, kad rasime galutinį sprendimą. Pradėsime ieškoti Kosovo statuso ir šios provincijos bei Vakarų Balkanų konsolidacijos klausimo sprendimų.
Slovėnija pasirengusi įnešti savo indėlį sprendžiant Kosovo – Europos ir Vakarų Balkanų regiono dalies – problemas iš europinės perspektyvos, kurią Vakarų Balkanų atžvilgiu nubrėžė Tesalonikų deklaracija. Privalome remtis šiais principais siekdami stabilizuoti regioną ir išlaikyti vieningas ES pozicijas.
20080111STO18361 Pirmininkaujančios šalies tinklalapis [EN] J. Janša gyvenimo aprašymas [EN]
LT
1
PHOTO
20080115PHT18704.jpg
LT
2
LINK
http://www.eu2008.si/en/Meetings_Calendar/Dates/January/0116_GAERC_EP.html
LT
3
LINK
http://www.eu2008.si/en/The_Council_Presidency/The_Slovenian_Government/Prime_Minister/CV_Jansa.html
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
