Sesijos apžvalga: 2008 m. birželio 16-19 d. EP plenarinė sesija Strasbūre
2008-06-12 - 12:37
Svarbiausios šios EP plenarinės sesijos temos – Europos ateitis po referendumo Airijoje, energetika, aplinkosauga, transportas, taip pat teisingumas ir vidaus reikalai. Pirmadienį, birželio 16 d., po 17 val. Parlamentas aptars atliekų tvarkymą , vandens kokybę , taip pat pasirengimą gamtos nelaimėms . Vėliau deputatai skirs dėmesio kovai su skurdu ir socialine atskirtimi . Dėl visų šių klausimų bus balsuojama antradienį. Savo ruožtu pirmadienio vakarą EP Pramonės, mokslinių tyrimų ir energetikos komitetas balsuos dėl naujo teisės aktų rinkinio telekomunikacijų srityje. Antradienį, birželio 17 d., rytą vyks diskusijos apie nelegalių migrantų grąžinimo direktyvą (balsavimas trečiadienį), taip pat apie euro įvedimą Slovakijoje nuo 2009 m. sausio (balsavimas antradienio vidurdienį). Vidurdienį Parlamentas taip pat balsuos dėl ES šalių keitimosi asmenų teistumo duomenimis bei gyvulinės kilmės maisto kokybės . Tuo tarpu 15 val. europarlamentarai aptars elektros išgavimo ir tiekimo atsiejimą bei kitus teisės aktus elektros energijos rinkos srityje, o po 21 val. – pėsčiųjų ir dviratininkų apsaugą (dėl šių klausimų bus balsuojama trečiadienį). Trečiadienį, birželio 18 d., rytą Parlamentas aptars pasirengimą Europos Vadovų Tarybos susitikimui po referendumo Airijoje . 11.30 val. bus balsuojama dėl Europos Komisijos sudėties dalinio pakeitimo. Vidurdienį į deputatus kreipsis Jungtinių Tautų ypatingoji pranešėja religijos ir tikėjimo laisvės srityje A. Jahangir. 15 val. bus svarstomos priemonės prieš naftos brangimą , taip pat pasirengimas ES ir Rusijos vadovų susitikimui (balsavimas ketvirtadienį). Tuo tarpu po 21 val. europarlamentarai aptars pavojingų krovinių vežimo taisykles bei kelių infrastruktūros saugą . Ketvirtadienį, birželio 19 d., rytą EP apsvarstys pažangesnių automobilių kūrimą, o po pietų – žmogaus teisių pažeidimus Mianmare, Somalyje ir Irane. 20080603BRI30699
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//LT
-//EP//TEXT IM-PRESS 20080603BRI30699 ITEM-001-LT DOC XML V0//LT
Energetika
EP balsuos dėl reikalavimo atsieti elektros išgavimą nuo tiekimo
2008-06-12 - 12:37
ES jau yra pradėjusi liberalizuoti elektros rinką – jos išgavimo ir paskirstymo vartotojams nebegali kontroliuoti ta pati bendrovė. Dabar siūloma numatyti, kad viena bendrovė nekontroliuotų elektros išgavimo ir tiekimo iki paskirstymo punktų. Šitaip siekiama įvairinti elektros rinką ir sudaryti geresnes sąlygas konkurencijai. Dėl tokio siūlymo šioje sesijoje balsuos Europos Parlamentas. Europos Komisija buvo pasiūliusi alternatyvią galimybę – nereikalauti atskirti elektros gamintojo ir tiekėjo nuosavybės, jei elektros tiekimas būtų perduotas „nepriklausomam sistemų operatoriui“ – atskirai valdomai bendrovei, nors ir susijusiai su elektros gamintoju. Tuo tarpu aštuonios šalys, labiausiai besipriešinančios nuosavybės atskyrimui, – Austrija, Bulgarija, Graikija, Latvija, Liuksemburgas, Prancūzija, Slovakija ir Vokietija – parengė kompromisinį siūlymą, kuris leistų perduoti elektros tiekimo kontrolę „nepriklausomam tiekimo operatoriui“ – atskirai valdomam elektros išgavimo bendrovės padaliniui.
Vis dėlto EP Pramonės, mokslinių tyrimų ir energetikos komitetas nedidele persvara (22 balsai už, 26 prieš, 3 susilaikė) pastarajam siūlymui nepritarė ir pareikalavo visiško nuosavybės atskyrimo. Tuo tarpu balsuodami dėl panašaus teisės aktų rinkinio, numatančio dujų išgavimo ir tiekimo atskyrimą, komiteto nariai pritarė galimybei visiškai atskirti nuosavybę arba perduoti dujų tiekimą „nepriklausomam tiekimo operatoriui“.
Vėlesniame posėdyje ES Taryba pareiškė, jog ji pritartų „nepriklausomo sistemų operatoriaus“ bei „nepriklausomo tiekimo operatoriaus“ galimybėms abiejose srityse – elektros ir dujų. Tačiau dabar žodis – Europos Parlamentui, o tik po to Taryba turės pareikšti oficialią nuomonę. Tikėtina, kad šiam klausimui prireiks antrojo svarstymo.
Elektros išgavimą ir perdavimą jau yra atsiejusios Belgija, Danija, Ispanija, Italija, Jungtinė Karalystė, Lenkija, Nyderlandai, Portugalija, Rumunija, Suomija, Švedija ir Vengrija.
Direktyvos įgyvendinimą prižiūrės autonomiška ES energetikos agentūra. Europos Komisija ir ES Taryba siūlo, kad ji atliktų tik patariamąjį vaidmenį, tuo tarpu europarlamentarai siekia didesnių jos galių.
EP nariai taip pat norėtų į direktyvą įrašyti daugiau vartotojų apsaugos nuostatų. Pagal jas vartotojai turėtų teisę per dvi savaites nuo jos pasirašymo atsisakyti elektros tiekimo sutarties be mokesčio, taip pat pakeisti elektros tiekėją. Be to, vartotojai galėtų pasirinkti savo elektros tiekėją nesvarbu kurioje ES šalyje jis registruotas. Numatyta ir teisė gauti kompensaciją už nekokybiškas paslaugas, taip pat gauti informaciją apie savo teises ir ginčų sprendimo mechanizmą.
Šalyse, kuriose elektros rinka dar nėra pakankamai liberalizuota, EP komitetas norėtų leisti ribotam laikui nustatyti didžiausią leistiną elektros kainą. Valstybės taip pat turėtų užtikrinti, kad mažėtų žmonių, neįgalinčių sumokėti už elektrą. Savo ruožtu europarlamentarai norėtų įpareigoti ES šalis teikti pirmenybę saugiems ir patikimiems elektros generatoriams, naudojantiems tvarius šaltinius, perdirbančius atliekas, taip pat kartu išgaunantiems elektrą ir šilumą. Valstybėms taip pat turėtų būti leista bent 2 proc. pajamų, gautų iš namų ūkių mokesčių už suvartotą elektrą, privalomai naudoti energetikos efektyvumui skatinti, mano EP nariai.
Svarstoma direktyva – dalis ES teisės aktų rinkinio, skirto energetikai. Dėl kitos svarbios jo dalies – gamtinių dujų rinkos direktyvos – Europos Parlamentas plenarinėje sesijoje turėtų balsuoti liepos 8 d.
Kartu Parlamente svarstoma ir neįpareigojanti ataskaita apie vartotojų teises energetikos srityje. Joje pažymima, jog vien rinkos priemonės neužtikrins visų vartotojų interesų, todėl svarbu priimti Europos energijos vartotojų chartiją. Energijos kainos turėtų būti nepernelyg didelės ir skaidrios, o energijos vartojimo kontraktai bei sąskaitos turėtų būti vienodo formato visose ES šalyse, mano deputatai. Valstybėse taip pat siūloma paskirti energetikos ombudsmenus, kurie tirtų gyventojų skundus. Eluned MORGAN PSE UK Alejo VIDAL-QUADRAS PPE-DE ES Giles CHICHESTER PPE-DE UK Mia DE VITS PSE BE A6-0191/2008 Dėl elektros energijos vidaus rinkos bendrųjų taisyklių A6-0228/2008 Dėl prieigos prie tarpvalstybinių elektros energijos mainų tinklo sąlygų A6-0226/2008 Dėl Energetikos reguliavimo institucijų bendradarbiavimo agentūros įsteigimo A6-0202/2008 Dėl Europos energijos vartotojų teisių chartijos 1-3. Bendro sprendimo procedūra, pirmasis svarstymas
4. Iniciatyvos procedūra
Svarstymas: 2008-06-17
Balsavimas: 2008-06-18 (De Vits - 2008-06-19) „Euractiv“ apie derybas dėl ES energetikos liberalizavimo „Euractiv“ apie būsimos ES energetikos agentūros galias Duomenys apie atskirų ES šalių energetiką
LT
5
LINK
http://www.euractiv.com/en/energy/eu-enters-crunch-talks-energy-liberalisation/article-173097
LT
6
LINK
http://www.euractiv.com/en/energy/meps-strong-eu-regulator-key-energy-market-puzzle/article-172804
LT
7
LINK
http://ec.europa.eu/energy/energy_policy/facts_en.htm
-//EP//TEXT REPORT A6-2008-0191 0 NOT XML V0//LT
-//EP//TEXT REPORT A6-2008-0228 0 NOT XML V0//LT
-//EP//TEXT REPORT A6-2008-0226 0 NOT XML V0//LT
-//EP//TEXT REPORT A6-2008-0202 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//LT
-//EP//TEXT IM-PRESS 20080603BRI30699 ITEM-COVER-LT DOC XML V0//LT
-//EP//TEXT IM-PRESS 20080603BRI30699 ITEM-002-LT DOC XML V0//LT
Imigracija
ES kuria vienodas nelegalių migrantų grąžinimo taisykles
2008-06-12 - 12:37
Kol kas ES šalys pačios sprendžia, kuriais atvejais ir kokiomis sąlygomis išsiųsti iš šalies nelegalius migrantus. Šioje sesijoje Europos Parlamentas balsuos dėl naujos direktyvos, kuri visoje ES nustatys bendrus nelegalių migrantų grąžinimo standartus. Direktyva netaikoma prieglobsčio prašytojams, taip pat ES piliečiams. Dėl jos pasiektas sutarimas su ES Taryba, tačiau jam pritaria ne visi EP nariai. Nelegalus migrantas galės būti sulaikomas tik tuomet, kai jis nusikalsta, kai tikėtina, jog jis slapstysis, arba kai jis trukdo grąžinimo procesui. Sulaikymas turės būti kuo trumpesnis. Pagal EP Piliečių laisvių, teisingumo ir vidaus reikalų komiteto siūlymą, kuriam pritaria ES Taryba, nelegalus migrantas visose ES šalyse ilgiausiai galės būti sulaikytas 6 mėnesiams, o išimtiniais atvejais šį laikotarpį bus galima pratęsti dar metais.
Direktyva įpareigos užtikrinti sulaikytiems migrantams deramas gyvenimo sąlygas, taip pat atsižvelgti į jų šeimos ryšius. Mažamečiai vaikai negalės būti sulaikomi ar išsiunčiami vieni be šeimos. Šeimos nariai negalės būti atskirti, jie turės būti apgyvendinami atskiroje patalpoje. Vaikams turės būti suteikta prieiga prie švietimo, atsižvelgiant į jų buvimo šalyje trukmę. Migrantams taip pat turės būti užtikrinta galimybė naudotis skubia medicinos pagalba ir būtinu gydymu.
Nelegaliam migrantui turės pirmiausia būti pasiūlyta išvykti iš šalies per laikotarpį nuo 7 iki 30 dienų, priklausomai nuo konkretaus atvejo. Jei užsienietis nepaisytų šio reikalavimo, jis būtų priverstinai išsiųstas.
Direktyva taip pat numato penkerius metus galiojantį draudimą priverstinai išsiųstam nelegaliam migrantui įvažiuoti į ES (draudimo laikotarpis galės būti ilgesnis, jei migrantas kelia grėsmę viešajai politikai ar visuomenės bei valstybės saugumui). Nors EP Piliečių laisvių, teisingumo ir vidaus reikalų komitetas pageidavo leisti pačioms valstybėms nuspręsti, ar konkrečiam žmogui taikyti tokį draudimą ir kuriam laikui, Parlamento komiteto ir ES Tarybos atstovų derybose sutarta, kad toks draudimas įvažiuoti bus privalomas visiems priverstinai grąžintiems nelegaliems migrantams, o dėl savanoriškai išvykusių migrantų spręs pačios šalys.
EP komiteto ir ES Tarybos kompromisui dėl šios direktyvos pritaria Europos liaudies partija, Liberalų ir demokratų aljansas bei Sąjunga už tautų Europą, o Socialistai bei dalis mažesniųjų frakcijų narių su juo nesutinka. Šie EP nariai siekia trumpesnio sulaikymo bei ilgesnio savanoriško išvykimo laikotarpio. Jie taip pat nesutinka su galimybe uždrausti įvažiuoti į šalį savo noru išvykusiems nelegaliems migrantams.
Savo ruožtu europarlamentarų ir ES Tarybos nuomonės nesutampa dėl to, ar teisinė pagalba nelegaliems migrantams, neišgalintiems už ją susimokėti, turi būti nemokama. ES Taryba siūlo leisti dėl to apsispręsti pačioms valstybėms, tuo tarpu europarlamentarai mano, kad 676 mln. eurų, kuriuos 2008-2013 m. laikotarpiui ES yra numačiusi skirti nelegalių migrantų grąžinimui, turėtų užtekti ir teisinei pagalbai finansuoti.
Direktyva nebus taikoma prieglobsčio paprašiusiems asmenims – jų padėtį toliau reglamentuos tarptautinė teisė. Šis teisės aktas tiesiogiai negalios ir nelegaliems migrantams, sulaikytiems prie ES valstybių sienos, – tačiau su jais negalės būti elgiamasi blogiau negu numatyta šioje direktyvoje.
Ši direktyva – vienas iš trijų rengiamų ES teisės aktų imigracijos srityje. Dar viena direktyva paskatins teisėtą kvalifikuotų darbuotojų imigraciją į ES šalis, įteisindama vadinamąją „mėlynosios kortelės“ sistemą. Tuo tarpu trečiasis teisės aktas sustiprins sankcijas darbdaviams, įdarbinantiems nelegalius migrantus. Manfred WEBER PPE-DE DE A6-0339/2007 Dėl bendrų nelegaliai esančių trečiųjų šalių piliečių grąžinimo standartų ir tvarkos valstybėse narėse Bendro sprendimo procedūra, pirmasis svarstymas
Svarstymas: 2008-06-17
Balsavimas: 2008-06-18
-//EP//TEXT REPORT A6-2007-0339 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//LT
-//EP//TEXT IM-PRESS 20080603BRI30699 ITEM-001-LT DOC XML V0//LT
-//EP//TEXT IM-PRESS 20080603BRI30699 ITEM-003-LT DOC XML V0//LT
Užsienio ryšiai
EP akiratyje – santykiai su Rusija
2008-06-12 - 12:37
Birželio 26-27 d. Chanty Mansijske susitiks ES ir Rusijos vadovai. Svarbiausias susitikimo klausimas turėtų būti nauja ES ir Rusijos partnerystės ir bendradarbiavimo sutartis, dėl kurios netrukus rengiamasi pradėti derybas. Šioje sesijoje europarlamentarai aptars ES ir Rusijos santykius bei priims atitinkamą rezoliuciją. Rezoliucijoje gali būti paminėtas Lietuvos sprendimas vetuoti derybas dėl sutarties su Rusija, atsiimtas tik pažadėjus derybose iškelti kompensacijų tremtiniams, sausio 13-osios agresijos bei Medininkų žudynių vykdytojų atsakomybės, naftos tiekimo į Mažeikius, taip pat užšaldytų konfliktų Gruzijoje ir Moldovoje sprendimo klausimus.
Taip pat tikėtina, jog rezoliucijoje bus pareikšta kritikos dėl kovo 2 d. surengtų Rusijos prezidento rinkimų nedemokratiškumo bei pasmerkti Rusijos veiksmai Abchazijoje ir Pietų Osetijoje.
Rezoliucijoje gali būti nepamiršta ir ruošiama dujotiekio statyba po Baltijos jūra. Svarstymas: 2008-06-18
Balsavimas: 2008-06-19 Apie ES ir Rusijos santykius
LT
1
LINK
http://ec.europa.eu/external_relations/russia/intro/index.htm
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//LT
-//EP//TEXT IM-PRESS 20080603BRI30699 ITEM-002-LT DOC XML V0//LT
-//EP//TEXT IM-PRESS 20080603BRI30699 ITEM-004-LT DOC XML V0//LT
Aplinka
ES šalys bus įpareigotos perdirbti daugiau atliekų
2008-06-12 - 12:37
Kasmet Europoje susidaro apie 1,8 mlrd. tonų atliekų ir jų nuolat daugėja. Tuo tarpu perdirbama tik mažiau kaip trečdalis visų atliekų. Šioje sesijoje europarlamentarai antruoju svarstymu balsuos dėl atnaujintos atliekų direktyvos, kuri įpareigos ES šalis veiksmingiau mažinti atliekų kiekį ir daugiau jų perdirbti. Šiuo klausimu pasiektas sutarimas su ES Taryba. Pagal naująją direktyvą iki 2020-ųjų turės būti perdirbama pusė visų buitinių popieriaus, metalo ir stiklo atliekų, taip pat 70 proc. nepavojingų statybos bei griovimo atliekų. Iki 2020m. Europos Komisija turės persvarstyti ir sugriežtinti šiuos tikslus, taip pat numatyti tikslus naujoms atliekų rūšims. EP Aplinkos komiteto siūlymui iki 2012 m. stabilizuoti atliekų kiekį nebuvo pritarta.
Per penkerius metus nuo direktyvos įsigaliojimo ES šalys turės patvirtinti savo atliekų prevencijos programas, o Europos Komisija iki 2014 m. turės patvirtinti atliekų prevencijos planus 2020-iesiems.
Direktyvoje sustiprinta esama atliekų hierarchija: šalys turės numatyti, kurių atliekų galima išvengti, kurias galima panaudoti iš naujo, perdirbti ar utilizuoti, o kurios tinka tik pašalinti. Savo ruožtu siekiama sugriežtinti atliekų šalinimo sąvartynuose reikalavimus, o jų deginimą kiek įmanoma apriboti. Atliekų deginimas galės būti laikomas utilizavimu tik tuomet, kai jis atitiks energijos efektyvumo formulę, numatytą direktyvoje.
Direktyva netaikoma radioaktyvioms ar sprogstamosioms atliekoms, dujoms, organinėms žemės ūkio atliekoms bei kasybos atliekoms.
Dėl šios direktyvos pasiektas Parlamento ir ES Tarybos sutarimas, todėl ji turėtų įsigalioti netrukus, o šalys turės ją perkelti į savo teisę per dvejus metus. Caroline JACKSON PPE-DE UK A6-0162/2008 Dėl pagrindų direktyvos apie atliekas persvarstymo Bendro sprendimo procedūra, antrasis svarstymas
Svarstymas: 2008-06-16
Balsavimas: 2008-06-17 „Euractiv“ straipsnis šia tema Europos Komisija – šia tema Europos aplinkosaugos agentūra – šia tema
LT
2
LINK
http://www.euractiv.com/en/environment/meps-want-tougher-waste-recycling-targets/article-171482
LT
3
LINK
http://ec.europa.eu/environment/waste/index.htm
LT
4
LINK
http://www.eea.europa.eu/themes/waste
-//EP//TEXT REPORT A6-2008-0162 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//LT
-//EP//TEXT IM-PRESS 20080603BRI30699 ITEM-003-LT DOC XML V0//LT
-//EP//TEXT IM-PRESS 20080603BRI30699 ITEM-005-LT DOC XML V0//LT
Aplinka
Upių ir ežerų vanduo turės būti švaresnis
2008-06-12 - 12:37
ES jau nustatė gruntinio vandens bei paplūdimių kokybės reikalavimus, o šioje sesijoje europarlamentarai antruoju svarstymu balsuos dėl paviršinio vandens kokybės direktyvos. Joje rengiamasi nustatyti leistiną pesticidų, sunkiųjų metalų ir kitų teršalų koncentraciją upėse, ežeruose bei tvenkiniuose. Šiuo klausimu pasiektas Parlamento ir ES Tarybos sutarimas. Direktyva nustatys leistinas 33 rūšių teršalų ribas paviršiniuose vandenyse, kurias ES šalys turės užtikrinti iki 2018 m. Trylika iš šių medžiagų paskelbtos „prioritetinėmis“ – jų koncentracija turės būti mažinama pirmiausia. Ateityje Europos Komisija galės išplėsti šį sąrašą.
2009 m. ES šalys turės pateikti kiekvieno jos teritorijoje esančio upės baseino padėties aprašymą, kuriame būtų nurodyta teršalų bei mikroorganizmų koncentracija.
Kadangi netoli taršos šaltinių esančiuose vandens telkiniuose bus sunkiau pasiekti leistinas ribas, teršalų koncentracija juose galės viršyti nustatytas ribas, tačiau Parlamento siūlymu ES šalys įpareigotos ateityje sumažinti tokių taršos zonų plotą.
Dėl šios direktyvos pasiektas Parlamento ir ES Tarybos sutarimas. Ji turėtų įsigalioti po 18 mėn. nuo jos perkėlimo į ES šalių teisę, t.y. maždaug 2010-aisiais. Anne LAPERROUZE ALDE FR A6-0192/2008 Dėl aplinkos kokybės standartų vandens politikos srityje Bendro sprendimo procedūra, antrasis svarstymas
Svarstymas: 2008-06-16
Balsavimas: 2008-06-17 Vandens kokybei skirtas Europos Komisijos tinklalapis ES teisės aktų sąvadas šia tema
LT
2
LINK
http://ec.europa.eu/environment/water/index_en.htm
LT
3
LINK
http://europa.eu/scadplus/leg/en/s15005.htm
-//EP//TEXT REPORT A6-2008-0192 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//LT
-//EP//TEXT IM-PRESS 20080603BRI30699 ITEM-004-LT DOC XML V0//LT
-//EP//TEXT IM-PRESS 20080603BRI30699 ITEM-006-LT DOC XML V0//LT
Transportas
Europarlamentarai ragina sparčiau diegti naujas saugos technologijas automobiliuose
2008-06-12 - 12:37
Per metus ES keliuose žūva daugiau kaip 40 tūkst. žmonių. Jei visuose automobiliuose veiktų automatinio nelaimės skambučio sistema, būtų išgelbėta iki 2,5 tūkst., o privalomai įmontavus stabilumo kontrolės sistemą – dar 4 tūkst. gyvybių per metus. Europarlamentarai susirūpinę, kad šios technologijos diegiamos nepakankamai sparčiai, o jų kaina pernelyg didelė. EP Transporto ir turizmo komitetas ragina iki 2010 m. visoje Europoje parduodamuose naujuose automobiliuose įdiegti elektroninio nelaimės skambučio sistemą. Įvykus avarijai, tokia sistema pati praneštų apie nelaimę. Valstybės, kurios dar nepasirašė tarpusavio supratimo memorandumo šiuo klausimu, raginamos tai padaryti iki šių metų vidurio.
Tuo tarpu elektroninė stabilumo kontrolės sistema, įdiegta automobiliuose, leistų per metus išvengti apie 100 tūkst. avarijų ir išgelbėti iki 4 tūkst. gyvybių. Europarlamentarų nuomone, iki 2012 m. ji turėtų būti įmontuota visuose naujuose automobiliuose.
Deputatai savo ruožtu ragina ES mastu užtikrinti pagalbos telefono numerio 112 veikimą ir suderinti jo technologinius standartus, taip pat ištirti galimybes padidinti nešiojamų aparatų naudojimo vairuojant saugumą. Be to, Europos Komisija raginama išnagrinėti galimybes naujomis technologijomis mažinti anglies dvideginio išlakas. Naujos automobilių saugos technologijos taip pat turėtų tapti pigesnės ir lengviau įperkamos, mano europarlamentarai. Zita GURMAI PSE HU A6-0169/2008 Dėl saugesnio, švaresnio ir efektyvesnio mobilumo – pirmosios pažangiojo automobilio iniciatyvos ataskaitos Iniciatyvos procedūra
Svarstymas ir balsavimas: 2008-06-19 „Euractiv“ straipsnis šia tema
LT
2
LINK
http://www.euractiv.com/en/transport/eu-mulls-compulsory-safety-technology-cars/article-166848
-//EP//TEXT REPORT A6-2008-0169 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//LT
-//EP//TEXT IM-PRESS 20080603BRI30699 ITEM-005-LT DOC XML V0//LT
-//EP//TEXT IM-PRESS 20080603BRI30699 ITEM-007-LT DOC XML V0//LT
Transportas
Skatinama tiesti saugius tarptautinius greitkelius
2008-06-12 - 12:37
Geresni keliai gali padėti išvengti daugelio avarijų. Tuo tarpu kelių saugos standartai ES šalyse gerokai skiriasi, o daugelis kelių buvo projektuoti ne tokiam intensyviam eismui. Todėl šioje sesijoje Europos Parlamentas balsuos dėl direktyvos, kuri rekomenduos ES šalims įvertinti kiekvieno tiesiamo ar rekonstruojamo tarptautinio greitkelio infrastruktūros saugą. Dėl jos pasiektas sutarimas su ES Taryba. Pernai liepą Parlamentas atmetė panašios direktyvos siūlymą, nes, deputatų nuomone, eismo saugos užtikrinimas nepriklauso ES kompetencijai. Be to, direktyva numato pernelyg daug biurokratinių įpareigojimų Sąjungos šalims, o keliai ir vairavimo elgesys įvairiose šalyse skiriasi. Tokiai nuostatai tuomet nepritarė Socialistų frakcija – ji siekė, kad direktyva būtų priimta.
Dar 2001 m. ES iškėlė toli siekiantį tikslą – iki 2010 m. perpus sumažinti žūvančiųjų Europos keliuose skaičių (nuo 50 iki 25 tūkst.). Deja, per metus ES keliuose žūva apie 40 tūkst. žmonių. Europos Komisijos iniciatyva atlikta analizė parodė, kad taikant šią direktyvą tarptautiniams greitkeliams kasmet būtų išgelbėta daugiau kaip 600 gyvybių ir išvengta 7 tūkst. avarijų.
Europarlamentarai ir ES Taryba sutarė dėl pakoreguoto direktyvos varianto, dėl kurio bus balsuojama šioje sesijoje. Konkretūs reikalavimai ES šalyse statomų kelių infrastruktūrai bus ne privalomi, o tik rekomenduojami. Nors direktyva bus privalomai taikoma tik „transeuropiniam kelių tinklui“, šalys galės nutarti taikyti jos reikalavimus ir kitiems keliams. Helmuth MARKOV GUE/NGL DE A6-0050/2008 Dėl kelių infrastruktūros saugos valdymo Bendro sprendimo procedūra, pirmasis svarstymas
Svarstymas: 2008-06-18
Balsavimas:2008-06-19 Apie kelių eismo saugą ES
LT
2
LINK
http://ec.europa.eu/transport/roadsafety/index_lt.htm
-//EP//TEXT REPORT A6-2008-0050 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//LT
-//EP//TEXT IM-PRESS 20080603BRI30699 ITEM-006-LT DOC XML V0//LT
-//EP//TEXT IM-PRESS 20080603BRI30699 ITEM-008-LT DOC XML V0//LT
Transportas
Europarlamentarai siekia apsaugoti pėsčiuosius ir dviratininkus
2008-06-12 - 12:37
Dvidešimt penkiose ES šalyse (be Bulgarijos ir Rumunijos) kasmet žūva 8 tūkst., o sužeidžiama 300 tūkst. pėsčiųjų ir dviratininkų. Šioje sesijoje Europos Parlamentas balsuos dėl siūlymo sugriežtinti Bendrijos reikalavimus, kad kuo mažiau pėsčiųjų ir dviratininkų nukentėtų autoavarijose. Dėl šio reglamento pasiektas sutarimas su ES Taryba, todėl jis turėtų įsigalioti netrukus. 2003 m. buvo priimta ES direktyva (2003/102/EB), kuri įpareigojo atlikti automobilių ir jų sistemų bandymus, skirtus sumažinti susidūrimo metu pėsčiųjų ir dviratininkų patiriamą žalą. Pirmasis bandymų etapas prasidėjo 2005 m. spalį, o antrasis prasidės 2010 m. Per penkerius metus nuo antrojo etapo pradžios visos naujos transporto priemonės, patenkančios į šios direktyvos taikymo sritį, turės atitikti bandymų reikalavimus.
Kadangi ne visos dabartinės transporto priemonės techniškai gali patenkinti numatytus antrojo etapo reikalavimus, Europos Komisija pasiūlė pakeisti minėtą direktyvą bei direktyvą dėl priekinės apsaugos sistemų (2005/66/EB) nauju reglamentu. Ji siekė numatyti švelnesnius reikalavimus ir naujus jų įgyvendinimo terminus, taip pat įpareigoti automobiliuose įmontuoti pagalbines stabdymo sistemas. Be to, pasiūlyta išplėsti šių reikalavimų taikymo sritį, kad jie apimtų ir daugiau kaip 2,5 t sveriančias M1 ir N1 kategorijos transporto priemones.
Derybose su ES Taryba europarlamentarams pavyko sugriežtinti siūlomas nuostatas. Direktyvoje 2003/102/EB numatyta, jog naujo tipo transporto priemonės turi atitikti ES reikalavimus nuo 2005 m., o esamų tipų naujos transporto priemonės – nuo 2012 m. gruodžio 31 d. Tačiau pagal Europos Komisijos siūlymą naujoms M1 ir N1 kategorijų transporto priemonėms, sveriančioms mažiau kaip 2,5 t., šie reikalavimai būtų buvę privalomi tik nuo 2014 m. Europarlamentarams tam nepritariant, sutarta minėtiems lengvesniems automobiliams taikyti tą patį terminą kaip ir sunkesniems.
EP nariams taip pat pavyko paankstinti pagalbinių stabdymo sistemų įrengimo automobiliuose terminą. Sutarta, kad naujuose automobiliuose šios sistemos turės būti įrengtos per 9-15 mėnesių nuo reglamento įsigaliojimo.
Kol kas rinkoje nėra veiksmingos susidūrimo su pėsčiaisiais išvengimo sistemos. Sutarta skatinti pramonę sukurti tokią sistemą, o kai ji bus sukurta – įvertinti jos veiksmingumą ir savaime neatsisakyti pasyviosios saugos priemonių. Francesco FERRARI ALDE IT A6-0081/2008 Dėl pėsčiųjų ir kitų pažeidžiamų eismo dalyvių apsaugos Bendro sprendimo procedūra, pirmasis svarstymas
Svarstymas: 2008-06-17
Balsavimas: 2008-06-18
-//EP//TEXT REPORT A6-2008-0081 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//LT
-//EP//TEXT IM-PRESS 20080603BRI30699 ITEM-007-LT DOC XML V0//LT
-//EP//TEXT IM-PRESS 20080603BRI30699 ITEM-009-LT DOC XML V0//LT
Transportas
Pavojingų krovinių vežimo taisyklės bus paprastesnės
2008-06-12 - 12:37
8 proc. visų ES šalyse pervežamų krovinių yra pavojingi. Šiuo metu 58 proc. tokių krovinių pervežama automobiliais, 25 proc. – traukiniais ir 17 proc. – vidaus vandenimis. Šioje sesijoje Europos Parlamentas antruoju svarstymu balsuos dėl pavojingų krovinių gabenimo taisyklių atnaujinimo. Naujoji direktyva supaprastins esamą ES teisinį pagrindą, taip pat naujai reglamentuos pavojingų krovinių vežimą vidaus vandenimis. Europarlamentarų ir ES Tarybos derybose sutarta leisti valstybėms reguliuoti pavojingų krovinių gabenimą ir transporto priemonėmis, kurios šioje direktyvoje neaptariamos (pavyzdžiui, traukiniais). Šalys taip pat galės papildomai riboti pavojingų krovinių gabenimą savo teritorijoje dėl priežasčių, nesusijusių su eismo sauga, – tokių kaip aplinkosauga arba nacionalinis saugumas.
Dėl šios direktyvos sutarta su ES Taryba, todėl ji turėtų būti priimta po pirmojo svarstymo ir įsigalioti netrukus. Bogusław LIBERADZKI PSE PL A6-0227/2008 Dėl pavojingų krovinių vežimo vidaus keliais Bendro sprendimo procedūra, antrasis svarstymas
Svarstymas: 2008-06-18
Balsavimas: 2008-06-19
-//EP//TEXT REPORT A6-2008-0227 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//LT
-//EP//TEXT IM-PRESS 20080603BRI30699 ITEM-008-LT DOC XML V0//LT
-//EP//TEXT IM-PRESS 20080603BRI30699 ITEM-010-LT DOC XML V0//LT
Maisto sauga
Mėsoje turėtų būti mažiau vaistų likučių, mano EP nariai
2008-06-12 - 12:37
Siekiant užtikrinti gyvulių sveikatą ir gerovę, jiems dažnai duodami suvartoti ar įšvirkščiami veterinariniai vaistai. Tokių gyvulių mėsa kurį laiką gali pakenkti žmonių sveikatai. Šioje sesijoje europarlamentarai balsuos dėl siūlymo apriboti leistiną farmacinių preparatų kiekį mėsoje. Reglamente bus reikalaujama aiškiai įvertinti galimą veterinarijoje naudojamų preparatų poveikį žmonių sveikatai bei leistinus jų kiekius mėsoje. Europarlamentarai iš esmės tam pritaria. Jie taip pat siūlo neleisti naudoti veterinarinių preparatų prevenciniais tikslais, kai jų galima pasiekti kitais būdais – pavyzdžiui, pagerinus gyvūnų laikymo sąlygas. Vertinant preparatų poveikį žmonių sveikatai, turi būti atsižvelgiama į galimą kelių preparatų poveikį kartu sudėjus, taip pat į galimą poveikį pažeidžiamoms žmonių grupėms, mano EP nariai. Jų nuomone, reikėtų įvertinti ne tik veterinarinių preparatų medicinines ar mikrobiologines savybes, bet ir toksiškumą.
Europarlamentarai siūlo atskirame skirsnyje numatyti, jog arklieną leidžiama pardavinėti tik po to, kai šešis mėnesius arkliui nebuvo leidžiami vaistai. Deputatai taip pat siūlo uždrausti mėsos importą į ES, jei joje randama preparatų, kuriuos ES draudžiama naudoti veterinarijoje.
Savo ruožtu EP nariai siūlo numatyti, jog iškilus pavojui gyvūnų sveikatai ar gerovei, būtų leidžiama laikinai viršyti leistinas preparatų naudojimo ribas – tačiau mėsą, kurioje jų kiekis viršija normas, būtų draudžiama parduoti.
Pagal bendro sprendimo procedūrą Parlamento priimtas pataisas toliau svarstys ES Taryba. Tikėtinas antrasis svarstymas. Avril DOYLE PPE-DE IE A6-0190/2008 Dėl farmakologiškai aktyvių medžiagų leistinų likučių nustatymo gyvūninės kilmės maisto produktuose Bendro sprendimo procedūra, pirmasis svarstymas
Balsavimas (be debatų): 2008-06-17 Apie ES veiklą maisto saugos srityje
LT
2
LINK
http://europa.eu/pol/food/index_lt.htm
-//EP//TEXT REPORT A6-2008-0190 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//LT
-//EP//TEXT IM-PRESS 20080603BRI30699 ITEM-009-LT DOC XML V0//LT
-//EP//TEXT IM-PRESS 20080603BRI30699 ITEM-011-LT DOC XML V0//LT
Teisingumas ir vidaus reikalai
Apie nusikaltimus prieš vaikus bus žinoma visoje ES
2008-06-12 - 12:37
Jei ES šalies pilietis nuteisiamas kitoje Sąjungos valstybėje, apie tai turi būti iškart pranešama jo šaliai. Pastaroji įtraukia šį faktą į duomenų bazę, kurią prireikus gali patikrinti kitų ES šalių institucijos. Toks nutarimas jau kurį laiką galioja ES. Šioje sesijoje Europos Parlamentas balsuos dėl jo pakeitimų, kurie leis geriau apsaugoti vaikus nuo pedofilų. Neseniai Belgijoje baigėsi prancūzo Michel Fourniret teismas. Šis serijinis vaikų žudikas, jau būdamas kartą nuteistas Prancūzijoje, sugebėjo po to įsidarbinti Belgijos mokykloje, nes pastarosios šalies institucijos nežinojo šio žmogaus praeities. Siekdama užkirsti kelią tokiems atvejams, Belgijos vyriausybė ėmėsi iniciatyvos paskatinti ES šalis keistis duomenimis apie teistumą
Iš esmės pritardami ES šalių keitimuisi teistumo duomenimis, europarlamentarai ragina įteisinti ES valstybių prievolę suteikti informaciją nuteistojo šaliai ne tik apie teistumą, bet ir apie draudimus – pavyzdžiui, dirbti tiesiogiai su vaikais ar įsidarbinti vaikų priežiūros įstaigose. Be to, europarlamentarai siūlo duomenis apie lytinius nusikaltimus surašyti į atskirą duomenų bazės skyrių.
Savo ruožtu deputatai susirūpinę patikima duomenų apsauga. Jie siūlo uždrausti laikyti ir perduoti informaciją apie žmogaus rasinę ir etninę kilmę, politines pažiūras, lytinę orientaciją ar sveikatą, išskyrus tuos atvejus, kuomet jų pareikalauja teismas. Be to, žmogui turi būti pranešta apie jo duomenų tvarkymą bei suteikta teisė ištaisyti netikslius duomenis, mano deputatai.
Šiam klausimui taikoma konsultavimosi procedūra, todėl ES Taryba neprivalės atsižvelgti į Parlamento priimtas pataisas. Agustín DÍAZ DE MERA GARCÍA CONSUEGRA PPE-DE ES A6-0207/2008 Dėl valstybių narių keitimosi informacija iš nuosprendžių registrų Konsultavimosi procedūra
Balsavimas (be debatų): 2008-06-17 Išsamiau šia tema
LT
2
LINK
http://europa.eu/rapid/pressReleasesAction.do?reference=IP/08/823&type=HTML&aged=0&language=EN&guiLanguage=en
-//EP//TEXT REPORT A6-2008-0207 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//LT
-//EP//TEXT IM-PRESS 20080603BRI30699 ITEM-010-LT DOC XML V0//LT
-//EP//TEXT IM-PRESS 20080603BRI30699 ITEM-012-LT DOC XML V0//LT
Euras
Europos Parlamentas balsuos dėl Slovakijos narystės euro zonoje
2008-06-12 - 12:37
Nuo kitų metų prie euro zonos turėtų prisijungti dar viena šalis – Slovakija. Atsižvelgdamas į Europos Komisijos ir Europos centrinio banko rekomendacijas, EP Ekonomikos ir pinigų politikos komitetas siūlo pritarti šiam sprendimui. Vis dėlto europarlamentarai nuogąstauja dėl galimo infliacijos šuolio Slovakijoje ir dėl neužbaigtos biudžeto deficito procedūros. Vertinamo laikotarpio (2007 m. balandis – 2008 m. kovas) vidutinė infliacija Slovakijoje buvo 2,2 proc., taigi akivaizdžiai mažesnė už pamatinę vertę, kuri yra 3,2 proc. Tačiau, pasak EP nuomonės pranešėjo David Casa (Europos liaudies partija, Malta), „vis dar lieka abejonių dėl mažos infliacijos Slovakijoje lygio tvarumo“.
Pranešėjas teigia: „Pirma, gali paaiškėti, kad kai kurie veiksniai, kurie iki šiol padėjo išlaikyti žemą infliacijos normą, yra laikino pobūdžio. 2008 m. kovo mėn. infliacija jau išaugo iki 3,6 proc. Antra, Slovakijos kronos nominalaus keitimo kurso padidinimas turėjo infliaciją mažinančio poveikio, kuris pasibaigs įvedus eurą. Trečia, palyginti žemos kainos Slovakijoje (58 proc. ES vidurkio 2006 m.) rodo, kad ilgalaikėje perspektyvoje kainos gali augti.“ Todėl „itin svarbu, kad būtų vykdomi prisiimti politiniai įsipareigojimai [...] dėl nuoseklaus atlyginimų augimo kartu su gamybos augimu ir vyriausybės įsipareigojimas iki 2011 m. pasiekti subalansuoto biudžeto“.
Europarlamentarai ragina Slovakiją „imtis būtinų žingsnių infliacijai išvengti“. Savo ruožtu jie yra „susirūpinę dėl to, kad Komisijos ir Europos centrinio banko konvergencijos ataskaitose infliacijos tvarumas vertinamas skirtingai“.
EP pranešėjas reiškia abejonių ir dėl Slovakijos biudžeto deficito: „Pastaraisiais metais Slovakijos valstybės biudžeto deficitas sumažėjo ir 2007 m. sudarė 2,2 proc. BVP [...], taigi buvo daug mažesnis už pamatinę vertę, kuri yra 3 proc. Tačiau lieka abejonių, ar žemas Slovakijos biudžeto deficito lygis yra tvarus, turint omenyje tai, kad augimas pastaraisiais metais buvo spartus ir buvo galima vykdyti griežtesnę fiskalinę politiką, o ateityje numatomi lėtesni augimo tempai. 2009 m. prognozuojamas 2,3 proc. lygis yra gerokai didesnis už valstybės siekiamą 1,7 proc. BVP lygį. Be to, numatoma, kad 2007-2008 metais struktūrinio deficito rodiklis blogės, o tai neatitinka Stabilumo ir augimo pakto.“
Europarlamentarai pažymi, jog šiuo metu galioja ES Tarybos sprendimas, kuriame nurodoma, kad Slovakijos deficitas yra perviršinis. Europarlamentarų nuomone, „prieš vertinant, kaip vykdomi Mastrichto kriterijai, turi būti užbaigtos visos valstybės narės deficito procedūros“. Deputatai „apgailestauja, kad Europos Komisija ir vėl šiuo atžvilgiu neteisingai pritaikė Sutartį“. David CASA PPE-DE MT A6-0231/2008 Dėl bendros valiutos įvedimo Slovakijoje 2009 m. sausio 1 d. Konsultavimosi procedūra
Svarstymas ir balsavimas: 2008-06-17
-//EP//TEXT REPORT A6-2008-0231 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//LT
-//EP//TEXT IM-PRESS 20080603BRI30699 ITEM-011-LT DOC XML V0//LT
-//EP//TEXT IM-PRESS 20080603BRI30699 ITEM-013-LT DOC XML V0//LT
Muitai
Europos muitų sąjungai – 40 metų
2008-06-12 - 12:37
Šioje sesijoje Parlamentas aptars Europos muitų sąjungos keturiasdešimtmetį. Rezoliucija šiuo klausimu nenumatyta. 1968 m. liepos 1 d. šešios Europos Bendrijos steigėjos įkūrė Europos muitų sąjungą. Ši sąjunga reiškė muito mokesčių nebuvimą ties vidinėmis Bendrijos sienomis, bendrus muitus į Bendrijos šalis importuojamoms prekėms, taip pat bendras importuojamų prekių kilmės taisykles bei muitinės vertės skaičiavimo tvarką. Nuo to laiko Bendrijoje priimta daug su muitų sąjunga susijusių taisyklių, kurios 1992 m. buvo surašytos viename Bendrijos muitinės kodekse.
Muitų sąjunga yra labai svarbi ES – be jos bendroji rinka be vidaus sienų nebūtų įmanoma. Statistika rodo, kad prekių, vežamų per išorines ES sienas, nuolat daugėja. 2006 m. buvo užpildyta apie 173 mln. muitinės deklaracijų, o ES eksportas ir importas kartu sudarė apie 2500 mlrd. eurų.
Muitinės procedūros taip pat naudojamos ES prekybos bei vystymosi politikoje – pavyzdžiui, tam tikroms šalims suteikiamos prekybos lengvatos, paremtos bendru muitų tarifu visoje ES. Muitinės procedūros ir muitų mechanizmai naudojami ir Sąjungos žemės ūkio politikoje. Svarstymas: 2008-06-16 Išsamiau šia tema
LT
1
LINK
http://ec.europa.eu/taxation_customs/40customs/customs_general_info/about/index_en.htm
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//LT
-//EP//TEXT IM-PRESS 20080603BRI30699 ITEM-012-LT DOC XML V0//LT
-//EP//TEXT IM-PRESS 20080603BRI30699 ITEM-014-LT DOC XML V0//LT
Institucijos
Europos Parlamentas balsuos dėl dviejų ES komisarų
2008-06-12 - 12:37
Buvusiam ES teisingumo, laisvės ir saugumo komisarui Franco Frattini tapus Italijos užsienio reikalų ministru, prireikė šiek tiek performuoti Europos Komisijos sudėtį. Buvęs transporto komisaras, Europos Komisijos vicepirmininkas Jacques Barrot perėmė teisingumo, laisvės ir saugumo sritį, o naujuoju transporto komisaru tapo italas Antonio Tajani. Šiuos pakeitimus dar turi patvirtinti Europos Parlamentas. Pirmadienio vakarą atitinkamuose EP komitetuose bus surengti abiejų komisarų klausymai, o plenarinėje sesijoje dėl jų portfelių bus balsuojama trečiadienį. Balsavimas: 2008-06-18
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//LT
-//EP//TEXT IM-PRESS 20080603BRI30699 ITEM-013-LT DOC XML V0//LT
-//EP//TEXT IM-PRESS 20080603BRI30699 ITEM-015-LT DOC XML V0//LT
Ombudsmenas
Europos ombudsmenas galės gauti visą ES institucijų informaciją
2008-06-12 - 12:37
Iki šiol ES institucijos ir jų pareigūnai galėjo slaptumo sumetimais atsisakyti Europos ombudsmenui suteikti jo reikalaujamą informaciją. Europos Parlamento balsavimui teikiamoje ataskaitoje siūloma atsisakyti šios išlygos. Pernai liepą pats Europos ombudsmenas laišku kreipėsi į EP pirmininką Hans-Gert Pöttering prašydamas pataisyti kai kuriuos Ombudsmeno statuto skirsnius. Vienas jų leido ES institucijoms ir organams slaptumo sumetimais atsisakyti suteikti ombudsmeno prašomą informaciją. EP Konstitucinių reikalų komitetas pritaria siūlymui atsisakyti šios išlygos – vietoj jos siūloma numatyti ombudsmeno ir jo biuro darbuotojų prievolę išlaikyti tam tikros informacijos slaptumą remiantis ES asmens duomenų apsaugos teisės aktais.
Kitas skirsnis, kurį numatoma pakeisti, įpareigoja ES pareigūnus liudyti Europos ombudsmenui „remiantis instrukcijomis, kurias suteikia jų administratoriai“. Kad nekiltų abejonių, jog ES pareigūnai turi ombudsmenui sakyti visą tiesą, EP komitetas siūlo atsisakyti antros sakinio dalies.
Pritarus Europos Parlamentui, Ombudsmeno statuto pakeitimams dar turės pritarti ES Taryba. Anneli JÄÄTTEENMÄKI ALDE FI A6-0076/2008 Dėl Ombudsmeno pareigų atlikimą reglamentuojančių nuostatų ir bendrųjų sąlygų Iniciatyvos procedūra
Balsavimas: 2008-06-18 Europos ombudsmenas
LT
2
LINK
http://ombudsman.europa.eu/home/lt/default.htm
-//EP//TEXT REPORT A6-2008-0076 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//LT
-//EP//TEXT IM-PRESS 20080603BRI30699 ITEM-014-LT DOC XML V0//LT
-//EP//TEXT IM-PRESS 20080603BRI30699 ITEM-016-LT DOC XML V0//LT
Socialinė politika
2010-ieji bus Europos kovos su skurdu ir socialine atskirtimi metai
2008-06-12 - 12:37
Šioje sesijoje Europos Parlamentas balsuos dėl siūlymo paskelbti 2010-uosius Europos kovos su skurdu ir socialine atskirtimi metais. Iš ES biudžeto šiam tikslui jau numatyta 17 mln. eurų – tai didžiausias kada nors Europos metams skirtas biudžetas. Tai rodo tvirtą ES politinį įsipareigojimą kovoti su skurdu bei socialine atskirtimi. 2006 m. 16 proc. (78 mln.) 25 ES šalių gyventojų gyveno žemiau skurdo ribos. Tuo tarpu 2005 m. 19 proc. (19 mln.) 25 ES valstybių narių vaikams grėsė skurdo pavojus. Europos kovos su skurdu ir socialine atskirtimi metų projektu siekiama pripažinti skurdą ir socialinę atskirtį patiriančių asmenų teisę išsaugoti žmogiškąjį orumą ir būti visaverčiais visuomenės nariais. Be to, norima aktyviau įtraukti visuomenę į socialinės integracijos politiką ir veiklą, taip pat pabrėžti kiekvieno asmens atsakomybę už tai, kad neliktų skurdo ir atskirties.
Siekiant padėti Europos Komisijai įgyvendinti šį projektą, iš valstybių narių atstovų bus sudarytas komitetas. Tuo tarpu kiekviena ES šalis turės paskirti Europos metų idėją įgyvendinančią instituciją, kuri rengs, tvirtins ir padės įgyvendinti renginių programą bei konkrečius projektus. Ši institucija turės tartis ir bendradarbiauti su patariamąja grupe, sudaryta iš įvairių suinteresuotųjų šalių atstovų – pilietinės visuomenės organizacijų, valstybių parlamentų atstovų, socialinių partnerių, taip pat regioninių ir vietos valdžios institucijų.
Iš esmės pritardami šiems siūlymams, europarlamentarai teikia keletą pataisų. Jie ragina numatyti Europos tikslą ne tik kovoti su skurdu, bet ir apsisaugoti nuo skurdo bei socialinės atskirties. Be to, EP narių nuomone, atskiro dėmesio reikia lygioms lyčių galimybės ir nediskriminavimui, nes moterys ir pažeidžiamos grupės dažniau negu kiti susiduria su skurdu ir socialine atskirtimi. Europarlamentarai taip pat siekia paskatinti kovą su vaikų ir šeimos skurdu, propaguoti aktyvios įtraukties metodus, taip pat daugiau dėmesio skirti galimybei dalyvauti kultūros ir laisvalaikio veikloje. Marie PANAYOTOPOULOS-CASSIOTOU PPE-DE GR A6-0173/2008 Dėl Europos kovos su skurdu ir socialine atskirtimi metų (2010 m.) Bendro sprendimo procedūra
Svarstymas: 2008-06-16
Balsavimas: 2008-06-17 Išsamiau apie ES veiklą šioje srityje
LT
2
LINK
http://ec.europa.eu/employment_social/spsi/poverty_social_exclusion_en.htm
-//EP//TEXT REPORT A6-2008-0173 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//LT
-//EP//TEXT IM-PRESS 20080603BRI30699 ITEM-015-LT DOC XML V0//LT
-//EP//TEXT IM-PRESS 20080603BRI30699 ITEM-COVER-LT DOC XML V0//LT
-//EP//TEXT IM-PRESS 20080603BRI30699 ITEM-001-LT DOC XML V0//LT
-//EP//TEXT IM-PRESS 20080603BRI30699 ITEM-002-LT DOC XML V0//LT
-//EP//TEXT IM-PRESS 20080603BRI30699 ITEM-003-LT DOC XML V0//LT
-//EP//TEXT IM-PRESS 20080603BRI30699 ITEM-004-LT DOC XML V0//LT
-//EP//TEXT IM-PRESS 20080603BRI30699 ITEM-005-LT DOC XML V0//LT
-//EP//TEXT IM-PRESS 20080603BRI30699 ITEM-006-LT DOC XML V0//LT
-//EP//TEXT IM-PRESS 20080603BRI30699 ITEM-007-LT DOC XML V0//LT
-//EP//TEXT IM-PRESS 20080603BRI30699 ITEM-008-LT DOC XML V0//LT
-//EP//TEXT IM-PRESS 20080603BRI30699 ITEM-009-LT DOC XML V0//LT
-//EP//TEXT IM-PRESS 20080603BRI30699 ITEM-010-LT DOC XML V0//LT
-//EP//TEXT IM-PRESS 20080603BRI30699 ITEM-011-LT DOC XML V0//LT
-//EP//TEXT IM-PRESS 20080603BRI30699 ITEM-012-LT DOC XML V0//LT
-//EP//TEXT IM-PRESS 20080603BRI30699 ITEM-013-LT DOC XML V0//LT
-//EP//TEXT IM-PRESS 20080603BRI30699 ITEM-014-LT DOC XML V0//LT
-//EP//TEXT IM-PRESS 20080603BRI30699 ITEM-015-LT DOC XML V0//LT
-//EP//TEXT IM-PRESS 20080603BRI30699 ITEM-016-LT DOC XML V0//LT
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20080603BRI30699 ITEM-COVER-LT DOC XML V0//LT
-//EP//TEXT IM-PRESS 20080603BRI30699 ITEM-001-LT DOC XML V0//LT
-//EP//TEXT IM-PRESS 20080603BRI30699 ITEM-002-LT DOC XML V0//LT
-//EP//TEXT IM-PRESS 20080603BRI30699 ITEM-003-LT DOC XML V0//LT
-//EP//TEXT IM-PRESS 20080603BRI30699 ITEM-004-LT DOC XML V0//LT
-//EP//TEXT IM-PRESS 20080603BRI30699 ITEM-005-LT DOC XML V0//LT
-//EP//TEXT IM-PRESS 20080603BRI30699 ITEM-006-LT DOC XML V0//LT
-//EP//TEXT IM-PRESS 20080603BRI30699 ITEM-007-LT DOC XML V0//LT
-//EP//TEXT IM-PRESS 20080603BRI30699 ITEM-008-LT DOC XML V0//LT
-//EP//TEXT IM-PRESS 20080603BRI30699 ITEM-009-LT DOC XML V0//LT
-//EP//TEXT IM-PRESS 20080603BRI30699 ITEM-010-LT DOC XML V0//LT
-//EP//TEXT IM-PRESS 20080603BRI30699 ITEM-011-LT DOC XML V0//LT
-//EP//TEXT IM-PRESS 20080603BRI30699 ITEM-012-LT DOC XML V0//LT
-//EP//TEXT IM-PRESS 20080603BRI30699 ITEM-013-LT DOC XML V0//LT
-//EP//TEXT IM-PRESS 20080603BRI30699 ITEM-014-LT DOC XML V0//LT
-//EP//TEXT IM-PRESS 20080603BRI30699 ITEM-015-LT DOC XML V0//LT
-//EP//TEXT IM-PRESS 20080603BRI30699 ITEM-016-LT DOC XML V0//LT
