Klausimas Nr. H-0633/2010
Komisijai
2011 m. sausio mėn. sesija
Darbo tvarkos taisyklių 116 straipsnis
Marc Tarabella
(S&D) Tema: Oro linijų Reglamento (EB) Nr. 261/2004 dėl oro transporto keleivių apsaugos ir informavimo nesilaikymas
Nuo 2005 m. įsigaliojo Reglamentas (EB) Nr. 261/2004, kurio pagrindinis tikslas apsaugoti ir informuoti oro transporto keleivius. Komisija pati pradėjo informavimo kampanijas, tačiau oro linijos nuolat pažeidžia šio reglamento nuostatas, palikdamos keleivius be galimybės veiksmingai ir sparčiai jas apskųsti. Beje, prekyba bilietais internetu tapo sukčiavimu. Reguliarių oro linijų bilietas Briuselis–Strasbūras, kurio plačiai išreklamuota kaina 98 eurai, galiausiai kainuoja 219,60 eurų, net įskaitant papildomą „degalų mokestį“.
Ar Komisija gali nurodyti, kada ir kaip ketina priversti valstybes nares įgyvendinti Reglamentą (EB) Nr. 261/2004 ir įdiegti veiksmingas bei sparčias kompensavimo struktūras?
