KLAUSIMAS ŽODŽIU SU DEBATAIS O-0086/09
pagal 115 Darbo tvarkos taisyklių straipsnį
pateikė
Gabriele Albertini
Užsienio reikalų komiteto vardu
Tarybai
Tema: Dujotiekio "Nabuko" plėtimas
Liepos 13 d. valstybės narės ir Turkija Ankaroje pasirašė sutartį, kuria remiantis sudarytos sąlygos tiesti dujotiekį „Nabuko“, siekiant sumažinti Europos priklausomybę nuo Rusijos tiekiamų dujų. Po mėnesio (rugpjūčio 6 d.) Turkijos Ministras Pirmininkas R. T. Erdogan pasirašė protokolą su Rusijos Ministru Pirmininku V. Putinu dėl dujotiekio „South Stream“, kuris taip pat susijęs su pietiniu koridoriumi, žvalgymo darbų pradžios.
Kaip Taryboje pirmininkaujanti valstybė vertina tai, kad abu šie projektai pradedami kartu? Kokių konkrečių veiksmų imasi Taryba, kad būtų remiamas dujotiekis „Nabuko“?
Ar Taryba rengiasi pradėti atvirą ir skaidrią diskusiją, siekdama su pagrindinėmis energiją gaminančiomis ir eksportuojančiomis bei energijos tranzito šalimis įgyvendinti bendrą strategiją ir parengti patikimą bendrą Europos energijos politiką?
Kaip Taryba rengiasi svarstyti šį klausimą kartu su Turkija, kuriai tenka strategiškai svarbiausias vaidmuo Pietų koridoriaus vystymo klausimu?
