Sesijos apžvalga: 2006 m. gegužės 15-18 d. EP plenarinė sesija Strasbūre
2006-05-11 - 17:53
Šios plenarinės sesijos akcentai – maisto sauga, užsienio politika, biudžetas, žmogaus teisės bei transportas.
Pirmadienio pavakarę iškilmingame posėdyje kalbą pasakys Bolivijos prezidentas Evo Morales. Po to bus svarstomi du reglamentai maisto saugos tema. Vienu jų siekiama apriboti teiginius apie maisto produktų naudingumą sveikatai, o kitu – maisto produktų papildymą vitaminais bei mineralais.
Antradienio rytą Parlamentas svarstys transporto programos „Marco Polo II“ biudžetą, taip pat viešųjų finansų padėtį Europos pinigų sąjungoje. Vidurdienį kalbą pasakys Palestinos Savivaldos prezidentas Mahmoud Abbas. Po pietų (15 val.) europarlamentarai išklausys Komisijos pareiškimą apie Bulgarijos ir Rumunijos pasirengimą narystei ES.
Trečiadienio rytą bus svarstomas tarpinsitucinis susitarimas dėl 2007-2013 m. ES finansinės perspektyvos. Vidurdienį kalbės Graikijos prezidentas Carolos Papoulias. Po pietų (15 val.) Parlamentas aptars žmogaus teisių padėtį pasaulyje.
Ketvirtadienio rytą bus aptartos kelios ataskaitos gamtos nelaimių prevencijos bei jų padarinių likvidavimo tema.
Greta plenarinės sesijos numatyta keletas kitų svarbių įvykių. Pirmadienio vakarą (21 val.) ES Ekonomikos ir pinigų reikalų komitetas svarstys ataskaitą apie euro zonos plėtrą. Tuo pat metu įvyksiančiame Biudžeto kontrolės komiteto posėdyje į parlamentarų klausimus dėl EP pastatų Strasbūre nuomos atsakinės šio miesto merė Fabienne Keller. Trečiadienį numatomi renginiai, skirti kovos prieš homofobiją dienai paminėti. Tuo tarpu ketvirtadienio rytą (10.30 val.) įvyks uždaras EP Užsienio reikalų komiteto bei delegacijos ryšiams su Rusija susitikimas su Rusijos užsienio reikalų ministru Sergejumi Lavrovu. 20060426BRI07646
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060426BRI07646 FULL-TEXT DOC XML V0//LT
-//EP//TEXT IM-PRESS 20060426BRI07646 ITEM-001-LT DOC XML V0//LT
Biudžetas
Ilgalaikis ES biudžetas iš esmės nebesikeis
2006-05-11 - 17:53
Šioje sesijoje Europos Parlamentas balsuos dėl dviejų ataskaitų, skirtų 2007-2013 m. ES finansinei perspektyvai (ilgalaikiam biudžetui). Šių metų balandžio 4 d. EP ir Austrijos vadovaujama ES Taryba pasiekė kompromisą dėl šios perspektyvos. Sutarta ją padidinti iki 864,4 milijardų eurų – 4 milijardais daugiau negu pernai gruodį buvo sutarta Taryboje. Bus skirta daugiau lėšų „Erasmus“ studentų mainų programai, ilgalaikiam mokymuisi, technologijų naujovėms, transeuropiniams tinklams, paramai mažesniosioms įmonėms bei užsienio politikai. Taip pat numatyta papildomai skirti 2,5 milijardo eurų Europos investicijų banko rezervo lėšų mokslinių tyrimų, transeuropinių tinklų ir mažesniųjų įmonių rėmimo programoms (viso joms bus skirta 60 milijardų eurų). Parlamentas taip pat iškovojo pažadą 2009 m. peržiūrėti ilgalaikį biudžetą jam dalyvaujant.
Nors deputatai pripažįsta, jog pasiektas kompromisas buvo „geriausias, kokį buvo įmanoma pasiekti“, jie vis vien mano, jog jis „iki galo nepatenkina visų lūkesčių“, todėl pažangesniu laiko savo 2005 m. birželio mėn. pateiktą pasiūlymą naujojoje finansinėje perspektyvoje numatyti 975 milijardus eurų. Nepaisant to, EP Biudžeto komitetas rekomenduoja balandžio 4 d. kompromiso pagrindu patvirtinti tarpinstitucinį susitarimą dėl naujosios finansinės perspektyvos. Tačiau tam priešinasi Europos vieningųjų kairiųjų bei Žaliųjų frakcijos.
Deputatai palankiai vertina tai, jog Parlamentas, sudaręs laikinąjį komitetą, išsamiai išanalizavo ilgalaikio biudžeto projektą dar iki tol, kol dėl jo sutarė ES Taryba. Savo ruožtu parlamentarai apgailestauja dėl to, kad tvirtinant šį projektą Taryboje vyravo atskirų šalių, o ne bendraeuropiniai interesai. Deputatai ragina skubiai peržiūrėti nuosavų ES biudžeto išteklių sistemą bei išlaidas, siekiant išvengti tokios padėties ateityje. Reimer BÖGE PPE-DE DE Sérgio SOUSA PINTO PSE PT A6-0150/2006 Dėl Tarpinstitucinio susitarimo dėl biudžeto vykdymo drausmės ir patikimo finansinio valdymo A6-0144/2006 Dėl Tarpinstitucinio susitarimo dėl 2007-2013 m. finansinės perspektyvos Tarpinstitucinio susitarimo procedūra
Svarstymas: 2006-05-17
-//EP//TEXT REPORT A6-2006-0150 0 NOT XML V0//LT
-//EP//TEXT REPORT A6-2006-0144 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060426BRI07646 FULL-TEXT DOC XML V0//LT
-//EP//TEXT IM-PRESS 20060426BRI07646 ITEM-COVER-LT DOC XML V0//LT
-//EP//TEXT IM-PRESS 20060426BRI07646 ITEM-002-LT DOC XML V0//LT
Maisto sauga
Teiginiai apie maisto sveikumą turės būti pagrįsti
2006-05-11 - 17:53
Kadangi maitinimasis labai veikia žmonių sveikatą, vartotojams reikia kuo tikslesnės informacijos apie tai, ką jie valgo ar geria. Tuo tarpu dažnai pasitaikantys reklaminiai teiginiai apie tam tikrų maisto gaminių poveikį kartais būna nepagrįsti ar net klaidinantys. Siekiant apsaugoti vartotojų sveikatą ir palengvinti jų pasirinkimą, siūloma griežčiau reglamentuoti tokių teiginių vartojimą. Šis reglamentas jau buvo svarstomas praėjusiųjų metų gegužės mėn. ES Taryba iš pradžių nesutiko su Parlamento pataisomis. Tačiau po ilgų derybų pavyko pasiekti Europos Parlamento ir Tarybos sutarimą, todėl reglamentą tikimasi priimti antruoju svarstymu.
Pagal siūlomą reglamentą teiginiai apie maisto produkto maistingumą, poveikį lieknėjimui ir panašūs turės būti moksliškai pagrįsti. Be to, reglamentas numato konkrečius reikalavimus tokiems teiginiams kaip „mažai riebalų“ (ne daugiau kaip 3 g riebalų 100 g kieto gaminio ar 1,5 g riebalų 100 ml skysto produkto), „daug proteinų“ ir panašiems.
Teiginiams apie maisto produkto naudingumą sveikatai turės būti suteiktas Europos maisto saugos agentūros leidimas. Agentūra turės suteikti tokį leidimą arba jo nesuteikti remdamasi Europos Komisijos nustatytais konkrečių gaminių „maistingumo profiliais“, kuriuose bus nurodyti optimalūs druskos, cukraus, riebalų ir kitų medžiagų kiekiai. Leidimo išdavimas galės užtrukti iki pusantrų metų, tačiau kai kuriems gaminiams galės būti taikoma greitesnė procedūra (užtruksianti iki 8 mėnesių). Greitesnė procedūra negalės būti taikoma vaikams skirtiems gaminiams.
Pirmojo svarstymo metu EP pasiūlė atsisakyti „maistingumo profilių“ kūrimo bei leidimų reikalavimo. Deputatų nuomone, pakaktų to, kad reklamuojama maisto medžiaga, esanti gaminyje, turėtų moksliškai pripažintos naudos sveikatai. Parlamentarai taip pat siūlė nereikalauti leidimų, o apsiriboti bendrovių pareiga pranešti atsakingai institucijai apie jos pateikiamą teiginį.
Tačiau ES Taryba nesutiko su šiomis pataisomis. Todėl dabartiniame reglamento projekte siūloma reikalauti leidimų daugumai teiginių apie sveikatingumą ar maistingumą, tačiau sudaryti sąrašą teiginių, kuriems tokio leidimo nereikėtų. Europos Komisija, atsižvelgusi į valstybių siūlymus, nustatytų tokį sąrašą per dvejus metus nuo reglamento įsigaliojimo.
Europarlamentarų siūlymu reglamento projekte taip pat atsižvelgta į šalių bei jų regionų gastronomines tradicijas, taip pat į mažesniųjų įmonių poreikius. Siekiant neiškraipyti konkurencijos, siūloma taikyti reglamento reikalavimus ir importuojamiems gaminiams, tačiau netaikyti jų iš anksto nesupakuotiems maisto produktams.
Pagal reglamento projektą gėrimai, kuriuose yra daugiau kaip 1,2 proc. alkoholio, negalėtų būti žymimi jokiais teiginiais apie jų naudingumą sveikatai, išskyrus teiginius apie ribotą energijos ar alkoholio kiekį. Bendro pobūdžio teiginiai apie gaminio maistingumą ar sveikatingumą būtų leidžiami tik tada, kai jie toliau sukonkretinami.
Prekės, pateiktos rinkai iki šio reglamento įsigaliojimo, galės dar dvejus metus būti parduodamos be leidimo. Tuo tarpu esami prekių pavadinimai, iš kurių galima suprasti, jog jos naudingos sveikatai, dar penkiolika metų galės būti naudojami be leidimo. Adriana POLI BORTONE UEN IT A6-0122/2006 Dėl teiginių apie maisto produktų maistingumą ir sveikatingumą Bendro sprendimo procedūra, antrasis svarstymas
Svarstymas: 2006-05-15 Daugiau šia tema: Pradinis Europos Komisijos pasiūlymas:
LT
2
LINK
http://www.euractiv.com/Article?tcmuri=tcm:29-133154-16&type=LinksDossier
LT
3
LINK
http://europa.eu.int/comm/food/food/labellingnutrition/claims/index_en.htm
-//EP//TEXT REPORT A6-2006-0122 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060426BRI07646 FULL-TEXT DOC XML V0//LT
-//EP//TEXT IM-PRESS 20060426BRI07646 ITEM-001-LT DOC XML V0//LT
-//EP//TEXT IM-PRESS 20060426BRI07646 ITEM-003-LT DOC XML V0//LT
Maisto sauga
Vitaminais ir mineralais sustiprinti maisto produktai ne visada yra sveiki
2006-05-11 - 17:53
Nors gamintojai dažnai pabrėžia vitaminizuotų ar mineralizuotų maisto produktų sveikumą, pernelyg gausus vitaminų ar mineralų vartojimas gali pakenkti sveikatai. Todėl šioje sesijoje Parlamentas antruoju svarstymu balsuos dėl reglamento, nustatančio vitaminais bei mineralinėmis druskomis sustiprintų maisto produktų žymėjimo, pateikimo rinkai bei reklamos tvarką. Daugelis ES šalių leidžia sustiprinti maisto produktus vitaminais bei mineralinėmis druskomis. Kai kurios šalys tai leidžia tik tada, kai tai yra „maistiškai būtina“. Nevienodi įstatymai kliudo laisvai maisto produktų rinkai, todėl siūloma juos suderinti.
Siūlomo reglamento priede išvardijama daugiau kaip 100 vitaminų bei mineralų, kuriais leidžiama sustiprinti maisto produktus. Siūloma uždrausti vitaminais ar mineralais sustiprinti šviežius neperdirbtus produktus, tokius kaip vaisiai, daržovės, mėsa ar žuvis, taip pat stipresnius alkoholinius gėrimus.
Tarybai nesutikus, EP Aplinkos, sveikatos ir maisto saugos komitetas iš naujo teikia siūlymą nustatyti, kiek daugiausia vitaminų ar mineralų galima pridėti į tam tikrus gaminius (Komisija turėtų tai padaryti per dvejus metus nuo reglamento įsigaliojimo). Vitaminizuotų ar mineralizuotų maisto produktų gamintojai būtų įpareigoti etiketėmis informuoti pirkėją apie pridėtų medžiagų kiekį. Deputatų siūlymu etiketėse taip pat turėtų būti nurodoma, kokį gaminio kiekį rekomenduojama suvalgyti per dieną, bei įspėjama jo neviršyti.
Siūlomas reglamentas neapima maisto papildų – juos reguliuoja 2002 m. priimta direktyva.
Pagal bendro sprendimo procedūrą, Parlamento priimtas pataisas dar svarstys ES Taryba. Jei ji nepritartų Parlamento pataisoms, būtų pradėta taikinimo procedūra. Karin SCHEELE PSE AT A6-0078/2006 Dėl maisto produktų papildymo vitaminais ir mineralais bei tam tikromis kitomis medžiagomis Bendro sprendimo procedūra, antrasis svarstymas
Svarstymas: 2006-05-15 Pradinis Europos Komisijos pasiūlymas:
LT
2
LINK
http://europa.eu.int/comm/food/food/labellingnutrition/vitamins/index_en.htm
-//EP//TEXT REPORT A6-2006-0078 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060426BRI07646 FULL-TEXT DOC XML V0//LT
-//EP//TEXT IM-PRESS 20060426BRI07646 ITEM-002-LT DOC XML V0//LT
-//EP//TEXT IM-PRESS 20060426BRI07646 ITEM-004-LT DOC XML V0//LT
Transportas
„Jūrų greitkeliai“ sumažins sunkvežimių skaičių keliuose
2006-05-11 - 17:53
Gausybė sunkvežimių, įstrigusių greitkelių kamščiuose, trikdo eismą bei teršia aplinką. Padėtis pagerėtų, jei tie patys kroviniai keliautų laivais arba traukiniais. Šioje sesijoje deputatai balsuos dėl Komisijos siūlomos „Marco Polo II“ programos, skirtos tai paskatinti. Ši programa pratęstų 2003-2006 m. vykdomą „Marco Polo I“ programą naujosios ES finansinės perspektyvos laikotarpiu. „Marco Polo II“ programa siekia toliau negu jos pirmtakė: ne tik paskatinti alternatyvius transporto būdus, bet ir sumažinti krovinių pervežimą sunkvežimiais. Šiuo tikslu sukurtas atskiras programos skyrius „transporto išvengimas“, kuriuo siekiama racionalizuoti pervežimus. Kitas naujai sukurtas skyrius – „jūrų greitkeliai“ – leis dar labiau paskatinti pervežimą laivais.
„Marco Polo II“ programai bus skirta gerokai daugiau lėšų negu jos pirmtakei – 106 milijonai eurų kasmet („Marco Polo I“ kasmet buvo skiriama tik 25 milijonai). Taip pat ruošiamasi išplėsti programos taikymo teritoriją: ji apims ES šalis ir kandidates jomis tapti, kitas Europos ekonominės erdvės šalis, taip pat Rusiją, Ukrainą, Baltarusiją, Moldovą ir Balkanų valstybes.
Parlamentarai visiškai pritaria programos tikslams. Jie siūlo keletą pataisų, skirtų palengvinti mažesniųjų įmonių dalyvavimą programoje bei kiek įmanoma sumažinti administracinius formalumus (muitinės, draudimo ir pan.). Reinhard RACK PPE-DE AT A6-0408/2006 Dėl finansinės paramos krovininio transporto sistemos atitikčiai aplinkosaugos reikalavimams didinti („Marco Polo II“ programos) Bendro sprendimo procedūra, pirmasis svarstymas
Svarstymas: 2006-05-16 Apie „Marco Polo“ programą: Europos Komisijos pasiūlymas: Austrijos vyriausybės tinklalapis, skirtas „Marco Polo“ programai: Europos jūrų uostų asociacijos pozicija:
LT
2
LINK
http://europa.eu.int/comm/transport/marcopolo/index_en.htm
LT
3
LINK
http://europa.eu.int/smartapi/cgi/sga_doc?smartapi!celexplus!prod!DocNumber&lg=en&type_doc=COMfinal&an_doc=2004&nu_doc=478
LT
4
LINK
http://www.bmvit.gv.at/en/verkehr/international_eu/eu_programmes/marcopolo.html
LT
5
LINK
http://www.espo.be/Active_Policy_Issues/Motorways_of_the_Sea.aspx
-//EP//TEXT REPORT A6-2005-0408 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060426BRI07646 FULL-TEXT DOC XML V0//LT
-//EP//TEXT IM-PRESS 20060426BRI07646 ITEM-003-LT DOC XML V0//LT
-//EP//TEXT IM-PRESS 20060426BRI07646 ITEM-005-LT DOC XML V0//LT
Ekonomikos ir pinigų reikalai
Valstybės raginamos pagerinti viešųjų finansų padėtį
2006-05-11 - 17:53
Tik pataisius viešųjų finansų padėtį galima tikėtis Lisabonos strategijoje numatyto ekonomikos augimo ir darbo vietų sukūrimo. Todėl ES valstybės turi imtis esminių struktūrinių reformų. Taip teigiama ataskaitoje apie viešųjų finansų padėtį ES, dėl kurios deputatai balsuos šioje sesijoje. Deputatai reiškia susirūpinimą lėtu ES ekonomikos augimo, kuris euro zonoje spartėja tik labai laipsniškai – nuo 0,6 proc. 2003 m. iki 1,3 proc. 2005 m., priešingai nei JAV ekonomikos augimas, kuris 2005 m. buvo 3,5 proc. Pasak parlamentarų, ES ekonomikos augimą „slopina struktūriniai suvaržymai, maža vidaus paklausa ir tinkamos makroekonominės politikos priemonių pusiausvyros trūkumas“.
Deputatai pažymi, kad dauguma ES valstybių dar nepakankamai subalansavo mokėjimus. Biudžeto deficitas 2005 m. siekė 2,9 proc. BVP euro zonoje ir 2,7 proc. visoje ES. Vienuolika ES valstybių turi deficitus, viršijančius 3 proc. BVP, tarp jų – keturios ekonomiškai stipriausios ES šalys: Prancūzija, Vokietija, Italija ir Jungtinė Karalystė. Nuo 2004 m. vasaros dešimčiai valstybių narių taikoma perviršinio deficito procedūra. Tuo tarpu valstybių skola padidėjo nuo 69,2 proc. 2002 m. iki 71,7 proc. 2005 m. euro zonoje ir nuo 61,4 proc. 2002 m. iki 64,1 proc. 2005 m. 25 šalis turinčioje ES. Parlamentarų nuomone, taip yra dėl to, kad mažai auga bendrasis vidaus produktas ir „trūksta ryžtingų pastangų vykdant struktūrines reformas sumažinti biudžeto disbalansą“. „Politinės valios trūkumas ribojant valdžios sektoriaus išlaidas, pernelyg optimistinis pajamų planavimas, sąmoningai netiksli apskaita ir vienkartinėmis priemonėmis grįstas biudžeto konsolidavimas ... prisidėjo prie biudžeto sunkumų ir fiskalinės sistemos silpnumo“, – teigiama ataskaitoje.
Deputatai ragina siekti daugiau skaidrumo tvarkant valstybių narių viešuosius finansus. Jie rekomenduoja ištirti galimybę nustatyti bendrą biudžeto procedūrų tvarkaraštį visoje ES. Parlamentarų nuomone, „gera viešųjų finansų padėtis pati savaime yra ne tikslas, o tik valstybių narių priemonė, skirta vykdyti savo visuomeninius įsipareigojimus“. Todėl deputatai nuogąstauja dėl nuolatinio didelio nedarbo – 9 proc. 25 šalis turinčioje ES ir 8,1 proc. nedarbo 15 šalių turinčioje ES. Be to, jie atkreipia dėmesį į gyventojų senėjimo problemą. Kita vertus, EP nariai džiaugiasi išlaidų investicijoms didėjimu, kurį lemia atkurtas verslininkų pasitikėjimas ir dabartinės stabilizavęsi pelno maržos. Deputatai ragina imtis struktūrinių reformų ir papildomų priemonių, kurios dar labiau paskatintų investicijas.
Parlamentarai apgailestauja, kad 2007-2013 m. ES finansinėje perspektyvoje numatyta nepakankamai lėšų sritims, numatytoms Lisabonos strategijoje. Jie ragina perorientuoti valstybės išlaidas į fizinio ir žmogiškojo kapitalo kaupimą bei viešųjų ir privačiųjų partnerysčių, naujovių, atsinaujinančios energijos, švietimo bei mokymo, mokslinių tyrimų, informacinių technologijų, telekomunikacijų ir transporto tinklų srityse, kūrimą. Dariusz ROSATI PSE PL A6-0162/2006 Dėl viešųjų finansų Ekonominėje ir pinigų sąjungoje (EPS) Iniciatyvos procedūra
Svarstymas: 2006-05-16
-//EP//TEXT REPORT A6-2006-0162 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060426BRI07646 FULL-TEXT DOC XML V0//LT
-//EP//TEXT IM-PRESS 20060426BRI07646 ITEM-004-LT DOC XML V0//LT
-//EP//TEXT IM-PRESS 20060426BRI07646 ITEM-006-LT DOC XML V0//LT
ES plėtra
Ar Bulgarija ir Rumunija kitąmet įstos į ES?
2006-05-11 - 17:53
Gegužės 16 d. popietę Europos Komisija pristatys savo ataskaitą apie Bulgarijos ir Rumunijos pasirengimą narystei ES (rezoliucijos šiuo klausimu nenumatoma). Komisijai pritarus, šalys turėtų įstoti į ES 2007 m. sausio 1 d. Tačiau pasigirsta siūlymų net ir po įstojimo taikyti šioms šalims stebėsenos tvarką, ypač teisėtvarkos srityje. Bulgarijos ir Rumunijos stojimo į ES sutartyje numatyta, kad esant rimtai tikimybei, jog iki šios datos kuri nors valstybė nebus įvykdžiusi narystės reikalavimų, ES Taryba gali atidėti jos stojimo datą vieneriems metams. Paprastai Europos Komisija teikia pasiūlymą Tarybai apsvarstyti šią galimybę. Komisija bei Tarybai pirmininkaujanti Austrija pažadėjo atsižvelgti į Parlamento nuomonę šiuo klausimu. Svarstymas (be rezoliucijos): 2006-05-16
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060426BRI07646 FULL-TEXT DOC XML V0//LT
-//EP//TEXT IM-PRESS 20060426BRI07646 ITEM-005-LT DOC XML V0//LT
-//EP//TEXT IM-PRESS 20060426BRI07646 ITEM-007-LT DOC XML V0//LT
Užsienio ryšiai
Palestinos prezidentas dar kartą atvyks į Strasbūrą
2006-05-11 - 17:53
Antradienio vidurdienį Europos Parlamente kalbą pasakys Palestinos Savivaldos prezidentas Mahmoud ABBAS (Machmudas Abasas). Sausio 25 d. Palestinos Savivaldos parlamento rinkimuose daugumą balsų laimėjo „Hamas“ judėjimas. Po šių rinkimų šalies prezidentas M. Abbas, kurį daugelis laiko pusiausvyros tarp Palestinos nuosaikiųjų ir radikalų garantu, paprašė „Hamas“ sudaryti naują vyriausybę. Ši padėtis iškėlė svarbią užsienio politikos dilemą Vakarų pasauliui, kadangi ES bei JAV tebelaiko „Hamas“ teroristine organizacija.
Svečio kalba Europos Parlamente buvo planuota kovo 15 d. Tačiau dėl Izraelio surengto Jerichono kalėjimo puolimo bei po jo kilusių neramumų prezidentas M. Abbas išvyko iš Strasbūro anksčiau negu planuota, todėl jo vizitas Parlamente buvo atidėtas. Svarstymas: 2006-05-16
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060426BRI07646 FULL-TEXT DOC XML V0//LT
-//EP//TEXT IM-PRESS 20060426BRI07646 ITEM-006-LT DOC XML V0//LT
-//EP//TEXT IM-PRESS 20060426BRI07646 ITEM-008-LT DOC XML V0//LT
Užsienio ryšiai
Bolivijos prezidentas atvyks į Europos Parlamentą
2006-05-11 - 17:53
Pirmadienio vakarą EP plenariniame posėdyje kalbą pasakys Bolivijos prezidentas Evo Morales (Evas Moralesas). Gegužės 1 d. naujai išrinktas Bolivijos prezidentas nusprendė perimti valstybės kontrolėn šalies energetikos (daugiausia dujų) pramonę ir pareikalavo iš užsienio energetikos bendrovių persvarstyti savo kontraktus taip, kad šaliai tektų didesnė pelno dalis. Nors prezidento dekrete numatytas šešių mėn. pereinamasis laikotarpis, šalies kariuomenės būriai jau dabar apsupo naftos versloves – taip siekiama priversti užsienio bendroves sutikti su siūlomomis sąlygomis.
Minėtas prezidento E. Moraleso sprendimas sukėlė prieštaringų vertinimų bangą, ypač Brazilijoje ir Ispanijoje. Didžiausios užsienio naftos ir dujų kompanijos, veikiančios Bolivijoje, yra Brazilijos „Petrobras“, Ispanijos ir Argentinos „Repsol YPF“, Jungtinės Karalystės „British Gas“ ir „British Petroleum“, Prancuzijos „Total“ ir JAV „Exxon Mobil Corporation“. ES taip pat įspėjo, jog Bolivijos sprendimas gali padaryti žalos pasaulio energetikos rinkai. Svarstymas: 2006-05-15
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060426BRI07646 FULL-TEXT DOC XML V0//LT
-//EP//TEXT IM-PRESS 20060426BRI07646 ITEM-007-LT DOC XML V0//LT
-//EP//TEXT IM-PRESS 20060426BRI07646 ITEM-009-LT DOC XML V0//LT
Žmogaus teisės
Europos Parlamentas įvertins žmogaus teisių padėtį pasaulyje
2006-05-11 - 17:53
Šioje sesijoje deputatai balsuos dėl ES Tarybos parengtos ataskaitos apie žmogaus teisių padėtį pasaulyje 2005 metais. Tokia ataskaita pateikiama kasmet. Deputatų nuomone, sistemiška ES žmogaus teisių politika turėtų būti ne mažiau svarbi negu prekybos, vystymo ir kitos užsienio politikos sritys. Taip pat svarbu, kad visos ES valstybės savo dvišaliuose santykiuose su Sąjungai nepriklausančiomis šalimis, kuriose žmogaus teisių padėtis nepatenkinama, laikytųsi ES nubrėžtos bendros, aiškios ir skaidrios pozicijos jų atžvilgiu.
Parlamentarai palankiai vertina ES vaidmenį siekiant mirties bausmės panaikinimo pasaulyje bei kankinimus draudžiančių tarptautinių konvencijų ratifikavimo. Jie pritaria tvirtos ir veiksmingos Jungtinių Tautų Žmogaus teisių tarybos sukūrimui. Deputatai reiškia susirūpinimą dideliu žurnalistų, sulaikytų dėl tariamo politikų ar valstybės pareigūnų šmeižimo, skaičiumi. Jie pažymi, jog „šalyse, kuriose vyrauja stipresnės žodžio ir spaudos laisvės tradicijos, dauguma žmogaus teisių pažeidimų nebūtų įmanomi“.
EP nariai smerkia Irano prezidento M. Achmadinežado raginimą „nušluoti Izrael į nuo žemėlapio“. Jie reiškia susirūpinimą tuo, kad Iranas nutraukė žmogaus teisių dialogą su ES, ir ragina Iraną jį atnaujinti. Kita vertus, deputatai palankiai vertina dėmesį žmogaus teisėms ES derybose su Balkanų šalimis.
Parlamentarai sveikina pradėtas ES ir Rusijos konsultacijas žmogaus teisių klausimais ir ragina jas „paversti tikru ES ir Rusijos dialogu“. Deputatai ragina pasiekti, „kad šis dialogas savo ruožtu vyktų ir Rusijoje, o ne tik tuomet, kai ES vyksta valstybių vadovų susitikimai“. Parlamentarai reiškia susirūpinimą naujaisiais Rusijos teisės aktais dėl nevyriausybinių organizacijų ir prašo Europos Komisiją bei ES Tarybą „nuolat kelti šį klausimą Rusijai“. Jie taip pat ragina iškelti klausimą dėl nužudymų, asmenų dingimo ir sulaikytųjų kankinimo Čečėnijoje, o taip pat dėl išpuolių prieš žmogaus teisių gynėjus šiame regione.
Deputatai pažymi „Europos demokratijos ir žmogaus teisių iniciatyvos“ svarbą. Jie siūlo ES strateginiuose dokumentuose, programose ir veiksmų planuose „numatyti sistemišką žmogaus teisių stebėjimą“. Europos Komisijos delegacijose už ES ribų siūloma „paskirti bent po vieną darbuotoją, atsakingą už žmogaus teisių padėties toje šalyje stebėjimą ir žmogaus teisių standartų propagavimą“.
ES raginama sudaryti „ypatingą susirūpinimą keliančių šalių“, kuriose pažeidžiamos žmogaus teisės, sąrašą. Deputatai taip pat pritaria tam, kad būtų sudaryti „susirūpinimą keliančių kalinių ar sulaikytųjų“ konkrečiose šalyse sąrašai. Parlamentarai siūlo imtis priemonių prieš šalis, kuriose nesilaikoma žmogaus teisių, o prireikus – netgi laikinai sustabdyti ES bendradarbiavimą su tokiomis šalimis. Be to, žmogaus teisių ir demokratijos principų laikymosi turėtų būti reikalaujama teikiant Europos plėtros fondo paramą.
Deputatai ragina sustiprinti Europos Parlamento įtaką ES žmogaus teisių politikai. Jie siūlo sukurti konfidencialią sistemą, kuri leistų įgaliotiems EP nariams sužinoti apie ES Tarybos rengiamus demaršus žmogaus teisių klausimais. Parlamentarai taip pat pažymi, jog „ES vidaus politika turi būti ne tik suderinama su tarptautine žmogaus teisių ir humanitarine teise, bet ir būti pavyzdžiu ją įgyvendinant“. Richard HOWITT PSE GB A6-0158/2006 Dėl žmogaus teisių pasaulyje 2005 m. ir ES politikos šioje srityje Iniciatyvos procedūra
Svarstymas: 2006-05-17. Balsavimas: 2006-05-18 Žmogaus teisės ES užsienio politikoje: Žmogaus teisių stebėjimo organizacija:
LT
2
LINK
http://europa.eu.int/comm/external_relations/human_rights/intro/index.htm
LT
3
LINK
http://www.hrw.org/
-//EP//TEXT REPORT A6-2006-0158 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060426BRI07646 FULL-TEXT DOC XML V0//LT
-//EP//TEXT IM-PRESS 20060426BRI07646 ITEM-008-LT DOC XML V0//LT
-//EP//TEXT IM-PRESS 20060426BRI07646 ITEM-010-LT DOC XML V0//LT
Institucijos
Siūloma tobulinti ES teisėkūrą
2006-05-11 - 17:53
„Skaidrios, aiškios, veiksmingos ir kokybiškos teisinio reguliavimo aplinkos kūrimas turėtų būti ES politikos prioritetas“, – teigiama ataskaitoje dėl ES teisėkūros tobulinimo. Ji svarstyta balandžio mėn. sesijoje, o antradienį dėl jos bus balsuojama. Pasak deputatų, teisinio reguliavimo tobulinimas ypač svarbus verslo įmonių konkurencingumui, jų tvariai plėtrai bei sukuriamų darbo vietų skaičiui. Parlamentarų nuomone, ES teisės aktai turi „būti pagrįsti principais ir remtis kokybe, o ne kiekybe“. Jie ragina užtikrinti, jog visi ES teisės aktai atitiktų subsidiarumo ir proporcingumo principus. Pirmasis teigia, jog teisėkūra neturi būti nutolusi nuo piliečių, o antrasis – kad nereikia reguliuoti daugiau negu būtina. Deputatų teigimu, Komisija, siūlydama naują teisės aktą, turėtų pateikti galiojančių susijusių dokumentų apžvalgą bei paaiškinimą, kaip naujasis teisės aktas juos papildys. „Europos Parlamentas nesvarstys pasiūlymų, kurie nebus lydimi nepriklausomai parengto ir patvirtinto jų įtakos įvertinimo“, – teigia deputatai. Jie siūlo iki šių metų rugsėjo nustatyti bendrą tokio įvertinimo procedūrą. Tuo tarpu ES valstybės raginamos taikyti įtakos įvertinimą savo įstatymų projektams.
Ataskaitoje pažymima, jog gerinant įstatymų leidybą svarbu konsultuotis su suinteresuotomis visuomenės grupėmis. „Suinteresuotoms grupėms turi būti suteikta galimybė ir pakankamai laiko pateikti savo nuomonę, o Komisija turėtų [jas] informuoti apie tai, kaip į jų nuomones buvo atsižvelgta pasiūlyme“, – sakoma ataskaitoje. Siekiant kuo didesnio skaidrumo, šios nuomonės turi būti viešai spausdinamos ir pasiekiamos visuomenei.
Deputatai siekia aktyvesnio Europos Parlamento vaidmens prižiūrint ES teisės aktų įgyvendinimą. Jie siūlo iki 2008 m. balandžio 1 d. sudaryti tarpinstitucinę sutartį, kurioje būtų aprašytas Parlamento vaidmuo įvairiose teisėkūros procedūrose. Raginama pripažinti Parlamentą lygiateisiu „komitologijos“ sprendimų dalyviu bei suteikti jam galią juos atšaukti (įprastai tokius sprendimus priima Komisija įgyvendindama teisės aktą). Bert DOORN PPE-DE NL A6-0082/2006 Dėl subsidiarumo principo taikymo teisėkūroje Iniciatyvos procedūra
Balsavimas: 2006-05-16 (svarstyta balandžio mėn. sesijoje) Europos Komisijos tinklalapis, skirtas teisiniam reguliavimui: ES teisinio reguliavimo tobulinimo apžvalga:
LT
2
LINK
http://ec.europa.eu/comm/governance/docs/index_en.htm
LT
3
LINK
http://www.euractiv.com/en/governance/better-regulation/article-117503
-//EP//TEXT REPORT A6-2006-0082 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20060426BRI07646 FULL-TEXT DOC XML V0//LT
-//EP//TEXT IM-PRESS 20060426BRI07646 ITEM-009-LT DOC XML V0//LT
-//EP//TEXT IM-PRESS 20060426BRI07646 ITEM-COVER-LT DOC XML V0//LT
-//EP//TEXT IM-PRESS 20060426BRI07646 ITEM-001-LT DOC XML V0//LT
-//EP//TEXT IM-PRESS 20060426BRI07646 ITEM-002-LT DOC XML V0//LT
-//EP//TEXT IM-PRESS 20060426BRI07646 ITEM-003-LT DOC XML V0//LT
-//EP//TEXT IM-PRESS 20060426BRI07646 ITEM-004-LT DOC XML V0//LT
-//EP//TEXT IM-PRESS 20060426BRI07646 ITEM-005-LT DOC XML V0//LT
-//EP//TEXT IM-PRESS 20060426BRI07646 ITEM-006-LT DOC XML V0//LT
-//EP//TEXT IM-PRESS 20060426BRI07646 ITEM-007-LT DOC XML V0//LT
-//EP//TEXT IM-PRESS 20060426BRI07646 ITEM-008-LT DOC XML V0//LT
-//EP//TEXT IM-PRESS 20060426BRI07646 ITEM-009-LT DOC XML V0//LT
-//EP//TEXT IM-PRESS 20060426BRI07646 ITEM-010-LT DOC XML V0//LT
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20060426BRI07646 ITEM-COVER-LT DOC XML V0//LT
-//EP//TEXT IM-PRESS 20060426BRI07646 ITEM-001-LT DOC XML V0//LT
-//EP//TEXT IM-PRESS 20060426BRI07646 ITEM-002-LT DOC XML V0//LT
-//EP//TEXT IM-PRESS 20060426BRI07646 ITEM-003-LT DOC XML V0//LT
-//EP//TEXT IM-PRESS 20060426BRI07646 ITEM-004-LT DOC XML V0//LT
-//EP//TEXT IM-PRESS 20060426BRI07646 ITEM-005-LT DOC XML V0//LT
-//EP//TEXT IM-PRESS 20060426BRI07646 ITEM-006-LT DOC XML V0//LT
-//EP//TEXT IM-PRESS 20060426BRI07646 ITEM-007-LT DOC XML V0//LT
-//EP//TEXT IM-PRESS 20060426BRI07646 ITEM-008-LT DOC XML V0//LT
-//EP//TEXT IM-PRESS 20060426BRI07646 ITEM-009-LT DOC XML V0//LT
-//EP//TEXT IM-PRESS 20060426BRI07646 ITEM-010-LT DOC XML V0//LT
