10 plenarinės sesijos naujienų
Institucijos
2010-09-10 - 16:42
Pirmadienio vakarą prasidėjo plenarinių posėdžių maratonas EK vadovas José Manuel Barroso įvertino ES būklę ir ateities perspektyvas Posėdžių darbotvarkės rengiamos 22 ES kalbomis Diskusijos dėl gyvūnų naudojimo moksliniuose tyrimuose. Pranešėja Elisabeth Jeggle (Europos liaudies partija, Vokietija): „Jei norite apsaugoti gyvūnus, pareikškite savo paramą". Malio prezidentas Amadou Toumani Touré optimistiškai vertina Afrikos ateities perspektyvas Balsavimas – teisėkūros proceso finišas. Europarlamentarai pasmerkė Irano sprendimą užmėtyti Sakineh Mohammadi-Ashtiani akmenimis. Europos Parlamentas – ne vien europarlamentarų ir valdininkų darbo vieta. ES Tarybai pirmininkaujančios Belgijos ministras Didier Reynders pristato finansų rinkų priežiūros sistemą Vienas iš Malio prezidentą lydėjusios delegacijos narių. Pirmosios lietingame Strasbūre vykusios rudens sesijos metu Komisijos pirmininkas J. M. Barroso pasakė kalbą, kurioje įvertino Europos Sąjungos padėtį. Europarlamentarai išreiškė abejones dėl romų išsiuntimo iš Prancūzijos teisėtumо bei Antipiratinės sutarties (ACTA) reikalingumo. Jie vienbalsiai pasmerkė Irano sprendimą įvykdyti mirties bausmę S. Mohammadi-Ashtiani užmėtant akmenimis. Iškilmingo posėdžio metu Malio prezidentas A. T. Touré optimistiškai vertino Afrikos ateities perspektyvas.
ES būklės įvertinimo kalboje – ekonomikos ir užimtumo prioritetai
Geresnė ekonomikos valdysena, „žaliųjų“ darbo vietų kūrimas ir ES biudžeto pertvarka – tokius artimiausių metų prioritetus pirmojoje Europos Sąjungos būklės įvertinimo kalboje išsakė Europos Komisijos pirmininkas J. M. Barroso. Jis siūlo imtis griežtеsnių priemonių prieš neteisėtų migrantų išnaudojimą Europoje bei organizuoto nusikalstamumo ir terorizmo grėsmes.
Romų išsiuntimas iš Prancūzijos
Daugumos EP frakcijų atstovai abejojo Prancūzijos valdžios sprendimo išsiųsti šimtus romų į Bulgariją ir Rumuniją teisėtumu ir ragino ES ir jos šalis imtis ryžtingesnių priemonių romams integruoti. „Niekas negali būti išsiunčiamas iš šalies vien dėl to, kad yra romas“, – pabrėžė romų kilmės europarlamentarė Lívia Járóka (Europos liaudies partija, Vengrija.
Malio prezidentas A. T. Touré: „Afrikos laikas ateis“
„Demografinė padėtis, žaliavos ir žmonių gebėjimai Afrikai atvers naujas galimybes “, – po kreipimosi į europarlamentarus „Antraštėms“ sakė Malio prezidentas Amadou Toumani Touré. Su „demokratijos kareiviu“ pramintu vienos didžiausių ir skurdžiausių Rytų Afrikos valstybių vadovu kalbėjomės apie ekonominę krizę, skurdą, migraciją ir Afrikos potencialo išnaudojimą.
Iranas: EP smerkia užmėtymo akmenimis bausmę
Europarlamentarai vienbalsiai pasmerkė Irano valdžios ketinimą užmėtyti akmenimis neištikimybe kaltinamą Sakineh Mohammadi-Ashtiani. Pasak EP, užmėtymas akmenimis negali būti pateisinamas ir priimtinas jokiomis aplinkybėmis. Parlamentas pareiškė nepritarimą bet kokiai suaugusių asmenų lytinių santykių, grindžiamų šalių susitarimu, kriminalizacijai ir paragino Irano institucijas dekriminalizuoti neištikimybę ir homoseksualumą. Netrukus po EP rezoliucijos priėmimo, Iranas paskelbė sustabdąs teismo nuosprendį.
Vienos lyties porų diskriminacija
EP narių grupė teiravosi Komisijos apie jos planus užtikrinti vienoje ES šalių susituokusių ar partnerystę įteisinusių homoseksualų porų galimybę naudotis savo teisėmis svečiose ES šalyse. „Teisės aktų nuostatos nekelia abejonių. Jei gyvenate teisiškai pripažįstamoje santuokoje ar civilinėje partnerystėje šalyje A, jūs turite pamatinę teisę naudotis savo ir partnerio teisėmis šalyje B“, – patikino teisingumo komisarė V. Reding.
Potvyniai Pakistane
Su ES humanitarinės paramos komisare Kristalina Georgijeva aptarę paramą potvynių nusiaubtam Pakistanui, europarlamentarai ragino stiprinti ES pasirengimą įveikti stichines nelaimes ir galimybes stiprinti krizių valdymo mechanizmą.
Bandymų su gyvūnais ribojimas
Nauja Europos Parlamento patvirtinta direktyva dar labiau apribos bandymus su gyvūnais. Prieš kiekvieną bandymą turės būti įvertintas gyvūnų naudojimo būtinumas ir galimos alternatyvos. Europarlamentarai taip pat aptarė siūlymo uždrausti klonuotų gyvūnų produktų patekimą į rinką privalumus.
Pozityvi vyresnio amžiaus moterų diskriminacija
EP nariai paragino ES šalis kovoti su vyresnio amžiaus moterų diskriminavimu, remti jų įdarbinimo ir mokymo programas bei įtvirtinti teisę į mokamas priežiūros atostogas. „Senatvė dažnai suvokiama kaip našta visuomenei. Vis dėlto ji ir praturtina visuomenę – senyvi žmonės prižiūri mūsų vaikus, yra profesinės ir visuomenės išminties saugotojai, sudaro svarbią vartotojų dalį“, – pabrėžė EP pranešėja Sirpa Pietikänen (Europos liaudies partija, Suomija).
Jordano upės išsaugojimas ir Izraelio NVO įstatymo projektas
EP paragino Izraelį ir Jordaniją vykdyti savo įsipareigojimus gelbėti nusekusią, nualintą ir užterštą Jordano upę. Parlamentarai viliasi, jog Izraelis užtikrins palestiniečių prieigą prie šio svarbaus Negyvosios jūros intako. EP narių grupė išreiškė susirūpinimą dėl kontraversiško Izraelio nevyriausybinių organizacijų finansavimo įstatymo projekto, galinčio suvaržyti jų veiklą.
Antipiratinė sutartis (ACTA)
Aptarę derybas dėl Antipiratinės prekybos sutarties (angl. ACTA), turinčios palengvinti kovą su stambaus masto intelektualinės nuosavybės teisių pažeidimais, europarlamentarai kritikavo neskaidrią derybų eigą, miglotas sutarties projekto nuostatas, privatumo užtikrinimo ir duomenų apsaugos spragas. Pasak europarlamentarų, susitarimas neturi versti ES suvienodinti autorių teisių, patentų ir prekių ženklų teisės aktų, silpninti išraiškos laisvės ir teisės į privatumą bei riboti saugių medikamentų prieinamumo.
20100902STO81052 Fotogalerija Sesijos dosjė Malio prezidentas A. T. Touré: „Afrikos laikas ateis Pranešimai spaudai EP Facebook'e EP Twitter'yje
LT
1
DIAPOPHOTO
20100909PHT81845.jpg
LT
2
DIAPOPHOTO
20100909PHT81841.jpg
LT
3
DIAPOPHOTO
20100909PHT81839.jpg
LT
4
DIAPOPHOTO
20100909PHT81837.jpg
LT
5
DIAPOPHOTO
20100909PHT81847.jpg
LT
6
DIAPOPHOTO
20100909PHT81835.jpg
LT
7
DIAPOPHOTO
20100909PHT81833.jpg
LT
8
DIAPOPHOTO
20100909PHT81851.jpg
LT
9
DIAPOPHOTO
20100909PHT81831.jpg
LT
10
DIAPOPHOTO
20100909PHT81849.jpg
LT
11
LINK
http://www.flickr.com/photos/european_parliament/sets/72157624767907919/show/
LT
14
LINK
/news/expert/plenary_session_infopress/default/default_lt.htm#box2010-09-06
LT
15
LINK
http://www.facebook.com/europeanparliament
LT
16
LINK
http://twitter.com/Europarl_LT
-//EP//TEXT IM-PRESS 20100714FCS78876 0 NOT XML V0//LT
-//EP//TEXT IM-PRESS 20100902STO81050 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
