Klausimas, į kurį atsakoma raštu, Nr. P-006024/2011
Komisijai
Darbo tvarkos taisyklių 117 straipsnis
Radvilė Morkūnaitė-Mikulėnienė (PPE)
(2011 m. birželio 27 d.)
Tema: Keturšalis susitarimas dėl Nemuno baseino
Lietuvos iniciatyva yra parengtas Rusijos Federacijos, Baltarusijos ir Lietuvos vyriausybių bei Europos Komisijos susitarimo dėl bendradarbiavimo Nemuno baseino vandens telkinių naudojimo ir apsaugos srityje projektas. Šis susitarimas – svarbus dokumentas siekiant įgyvendinti Bendrąją vandens politikos direktyvą, užtikrinti kaimyninių valstybių bendradarbiavimą Nemuno euroregione įgyvendinant Baltijos jūros strategiją ir siekiant Helsinkio komisijos (HELCOM) tikslo iki 2021 m. sumažinti Baltijos jūros taršą ir atkurti jos ekologinę pusiausvyrą.
Mano žiniomis, pernai Lietuva perdavė Europos Komisijai raštą, kuriame prašoma EK pateikti Rusijos Federacijai ir Baltarusijos Respublikai susitarimo tekstą ir teisinio pagrindo ir Europos Sąjungos kompetencijos išaiškinimą įsigaliojus susitarimui.
Dėl kokių priežasčių EK iki šiol neperdavė susitarimo teksto Rusijai ir Baltarusijai? Kada ketinama tai padaryti?