Ukrainiečiai toli pažengė demokratinių standartų link
Užsienio ryšiai
2006-03-28 - 17:23
Kovo 26 d. balsavimas Kijeve (ESBO / U. Gunnarsdottir nuotr.)
EP nariai paskelbė, kad praėjusį savaitgalį įvykę visuotiniai rinkimai buvo „laisvi ir sąžiningi“. Toks jų įvertinimas kaip diena ir naktis skyrėsi nuo aštrios kritikos 2004-ųjų pabaigoje. Tuomet akivaizdus balsavimo rezultatų klastojimas privertė ukrainiečius išeiti į gatves. Europos Parlamentas tvirtai rėmė „oranžinę revoliuciją“, kurios kulminacija tapo nauji prezidento rinkimai. Šįkart EP nariai džiaugėsi matydami, kad prie balsadėžių laimėjo demokratija.
„Šie rinkimai aiškiai rodo, kiek daug Ukraina pasiekė per mažiau kaip pusantrų metų, norėdama atitikti demokratinius standartus, kuriuos Ukrainos tauta gynė per „oranžinę revoliuciją“, – viešėdamas Kijeve kalbėjo Marekas Siviecas (Marek Siwiec) (PES, Lenkija). Kaip ir 2004-aisiais, Siviecas vadovavo EP delegacijai, stebėjusiai rinkimus. Nors pripažinta, kad šiemetiniai rinkimai buvo laisvi ir sąžiningi, visgi EP nariai atkreipė dėmesį į galimybes kai ką patobulinti, pavyzdžiui, geriau sudaryti rinkėjų sąrašus ir laikytis rinkiminės kampanijos finansavimo nuostatų.
Pasibaigus rinkimams M. Siviecas pažymėjo, kad „Europos Sąjunga gali rasti tinkamus pašnekovus visose į Parlamentą išrinktose Ukrainos partijose. Šios šalies sostinę būtina panaudoti Ukrainos ir Europos parlamentų bendradarbiavimui“.
EP nariai, 2004-ųjų spalį ir lapkritį atvykę į Ukrainą stebėti prezidento rinkimų, buvo pritrenkti balsavimo rezultatų klastojimo ir pareikalavo naujų rinkimų. Po „oranžinės revoliucijos“ europarlamentarai ir toliau gyvai domėjosi padėtimi Ukrainoje. Europos Parlamentas aktyviai skatino įgyvendinti ES veiksmų planus, skirtus ūkio plėtrai ir tolesnei demokratizacijai Ukrainoje. Rengdamiesi šį savaitgalį įvykusiems rinkimams į parlamentą EP nariai Briuselyje susitiko su Ukrainos užsienio reikalų ministru ir opozicijos lydere J. Timošenko, atsiskyrusia nuo buvusio „oranžinės revoliucijos“ sąjungininko V. Juščenkos.
EP delegacijos, praėjusį savaitgalį stebėjusios rinkimus, nariai taip pat buvo Čarlzas Tenokas (Charles Tannock) (EPP-ED, JK), Teisas Bermanas (Thijs Berman) (PES, Olandija), Šarūnas Birutis (ALDE, Lietuva), Rebeka Harms (Rebecca Harms) (Žalieji/ EFA, Vokietija), Zbignievas Kuzmiukas (Zbigniew Kuzmiuk) (UEN, Lenkija) ir Patrikas Luisas (Patrick Louis) (IND/DEM, Prancūzija). EP delegacija buvo jungtinės ESBO, NATO ir Europos Tarybos misijos dalis.
Europos Parlamentui ypač svarbu stebėti rinkimus – ši priemonė stiprina rinkimų proceso valstybėse teisėtumą, kelia visuomenės pasitikėjimą rinkimais, užkerta kelią jų klastojimui, taip pat padeda apginti žmogaus teises ir išspręsti konfliktus. Rinkimų stebėjimo procesui EP nariai suteikia ypatingą politinę perspektyvą, žinias ir patirtį.
20060328STO06809 EP Spaudos tarnybos pranešimas: ES ir Ukrainos santykiai: ESBO rinkimų Ukrainoje stebėjimo misija:
LT
1
PHOTO
20060327PHT06807.jpg
LT
3
LINK
http://ec.europa.eu/external_relations/ukraine/intro/index.htm
LT
4
LINK
http://www.osce.org/odihr-elections/item_12_17721.html
-//EP//TEXT IM-PRESS 20060321IPR06543 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
