Tarptautinio tarptinklinio ryšio mokesčiai – kliūtis keliaujantiems į užsienį
Žinių visuomenė
2006-05-11 - 12:32
Siekiama sumažinti tarptinklinio ryšio kainas
Artėjant atostogoms, kuomet daugelis europiečių keliauja į užsienį, visu bjaurumu atsiskleidžia tarptinklinio ryšio mokesčių problema. „Tarptinklinis ryšys“ – mobiliųjų telefonų naudojimas užsienio tinkluose – gali pasirodyti netikėtai brangus malonumas, todėl Europos Parlamente per gegužės 4-osios posėdį svarstyta, gal atėjo metas ES nustatyti taisykles, kurios užtikrintų sąžiningus ir skaidrius tarifus.
Posėdį drauge surengė Pramonės ir Vidaus rinkos komitetai, siekdami išnagrinėti, kokia pažanga tarptinklinio ryšio kainų srityje pasiekta nuo 2005 m. kovą įvykusio posėdžio. Šiuo metu Komisija rengia pasiūlymą dėl tarptautinio tarptinklinio ryšio mokesčių, kurį pateiks Europos Parlamentui ir ministrams iki vasaros pertraukos. Jis nenustatys „idealios kainos“, tačiau bus pareikalauta, kad tarptautiniai tarptinklinio ryšio mokesčiai nebūtų didesni už tarptinklinio ryšio mokesčius šalies viduje.
Mobiliųjų telefonų pramonės ekspertai pareiškė, kad keletas Europos operatorių nesenai įdiegė supaprastintų tarifų paketus. Jie taip pat pažymėjo jog rinka tampa vis konkurencingesnė. Tačiau drauge ekspertai įspėjo, kad toks teisės aktas gali sumažinti investicijas į šį sektorių ir lemti šalių vidaus ryšio tarifų didėjimą, todėl savireguliacija būtų labiau pageidautina. Kita vertus, Europos vartotojų organizacijos „BEUC“ atstovo nuomone, jos nepakanka. EP nariai ragino užtikrinti skaidrias kainas ir norėjo, kad pirma įvyktų išsami diskusija su priežiūros institucijomis bei Europos Komisija, o tik po to būtų pateiktas galutinis pasiūlymo variantas.
Tuo tarpu norintiems, kad po vasaros atostogų jų netykotų didžiulė sąskaita už pokalbius telefonu, siūlome apsilankyti toliau nurodytame Komisijos tinklalapyje, kur patariama, kaip sumažinti išlaidas tarptinkliniam ryšiui.
20060510STO08018 Pramonės, mokslinių tyrimų ir energetikos komitetas: Vidaus rinkos ir vartotojų apsaugos komitetas: Europos Komisijos tinklalapis apie tarptinklinį ryšį: Tarptinklinio ryšio tarifai: europarlamentarai kol kas nelinkę įsikišti
LT
1
PHOTO
20060508PHT07998.jpg
LT
2
LINK
/activities/expert/committees/presentation.do;jsessionid=86FF2B6E445ECF42B73FEC78E098A344.node2?committee=1240&language=LT
LT
3
LINK
/activities/expert/committees/presentation.do;jsessionid=685B6678129EEBEB271A496817159F7D.node1?committee=1241&language=LT
LT
4
LINK
http://europa.eu.int/information_society/activities/roaming/index_en.htm
-//EP//TEXT IM-PRESS 20060502IPR07757 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
