Klausimas Nr. H-000060/2011/patikr.1
Tarybai
2011 m. kovo mėn. sesija
Darbo tvarkos taisyklių 116 straipsnis
Georgios Papanikolaou
(PPE) Tema: Pirmininkaujančios valstybės pasiūlymas paskelbti Europos metus, skirtus šeimoms
ES pirmininkaujančios Vengrijos socialinės politikos programoje užsimenama apie pirmininkaujančios valstybės ketinimą vienerius Europos metus skirti šeimoms. Be to, Taryba yra pasirengusi daugiau dėmesio skirti darbo ir šeimos gyvenimo suderinimui.
Kurie metai yra siūlomi šiai konkrečiai tematikai ir į kokias politikos kryptis su tuo susiję veiksmai turėtų būti integruoti? Ar yra kokių nors tyrimų arba duomenų apie ekonominės krizės poveikį darniam šeimos gyvenimui?
Atsižvelgiant į šios iniciatyvos ir Europos demografinės problemos ryšį, kokius projektus, kuriais būtų siekiama padėti daugiavaikėms šeimoms, pirmininkaujanti valstybė numato įgyvendinti? Kadangi Europos socialinis fondas finansuoja valstybių narių iniciatyvas, kurios iš esmės yra nukreiptos į šeimos apsaugos politiką, ar Taryba ketina pasiūlyti Komisijai konkrečią iniciatyvą, skirtą specialiai daugiavaikėms šeimoms (pagal Graikijos teisę daugiavaike šeima laikoma šeima, turinti keturis ar daugiau vaikų)?
