Nuo pirmininkavimo ES iššūkių iki Astridos Lindgren pasakų: Švedijos premjeras Fredrik Reinfeldt
Institucijos
2009-07-15 - 17:35
Švedijos ministras pirmininkas artimiausią pusmetį bus dažnas svečias Europos Parlamente ES pirmininkaujančios Švedijos premjeras Fredrik Reinfeldt tvirtina, kad Stokholmas yra pasirengęs išjudinti ES iš ekonominės recesijos spąstų ir koordinuoti Europos pozicijas ieškant tarptautinio susitarimo dėl klimato kaitos Kopenhagoje. Beveik trejus metus Švedijos vyriausybei vadovaujančiam Nuosaikiųjų partijos lyderiui, garsėjančiam olimpine ramybe, jos tikrai prireiks šiuo sudėtingu laikotarpiu.
Su Fredriku Reinfeldtu kalbėjomės ne tik apie ES ateitį ir institucinius reikalus, bet ir apie švedų literatūrą.
Laukia sudėtingas pusmetis
Pirmininkavimą Europos Sąjungos Tarybai iš Čekijos perėmusios Švedijos vyriausybės laukia išeičių iš ekonominės krizės paieškos ir pasaulinio susitarimo dėl klimato krizės stabdymo sudarymo užduotis. Visa tai vyksta neapibrėžtos institucinės padėties laukiant Lisabonos sutarties ratifikavimo Airijoje fone.
Pasak Švedijos vyriausybės, o artimiausią pusmetį – ir ES Tarybos – vadovo Fredriko Reinfeldto, šiuo daugelio žmonių pačiu sunkiausiu pirmininkavimo laikotarpiu pramintu periodu teks nuveikti tikrai daug. „Manau, kad esame gerai pasirengę“, – tvirtina jis, pabrėždamas konstruktyvaus bendradarbiavimo su naujus lyderius išsirinkusio Europos Parlamentu svarbą.
Bendradarbiavimas su atsinaujinusiu Parlamentu
„Ar nebus sunku dirbti su po rinkimų daugiau nei pusę ankstesnių narių pakeitusiu ir nemažai euroskeptikų savo gretose turinčiu Europos Parlamentu?“– klausiame ES Tarybos vadovo.
„Nemanau“, – sako politikas, tikinantis visuomet randąs bendrą kalbą su Parlamentu. Anot jo, Europos Parlamentas visuomet prisiima atsakomybę ir europinius interesus laiko Europos demokratijos pagrindu.
Pasak švedų politiko, vis didesnė politikų kaita pastebima ir po nacionalinių rinkimų, ir tai nėra blogai. „Nauji Parlamento nariai atvyksta su naujomis idėjomis ir požiūriais, turinčiais tiksliai atspindėti rinkėjų pažiūras. Manau, kad laimi Europos rinkėjai“, – tikina jis.
Pirmyn žiūrinti Europa
Ką Švedijos premjeras mano apie Europos Parlamento sprendimą atidėti Europos Komisijos pirmininko kandidatūros tvirtinimą? „Privalau gerbti EP autonomiškumą. Šiuo sudėtingu laikotarpiu man rūpi matyti visapusiškai funkcionuojančią Europos vadovybę. Tam reikia ne tik gero pasirengimo pirmininkavimui, bet ir pilną mandatą turinčio Komisijos pirmininko“, – aiškina F. Reinfeldt.
Pasak jo, vadovavimo klausimų neišsprendusi Europa žiūri į vidų – tik juos išsprendus galima pradėti žvelgti į išorę. Švedijos ministras pirmininkas pasidžiaugė, jog ES šalių vyriausybės priėmė formalų sprendimą dėl Barroso kandidatūros, ir sakė teigiamai vertinantis signalus, kad Parlamentas savo žodį ruošiasi tarti rugsėjį.
Astridos Lindgren pasakos
Švedija garsėja ne tik automobilių, baldų, telekomunikacijos ir elektroninių prietaisų eksportu, bet ir popmuzikos, kinematografijos ir literatūros grandais. Koks Švedijos rašytojas labiausiai žavi šios šalies vyriausybės vadovą?
„Turiu pripažinti – Astrida Lindgren. Ji buvo daugelio švedų kartų pasakininkė. Užaugau su jos pasakomis, kurias skaitau ir savo vaikams. Jose randame daugelį iš amžių glūdumos ateinančių Švedijos vaizdinių“, – sako Švedijos Karalystės premjeras.
20090715STO58261 Tarp Švedijos pirmininkavimo ES prioritetų – Baltijos jūros strategija Europarltv reportažas: Stokholmas ruošiasi Kopenhagos konferencijai Švedijos pirmininkavimas: Europos reikalų ministrė C. Malmström Ko iš Švedijos pirmininkavimo tikisi šios šalies europarlamentarai? Švedų premjeras – apie pasiturinčią ir mažiau teršiančią Europą
LT
1
PHOTO
20090715PHT58281.jpg
LT
3
LINK
http://www.europarltv.europa.eu/elections2009.aspx?action=viewVideo&packageId=4e3569a0-00a6-4b3a-b05b-6d9b15b1722c
-//EP//TEXT IM-PRESS 20090714IPR58191 0 NOT XML V0//LT
-//EP//TEXT IM-PRESS 20090626STO57496 0 NOT XML V0//LT
-//EP//TEXT IM-PRESS 20090706STO57746 0 NOT XML V0//LT
-//EP//TEXT IM-PRESS 20080215STO21489 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
