Klausimas Nr. H-000050/2011
Komisijai
2011 m. vasario mėn. sesija
Darbo tvarkos taisyklių 116 straipsnis
Michel Dantin
(PPE) Tema: ES ir Kanados prekybos susitarimas
Galimybė patekti į žemės ūkio rinkas ir prekybos žuvininkystės produktais rinkos liberalizavimas yra pagrindiniai derybų dėl išsamaus prekybos susitarimo su Kanada klausimai.
Ar Komisija gali nurodyti, ar neseniai atliktas galimo naujo susitarimo poveikio įvairiems Sąjungos žemės ūkio ir maisto produktų sektoriams vertinimas? Ar ji gali apibūdinti derybų padėtį ir išvardyti pasiūlymus, kuriuos ji ketina pateikti žemės ūkio srityje?
Ar Komisija, atsižvelgdama į Prancūzijai priklausančios Sen Pjero ir Mikelono (pranc. Saint-Pierre-et-Miquelon ) teritorijos, kuriai taikomos lengvatinės žuvininkystės produktų eksportavimo į ES sąlygos, ypatingą padėtį, gali nurodyti, ar ji ketina į susitarimą neįtraukti tarifų eilučių, susijusių su didžiausią reikšmę šios teritorijos ekonomikai turinčia ekonomine veikla (skumbrių, omarų, silkių ar šukučių žvejyba), ar ji ketina toliau riboti importo kvotas?
