P6_TA(2007)0192
EB ir Danijos bei Grenlandijos žvejybos partnerystės susitarimas
*
A6-0161/2007
2007 m. gegužės 22 d. Europos Parlamento teisėkūros rezoliucija dėl pasiūlymo dėl Tarybos reglamento dėl Europos Bendrijos ir Danijos Vyriausybės bei Grenlandijos Autonominės Vyriausybės žvejybos partnerystės susitarimo sudarymo ( COM(2006)0804 – C6-0506/2006 – 2006/0262(CNS) )
(Konsultavimosi procedūra)
Europos Parlamentas
, –
atsižvelgdamas į Komisijos pasiūlymą Tarybai ( COM(2006)0804 ) Dar neskelbta OL.
,
–
atsižvelgdamas į EB sutarties 37 straipsnį, siejamą su 300 straipsnio 2 dalimi,
–
atsižvelgdamas į EB sutarties 300 straipsnio 3 dalies pirmą pastraipą, pagal kurią Taryba kreipėsi į Parlamentą dėl konsultacijos ( C6-0506/2006 ),
–
atsižvelgdamas į Darbo tvarkos taisyklių 51 straipsnį,
–
atsižvelgdamas į Žuvininkystės komiteto pranešimą ir Biudžeto komiteto nuomonę ( A6-0161/2007 ),
1.
pritaria Komisijos pasiūlymui su pakeitimais;
2.
ragina Komisiją pagal EB sutarties 250 straipsnio 2 dalį atitinkamai pakeisti savo pasiūlymą;
3.
ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas;
4.
ragina pradėti derinimo procedūrą pagal 1975 m. kovo 4 d. bendrą deklaraciją, jei Taryba ketina nukrypti nuo teksto, kuriam pritarė Parlamentas;
5.
ragina Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą;
6.
paveda Pirmininkui perduoti Parlamento poziciją Tarybai ir Komisijai.
Komisijos siūlomas tekstas Parlamento pakeitimai Pakeitimas 1 2 a konstatuojamoji dalis (nauja)
(2a)
Jei Jungtinis komitetas nustato mažesnes žvejybos galimybes, negu nustatyta priedo I skyriuje, Grenlandija turėtų kompensuoti Bendrijai galimybių trūkumą atitinkamomis žvejybos galimybėmis kitais metais arba kitomis žvejybos galimybėmis tais pačiais metais, arba atskaičiuodama atitinkamai proporcingą sutarto mokėjimo dalį.
Pakeitimas 2 2 b konstatuojamoji dalis (nauja)
(2b)
Komisija turėtų pasilikti teisę patikslinti kvotas, jei po 2010 m. bus nustatyta, kad jos neatitinka ES tvarumo politikos.
Pakeitimas 3 2 c konstatuojamoji dalis (nauja)
(2c)
Įgyvendinant protokolo 2 straipsnio 1 dalies nuostatas, turėtų būti tenkinamos protokolo 1 straipsnio 2 dalyje nurodytos sąlygos.
Pakeitimas 4 3 a straipsnis (naujas)
3a straipsnis
Komisija kasmet informuoja Europos Parlamentą ir Tarybą apie sektorinės žuvininkystės politikos įgyvendinimo rezultatus, kaip numatyta protokolo 4 straipsnyje.
Pakeitimas 5 4 straipsnio 1 a dalis (nauja)
Komisija kasmet įvertina, ar valstybės narės, kurių laivais žvejojama pagal šį protokolą, laikėsi ataskaitų pateikimo reikalavimų. Jei reikalavimų nebuvo laikomasi, Komisija atsisako joms suteikti žvejybos licencijas kitiems metams.
Pakeitimas 6 4 a straipsnis (naujas)
4a straipsnis
Prieš nustojant galioti protokolui ir prieš prasidedant deryboms dėl galimo jo atnaujinimo, Komisija pateikia Europos Parlamentui ir Tarybai ex post protokolo vertinimą kartu su išlaidų ir pajamų tyrimu.
