2007 m. gruodžio 10-13 d. EP plenarinės sesijos akcentai
Institucijos
2007-12-18 - 10:35
EP pradėjo dirbti naujai išrinkti Rumunijos europarlamentarai
Paskutinėje šių metų Europos Parlamento plenarinėje sesijoje Sudano teisininkui Salih M. Osman buvo įteikta 2007 m. Sacharovo premija. Sesijos metu iškilmingai pasirašyta ir paskelbta ES Pagrindinių teisių chartija. Kiti svarbūs klausimai – 2008 m. biudžetas, vyno rinkos reforma, oro ir jūrų švara, indėlių apsauga. Parlamentas taip pat diskutavo dėl Lisabonos sutarties bei gruodžio 13-14 d. vykusio ES vadovų susitikimo.
Šioje sesijoje europarlamentarai išklausė Jordanijos karaliaus Abdullah II kalbos apie taikos Artimuosiuose Rytuose viltį. EP skyrė dėmesio tekstilės importo iš Kinijos klausimui bei žmogaus teisių padėčiai šioje šalyje.
Europarlamentarai patvirtino 2008 m. ES biudžetą ir priėmė rezoliuciją, smerkiančią ekstremistinių nuotaikų plitimą Europoje. Sesijoje taip pat pritarta atsarginių dalių rinkos liberalizavimui.
20071213FCS15515
Pirmadienį sesijoje: jūrų aplinkos strategija, švaresnis oras
ES valstybės privalės mažinti pavojingų dalelių kiekį atmosferoje Pradėdamas paskutinę šių metų plenarinę sesiją, EP pirmininkas Hans-Gert Pöttering pasveikino trisdešimt penkis lapkričio 25 d. išrinktus EP narius iš Rumunijos. Plenariniame posėdyje europarlamentarai aptarė oro švaros ir jūrų apsaugos problemas, gyventojų ir būstų surašymo duomenų patikimumo didinimo klausimus.
Pasmerkęs gruodžio 1 d. ETA įvykdytą dviejų Ispanijos policininkų nužudymą Prancūzijoje, Hans-Gert Pöttering pasmerkė terorizmą kaip „grėsmę laisvei ir demokratijai“. Kreipdamasis į naujai išrinktus Rumunijos europarlamentarus, jis palinkėjo jiems sėkmės būnant „Rumunijos žmonių balsu“. Jūrų ekosistemų apsauga Direktyva, dėl kurios pirmadienį diskutavo Europos Parlamentas, įpareigos ES šalis iki 2020-ųjų užtikrinti gerą jūrų ekosistemų būklę. Pranešimą šia tema rengusi Marie-Noëlle Lienemann (Socialistų frakcija, Prancūzija) priminė jūrų ir vandenynų bioįvairovės svarbą žmonijai. „Po 50 metų gali visiškai nebelikti žuvų“, – įspėjo ji. „Mūsų jūros nebegali laukti“, – sakė parlamentarė, ragindama ES valstybes imtis priemonių greičiau, nei bus reikalaujama direktyvoje. Oro kokybė Pirmadienį europarlamentarai taip pat aptarė oro taršos mažinimo ir švaresnio oro Europoje užtikrinimo klausimus. Parlamento ir Tarybos pasiektame susitarime numatomos maksimalios leistinos sveikatai pavojingų dalelių ribos. Mažesnės nei 2,5 mikronų dydžio PM 2,5 dalelės, patenkančios į plaučius ar kraujotakos sistemą, gali sukelti astmą, alergiją, infarktą, o ilgainiui – ankstyvą mirtį. Pranešėjas Holger Krahmer (Liberalų ir demokratų aljansas, Vokietija) kompromisą pavadino „tvirtu pagrindu“. Pasak jo, naujoji direktyva užtikrins pusiausvyrą tarp ambicingų tikslų ir jų įgyvendinimui būtino lankstumo. Gyventojų ir būstų surašymo tvarka Išklausę Komisijos narės Meglenos Kunevos pasisakymo, EP nariai diskutavo dėl Onos Juknevičienės (Liberalų ir demokratų aljansas, Lietuva) pranešimo apie gyventojų ir būstų surašymus. Deputatė akcentavo tikslių, patikimų ir palyginamų duomenų apie gyventojų būstus svarbą. Pasak O. Juknevičienės, kokybiški duomenys padėtų tinkamai įgyvendinti ES iniciatyvas socialinės įtraukties ir aplinkosaugos srityje. Jos nuomone, naujasis reglamentas turi užtikrinti duomenų saugumą ir nepažeisti teisės į privatumą. Pirmadienį taip pat skirta dėmesio žaislų saugumui, viešbučių priešgaisrinei saugai ir Europos sutarčių teisei. Sesijos apžvalga Ar smulkios dalelės gali būti pavojingos? EP apsvarstė ataskaitą apie gyventojų surašymo tvarką Sesijos diskusijų tekstai Sesijoje priimti tekstai
Antradienį sesijoje: Sacharovo premija, oro užterštumas, geležinkeliai, vynininkystė
ES didins savo vyno sektoriaus konkurencingumą Antrąją gruodžio plenarinės sesijos dieną Sudano žmogaus teisių advokatui Salihui Mahmoudui Osmanui buvo iškilmingai įteikta Sacharovo premija. Šiuo apdovanojimu Parlamentas išreiškė paramą teisininkui, padedančiam prievartos aukoms Darfūre. Europarlamentarai diskutavo dėl ES vyno rinkos reformos, pritarė pranešimams dėl tarptautinių traukinių eismo supaprastinimo, ES piliečių diplomatinės ir konsulinės apsaugos, o taip pat oro taršos mažinimo.
Europos Parlamento pirmininkas H.-G. Pöttering griežtai pasmerkė teroristinius išpuolius Alžyre, siųsdamas solidarumo žinią Alžyro žmonėms. Sacharovo premija – teisininkui iš Darfūro Antradienį jau 19 metų skiriama Europos Parlamento Sacharovo premija buvo įteikta kruvino Darfūro konflikto aukas ginančiam advokatui Salih Mahmoud Osman. EP pirmininkas Hans-Gert Pöttering sakė esąs sužavėtas šio teisininko asmenybės ir jo pasiryžimo ginti žmogaus teises. Anot H.-G. Pötteringo, šis Sudano parlamento nariu išrinktas advokatas už žmogaus teises kovoja ne tik teismo, bet ir parlamento salėje. „Vien geros valios nepakanka, siekiant pokyčių būtinas sunkus kasdienis darbas“, – sakė EP pirmininkas. Salih Mahmoud Osman paragino ES sutartinai ginti Darfūro žmones nuo kasdieninės prievartos. „Aukos nusivylę. Jos nori išgirsti jūsų, Europos žmonių, balsą“, – sakė jis. „Kaip teisininkas, kilęs iš Darfūro, sakau – be teisingumo šiame regione niekad nebus ilgalaikės taikos“, – pabrėžė Sacharovo premijos laureatas. Pasak jo, „jokie politiniai sandėriai teisingumo ir atskaitomybės sąskaita negalimi“. Vyno rinkos reforma Europa – didžiausia vyno gamintoja, vartotoja, eksportuotoja ir importuotoja. Antradienį europarlamentarai diskutavo dėl Giuseppe Castiglione (Europos liaudies partija ir Europos demokratų frakcija, Italija) parengto pranešimo dėl ES vyno rinkos reformos. Jos tikslas – sistemos modernizavimas ir konkurencingumo didinimas. Anot pranešėjo G. Castiglione, „būtina radikali reforma – norėdami tapti konkurencingesniais, privalome investuoti į vynininkystę“. „Turime keisti požiūrį, ir kokybės vardan atsisakyti kiekybės“, – tvirtino parlamentaras. interviu su Salih M. Osman Darfūro humanitarinės krizės sprendimo paieškos Parlamento dėmesys – vynininkystei Palengvės tarptautinių traukinių eismas
Trečiadienį sesijoje: chartija, sutartis, ekstremizmas, Jordanijos karalius
Jordanijos karalius Abdullah II šnekėjo apie taikos Artimuosiuose Rytuose viltį Gruodžio 12 d. Europos Parlamente buvo iškilmingai paskelbta ES Pagrindinių teisių chartija, tapsianti Lisabonos sutarties, ES šalių lyderių pasirašomos gruodžio 13 d., dalimi. Prieš penktadienį vyksiantį ES vadovų susitikimą europarlamentarai diskutavo dėl naujosios sutarties, klimato kaitos, Šengeno erdvės, Kosovo ateities bei kovos su ekstremizmu ir terorizmu. Plenariniame posėdyje kalbėjęs Jordanijos karalius Abdullah II ragino Europą ir toliau remti Artimųjų Rytų taikos procesą.
Sesijoje taip pat pritarta atsarginių dalių rinkos liberalizavimui bei priimtas konsultacinis pranešimas dėl laipsniškos ES vyno rinkos reformos. Pagrindinių teisių chartija – Europos identiteto šerdis Trečiadienį Europos Parlamento pirmininkas Hans-Gert Pöttering, Europos Komisijos pirmininkas José Manuel Barroso bei ES Tarybai pirmininkaujančios Portugalijos ministras pirmininkas José Socrates iškilmingos ceremonijos Strasbūre metu pasirašė ES Pagrindinių teisių chartiją. H.-G. Pöttering sakė, jog tai „kiekvienam ES piliečiui sėkminga diena“ – įsigaliojus reformų sutarčiai, chartija taps teisiškai privaloma, o piliečiai savo teises galės ginti Europos Teisingumo Teisme. Posėdžių salėje skambant ne tik plojimams, bet ir kelių referendumo reikalaujančių euroskeptikų šūksniams, Portugalijos premjeras ir Komisijos pirmininkas šnekėjo apie Pagrindinių teisių chartijos svarbą. Pasirengimas ES vadovų susitikimui ir Lisabonos sutartis Ketvirtadienį Lisabonoje pasirašę reformų sutartį, ES lyderiai skubės į Briuselį, kuriame vyks Europos Vadovų Tarybos susitikimas. Prieš šį susitikimą europarlamentarai su Tarybai pirmininkaujančios Portugalijos bei Komisijos atstovais aptarė aktualiausius klausimus: darbo vietų kūrimą, Šengeno plėtrą, kovą su terorizmu, Balio klimato kaitos konferencijos darbą, Kosovo ateitį bei ES ir Afrikos santykius. Dauguma EP narių teigiamai vertino demokratiškumą didinančią sutartį bei į ją įtrauktą chartiją. Kai kurie europarlamentarai įspėjo, jog tai, kad piliečiai reikalauja daugiau Europos, dar nereiškia, jog jie nori daugiau įstatymų. Jordanijos karalius Abdullah II apie taikos Artimuosiuose Rytuose viltį Į europarlamentarus trečiadienį kreipėsi kartu su Jordanijos deputatų delegacija Europos Parlamente lankęsis šios šalies karalius Abdullah II. Anapolio taikos konferenciją pavadinęs taikos kibirkštimi, monarchas ragino Europą remti derybas dėl taikos, nutrauksiančias konfliktą ir užtikrinsiančias Palestinos ir Izraelio saugumą. „Europa turi unikalios atsigavimo po konfliktų ir susitaikymo patirties“, – sakė karalius, akcentavęs prekybos ir paramos vaidmenį gerinant gyvenimo sąlygas. Stiprėjančios ekstremizmo tendencijos Išklausę Komisijos nario Franco Frattini pasisakymo, deputatai diskutavo dėl Europoje stiprėjančio ekstremizmo. Prelegentai pasmerkė visas priešiškumo ir tolerancijos trūkumo apraiškas: rasizmą, ksenofobiją, islamofobiją. Pasak kalbėjusių, ES aktyviai kovoja su tolerancijos stoka – 2007-ieji yra Europos lygių galimybių visiems metai, kitąmet bus vykdomos Europos kultūrų dialogo metų iniciatyvos. Europos Parlamentas taip pat patvirtino rezoliuciją dėl kovos su terorizmu. Rezoliucija ragina žiniasklaidos priemones aktyviau informuoti žmones apie neapykantos kurstymo pavojus, o Pagrindinių laisvių agentūrai suteikti aiškų ekstremistinių grupių veiklos tyrimo mandatą. EP iškilmingai pasirašyta Pagrindinių teisių chartija EP ragina stabdyti ekstremizmo plitimą Europoje EP dėmesys – vynininkystei Atsarginių dalių rinkos liberalizavimas ES vadovų susitikimų užkulisiai garso įrašas,10:07, EN garso įrašas, 11:23 garso įrašas, 30:22 garso įrašas, 11:49 garso įrašas, 14:01 garso įrašas, 06:05 įrašas, 16:08
Ketvirtadienį sesijoje: biudžetas, ekstremizmas, tekstilė ir žmogaus teisės
Ekstremizmo plitimas neramina tiek ES institucijas, tiek paprastus piliečius Gruodžio 13 d. Europos Parlamentas patvirtino 2008 m. ES biudžetą, kuriame konkurencingumo didinimui pirmą kartą skirta daugiau, nei žemės ūkiui. Europarlamentarai priėmė rezoliuciją, pasmerkusią ekstremistinių nuotaikų plitimą Europoje. Sesijoje taip pat skirta dėmesio tekstilės importo iš Kinijos klausimui bei žmogaus teisių padėčiai šioje šalyje.
Kitų metų biudžete numatyta 120,347 mlrd. išmokų asignavimų, atitiksiančių 0,96 proc. ES bendrųjų nacionalinių pajamų. Ūgtelėjęs 5,7 proc. biudžetas užtikrins pakankamą finansavimą „Galileo“ palydovinės navigacinės sistemos diegimui, Europos technologijų instituto darbui bei ES įsipareigojimams Kosove. Kinija: tekstilės importas ir žmogaus teisės Ketvirtadienį europarlamentarai Komisijos atstovams uždavė klausimus dėl baigiančio galioti importą iš Kinijos ribojančio memorandumo ir pritarė rezoliucijai dėl tekstilės importo. Pasak EP narių, Europos bendrovėms turi būti užtikrintos teisingos konkurencijos sąlygos tekstilės ir drabužių sektoriuje. Tokia Saïfi (Europos liaudies partija ir Europos demokratų frakcija, Prancūzija) teigimu, „mūsų pramonės gynimas nereiškia protekcionizmo“. Pasak Kader Arif (Socialistų frakcija, Prancūzija), netrukus galime susidurti su „brutalia Kinijos konkurencija“, todėl privalome didinti Europos pramonės konkurencingumą. Patrizia Toia (Liberalų ir demokratų aljansas, Italija) ragino kruopščiai tikrinti iš Kinijos į Europą importuojamą produkciją ir užtikrinti įvežamos produkcijos autentiškumą. Europos Parlamentas taip pat priėmė rezoliuciją dėl ES ir Kinijos santykių, kurioje išreiškė nerimą dėl prieš Olimpines žaidynes suintensyvėjusių žmogaus teisių pažeidimų ir paragino plėsti abipusį dialogą žmogaus teisių srityje. Tarp rezoliucijoje išvardintų problemų – žmogaus teisių veikėjų, žurnalistų, teisininkų, pilietinės visuomenės veikėjų, etninių ir religinių bendruomenių persekiojimas. Kova su ekstremizmu Ketvirtadienį taip pat priimta rezoliucija dėl kovos su Europoje plintančiu ekstremizmu. Dokumente griežtai smerkiami rasistiniai ir neapykantos skatinami išpuoliai, o kovojant su ekstremizmu raginama gerbti žmogaus teises. Rezoliucijoje ES valstybėms siūloma nutraukti valstybės finansavimą žmogaus orumo negerbiančioms politinėms partijoms, propaguojančioms neapykantą rasės, etninės kilmės, tautybės, religijos ar seksualinės orientacijos pagrindu. Parlamentas pabrėžė, kad viešieji asmenys privalo susilaikyti nuo pareiškimų, kurie gali būti suprasti kaip skatinimas niekinti ar neapkęsti tam tikrų žmonių grupių. ES šalys paragintos stebėti informavimo ir sąmoningumo ugdymo kampanijų žiniasklaidoje ir švietimo įstaigose rengimą. Europarlamentarų manymu, Komisija turi aktyviai remti NVO ir pilietinės visuomenės organizacijas, skleidžiančias demokratines vertybes ir kultūrų dialogą, padedančias kovoti su radikalizmu, smurtiniu ekstremizmu ir diskriminacija. Parlamente patvirtintas 2008 m. ES biudžetas Kaip susigaudyti ES biudžete? Pekino Olimpinės žaidynės: daugiau laisvės ir tolerancijos? Naujausi EP patvirtinti dokumentai
LT
1
PHOTO
20071211PHT14944.jpg
LT
2
PHOTO
20071211PHT14771.jpg
LT
8
PHOTO
20071211PHT14769.jpg
LT
13
PHOTO
20071212PHT15161.jpg
LT
19
MULTIMEDIA
20071212MLT14963.asf
LT
20
MULTIMEDIA
20071212MLT14970.asf
LT
21
MULTIMEDIA
20071212MLT14982.asf
LT
22
MULTIMEDIA
20071212MLT15087.asf
LT
23
MULTIMEDIA
20071212MLT15096.asf
LT
24
MULTIMEDIA
20071212MLT15104.asf
LT
25
MULTIMEDIA
20071212MLT15120.asf
LT
26
PHOTO
20071213PHT15260.jpg
LT
30
LINK
/activities/expert/ta.do?language=LT
-//EP//TEXT IM-PRESS 20071210BRI14639 FULL-TEXT NOT XML V0//LT
-//EP//TEXT IM-PRESS 20060927STO11034 0 NOT XML V0//LT
-//EP//TEXT IM-PRESS 20071210BRI14639 ITEM-012-LT NOT XML V0//LT
-//EP//TEXT CRE 20071210 TOC NOT XML V0//LT
-//EP//TEXT TA 20071211 TOC NOT XML V0//LT
-//EP//TEXT IM-PRESS 20070601FCS07344 0 NOT XML V0//LT
-//EP//TEXT IM-PRESS 20070601FCS07344 0 NOT XML V0//LT
-//EP//TEXT IM-PRESS 20071210BRI14639 ITEM-006-LT NOT XML V0//LT
-//EP//TEXT IM-PRESS 20071210BRI14639 ITEM-013-LT NOT XML V0//LT
-//EP//TEXT IM-PRESS 20071211IPR14801 0 NOT XML V0//LT
-//EP//TEXT IM-PRESS 20071210BRI14639 ITEM-008-LT NOT XML V0//LT
-//EP//TEXT IM-PRESS 20071210BRI14639 ITEM-006-LT NOT XML V0//LT
-//EP//TEXT IM-PRESS 20071212STO14960 0 NOT XML V0//LT
-//EP//TEXT IM-PRESS 20070615STO07889 0 NOT XML V0//LT
-//EP//TEXT IM-PRESS 20071210BRI14639 ITEM-004-LT NOT XML V0//LT
-//EP//TEXT IM-PRESS 20061106FCS12347 0 NOT XML V0//LT
-//EP//TEXT IM-PRESS 20071126STO13639 0 NOT XML V0//LT
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
