KLAUSIMAS ŽODŽIU H-0108/08
Vyriausybės valandai 2008 Kovo mėnesio sesijoje
pagal 109 Darbo tvarkos taisyklių straipsnį
pateikė
Justas Vincas Paleckis
Tarybai
Tema: Dėl Europos Sąjungos tikslų efektyvaus įgyvendinimo
Europos Sąjunga aktyviai prisideda prie Tūkstantmečio vystymo tikslų įgyvendinimo. Vienas jų – išnaikinti skurdą ir badą. Mažinant badaujančiųjų skaičių besivystančiose šalyse labai svarbūs yra javų ir kitų grūdinių kultūrų pasėliai, kurie yra daugybės skurstančiųjų maitinimo šaltinis . Europos Sąjungai iškėlus tikslą, kad iki 2010 metų 1/10 viso transporto kuro turėtų sudaryti biokuras, ES ūkininkai, matydami didelę finansinę naudą ir perspektyvas, pradėjo aktyviai investuoti į rapsų auginimą. Dalis ūkininkų pakeitė auginamų kultūrų asortimentą – vietoj grūdinių kultūrų pradeda auginti rapsus. Kyla grėsmė, jog, ženkliai sumažėjus javų pasėlių, ES nebegalės patenkinti nuolat didėjančių badaujančiųjų poreikių trečiosiose šalyse.
Kokių prevencijos priemonių ketina imtis Europos Taryba, kad finansiškai nenukentėtų šios maisto rūšies augintojai iš ES ir nemažėtų trečiosioms šalims teikiamos pagalbos maistu apimtis? Kaip bus užtikrinama, kad, siekiant vienų tikslų nebus aukojami kiti?
