A6-0188/2009
31.3.2009
*
PRANEŠIMAS
dėl pasiūlymo dėl Tarybos sprendimo dėl Europos bendrijos ir Pakistano Islamo Respublikos susitarimo dėl tam tikrų oro susisiekimo paslaugų aspektų sudarymo
(COM(2008)0081 – C6‑0080/2009 – 2008/0036(CNS))
Transporto ir turizmo komitetas
Pranešėjas:
Paolo Costa
(Supaprastinta procedūra. Darbo tvarkos taisyklių 43 straipsnio 1 dalis)
PE 404.650v02-00
Procedūrų sutartiniai ženklai
* Konsultavimosi procedūra
balsavusių narių balsų dauguma
**I Bendradarbiavimo procedūra (pirmasis svarstymas)
balsavusių narių balsų dauguma
**II Bendradarbiavimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra
visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas)
balsavusių narių balsų dauguma
***II Bendro sprendimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas)
balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu . Iš dalies keičiančiuose aktuose esamos nuostatos tekstas, kurio Komisija nepakeitė, bet nori keisti Parlamentas, paryškinamas pusjuodžiu šriftu. Parlamento išbrauktos šio teksto dalys žymimos laužtiniais skliaustais: […]. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS..............................................................................................................6
PROCEDŪRA.............................................................................................................................8
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Tarybos sprendimo dėl Europos bendrijos ir Pakistano Islamo Respublikos susitarimo dėl tam tikrų oro susisiekimo paslaugų aspektų sudarymo
( COM(2008)0081 – C6‑0080/2009 – 2008/0036(CNS) )
(Konsultavimosi procedūra)
Europos Parlamentas ,
– atsižvelgdamas į pasiūlymą dėl Tarybos sprendimo ( COM(2008)0081 ),
– atsižvelgdamas į EB sutarties 80 straipsnio 2 dalį ir 300 straipsnio 2 dalies pirmą pastraipą,
– atsižvelgdamas į EB sutarties 300 straipsnio 3 dalies pirmą pastraipą, pagal kurią Taryba kreipėsi į Parlamentą dėl konsultacijos ( C6‑0080/2009 ),
– atsižvelgdamas į Darbo tvarkos taisyklių 51 straipsnį bei 83 straipsnio 7 dalį ir 43 straipsnio 1 dalį,
– atsižvelgdamas į Transporto ir turizmo komiteto pranešimą ( A6‑0188/2009 ),
1. pritaria susitarimo sudarymui;
2. paveda Pirmininkui perduoti Parlamento poziciją Tarybai ir Komisijai bei valstybių narių ir Pakistano Islamo Respublikos parlamentams ir vyriausybėms.
AIŠKINAMOJI DALIS
Kaip nusprendė Europos Bendrijų Teisingumo Teismas, Bendrija turi išimtinę kompetenciją įvairių jos jurisdikcijai nepriklausančios aviacijos aspektų, kurie tradiciškai buvo reglamentuojami dvišaliais valstybių narių ir trečiųjų šalių susitarimais dėl oro susisiekimo paslaugų, atžvilgiu.
Todėl 2003 m. birželio mėn. Taryba leido Komisijai pradėti derybas su trečiosiomis šalimis, kad Bendrijos susitarimais būtų pakeistos tam tikros dabartinių dvišalių susitarimų nuostatos.
Taigi Komisija derybomis su Pakistano Islamo Respublika pasiekė susitarimą, kuriuo keičiamos tam tikros valstybių narių ir Pakistano Islamo Respublikos dabartinių dvišalių susitarimų dėl oro susisiekimo paslaugų nuostatos.
Pakeitimų taikymo sritys
2 straipsnis (paskyrimo straipsnis): siekiant išvengti Bendrijos oro vežėjų diskriminavimo, tradiciniai paskyrimo straipsniai, kuriuose minimi dvišalį susitarimą pasirašiusios valstybės narės oro vežėjai, keičiami Bendrijos paskyrimo straipsniu, kuriame minimi visi Bendrijos, EEE ir Šveicarijos vežėjai.
4 straipsnis (kainodara): pašalinami dvišalių susitarimų ir Tarybos reglamento (EEB) Nr. 2409/92 dėl oro susisiekimo paslaugų kainų ir tarifų prieštaravimai. Susitarime numatyta, kad tarifai, kuriuos už vežimą tiktai Bendrijos teritorijoje taiko Pakistano Islamo Respublikos paskirti oro vežėjai, nustatomi pagal Europos bendrijos teisę.
5 straipsnis (konkurencija): aiškiai antikonkurencinės dvišalių susitarimų nuostatos suderinamos su ES konkurencijos teisės nuostatomis.
1 ir 2 prieduose išvardyti dvišaliai susitarimai ir jų straipsniai, paminėti siūlomo susitarimo 1–4 straipsniuose; tai – Pakistano Islamo Respublikos ir Austrijos, Bulgarijos, Čekijos, Danijos, Prancūzijos, Vokietijos, Graikijos, Vengrijos, Italijos, Liuksemburgo, Maltos, Nyderlandų, Lenkijos, Portugalijos, Ispanijos, Švedijos, Rumunijos ir Jungtinės Karalystės susitarimai.
3 priede išvardytos kitos 2 straipsnyje paminėtos valstybės: Islandija, Lichtenšteinas, Norvegija (kurioms taikomas Europos ekonominės erdvės susitarimas) ir Šveicarija (kuriai taikomas Europos bendrijos ir Šveicarijos Konfederacijos susitarimas dėl oro transporto).
Susitarimas, dėl kurio derėjosi Komisija, pasirašytas ir turėtų būti laikinai taikomas. Siūlomame Tarybos sprendime Tarybos pirmininkas įgaliojamas paskirti vieną ar kelis asmenis, kompetentingus pranešti Pakistano Islamo Respublikai, kad užbaigtos vidaus procedūros, reikalingos, kad susitarimas įsigaliotų.
Taikydamas konsultavimosi procedūrą, Parlamentas turi teisę pateikti nuomonę apie šį susitarimą, kaip nurodyta Darbo tvarkos taisyklių 83 straipsnio „Tarptautiniai susitarimai“ 7 dalyje:
„Parlamentas teikia nuomonę arba duoda pritarimą dėl tarptautinio susitarimo sudarymo, atnaujinimo ar pakeitimo arba dėl Europos Bendrijų sudaryto finansinio protokolo vienu balsavimu balsavusiųjų dauguma. Susitarimo ar protokolo teksto pakeitimai nepriimami.“
Remdamasis šia informacija, pranešėjas siūlo Transporto ir turizmo komitetui pateikti teigiamą nuomonę dėl šio susitarimo sudarymo.
PROCEDŪRA
Pavadinimas
Europos bendrijos ir Pakistano susitarimas dėl tam tikrų oro susisiekimo paslaugų aspektų
Nuorodos
COM(2008)0081 – C6-0080/2009 – 2008/0036(CNS)
Konsultacijos su EP data
3.3.2009
Atsakingas komitetas
Paskelbimo plenariniame posėdyje data
TRAN
9.3.2009
Pranešėjas(-ai)
Paskyrimo data
Paolo Costa
25.3.2008
Supaprastinta procedūra - nutarimo data
25.3.2008
Priėmimo data
31.3.2009
Pateikimo data
1.4.2009
