23.1.2006
PASIŪLYMAS DĖL REKOMENDACIJOS TARYBAI
pagal Darbo tvarkos taisyklių 114 straipsnio 1 dalį
pateikė: Jeanine Hennis-Plasschaert
ALDE frakcijos vardu
dėl regioninių apsaugos programų
Europos Parlamento rekomendacija Tarybai dėl regioninių apsaugos programų
Europos Parlamentas ,
–
atsižvelgdamas į Komisijos komunikatą Tarybai ir Europos Parlamentui dėl regioninių apsaugos programų (KOM 2005/0388)
–
atsižvelgdamas į Darbo tvarkos taisyklių 114 straipsnio 1 dalį,
A.
kadangi regioninės apsaugos programos sudaro dalį naujo ES požiūrio į tarptautinį apsaugos rėžimą, siekiant pagerinti dalyvaujančių regionų apsaugos gebėjimus ir veiksmingiau apsaugoti pabėgėlius
B.
kadangi Europos Vadovų Taryba pakvietė Komisiją sukurti ES regionines
apsaugos programas, kartu dalyvaujant suinteresuotas trečiąsias šalis ir konsultuojantis su JTVPK (Jungtinių Tautų vyriausiuoju pabėgėlių reikalų komisaru),
1.
teikia Tarybai šias rekomendacijas:
a) regioninės apsaugos programos privalo pagerinti apsaugos pajėgumus, patobulinti vietos integraciją ir pagalbą bei vietos migracijos valdymą;
b) regioninės apsaugos programos turi palengvinti repatriaciją, vietos integraciją arba
persikėlimą;
c) būtina užtikrinti visapusišką JTVPK dalyvavimą ir kitų atitinkamų NVO, kurios jau veikia regionuose, įsitraukimą;
d) užtikrinti, kad atrenkant bandomąsias regionines apsaugos programas privaloma atsižvelgti į geografinius ir demografinius pokyčius;
e) Europos Parlamentas privalo visapusiškai dalyvauti bandomųjų projektų vertinimo procese;
2.
paveda Pirmininkui perduoti šią rekomendaciją Tarybai ir susipažinti – Europos Vadovų Tarybai ir Komisijai.
