KLAUSIMAS ŽODŽIU SU DEBATAIS O-0151/09
pagal 115 Darbo tvarkos taisyklių straipsnį
pateikė
Horst Schnellhardt
PPE vardu
Komisijai
Tema: Patirtis, įgyta taikant Europos Parlamento ir Tarybos higienos reglamentus (EB) Nr. 852/2004, (EB) Nr. 853/2004 ir (EB) Nr. 854/2004
2009 m. liepos 28 d. Europos Komisija paskelbė ataskaitą dėl vadinamojo higienos teisės aktų paketo įgyvendinimo. Šioje ataskaitoje bendrai įvertinta, kad neiškilo didelių problemų. Tačiau joje nurodoma daug sunkumų įgyvendinant higienos teisės aktų paketą. Dėl šių sunkumų ir dėl su jais susijusio pereinamųjų laikotarpių pratęsimo kyla keletas klausimų.
Klausimai Komisijai:
1. Pradiniame etape 2006–2009 m. daugelis valstybių susidūrė su sunkumais patvirtinant mažas ir vidutines įmones. Kaip Europos Komisija šiuo atžvilgiu vertina rezultatus ir kiek vidutinio dydžio įmonių negalėjo būti patvirtinta (prašome pateikti sąrašą pagal valstybes)?
2. Pagal reglamentus (EB) Nr. 852/2004 , (EB) Nr. 853/2004 ir (EB) Nr. 854/2004 leidžiamas didelis lankstumas, ypač taikant rizikos veiksnių analizės ir svarbiųjų valdymo taškų (RVASVT) kriterijus. Kokios priemonės priimtos, kad vietos valdžios institucijoms taikant šį lankstumą būtų užtikrintas teisinis tikrumas? Ypač turėtų sutapti vietos valdžios institucijų ir Dubline įsikūrusios Europos maisto ir veterinarijos tarnybos nuomonė.
3. Reglamentuose itin griežtai reglamentuojama informacija apie maisto grandinę. Ar Komisija pritaria nuomonei, kad pakeitus reglamentus galima būtų sušvelninti šios srities reikalavimus?
4. Ar Komisija mano, kad reikia, jog reglamentuose (EB) Nr. 853/2004 ir (EB) Nr. 854/2004 įrašytos nuostatos dėl tarnybinių skerdyklų patikrinimų turėtų būti persvarstytos siekiant nustatyti, ar jie veiksmingi gerinant maisto saugą?
5. Reglamente (EB) Nr. 882/2004 nustatytas reikalavimas akredituoti laboratorijas. Ar Komisija pritaria nuomonei, kad 12 straipsnio 2 dalyje nustatytos Europos normos, pagal kurias reikalaujama, kad savivaldybės daug investuotų, būtų persvarstytos siekiant, jog akreditavimas labiau priklausytų nuo profesinės kompetencijos, kuri būtų atestuojama nereguliarių patikrinimų metu, o ne nuo su statybomis susijusių priemonių, kurioms reikia didelių investicijų.
OL L 139, 2004 4 30, p. 1. OL L 139, 2004 4 30, p. 55. OL L 139, 2004 4 30, p. 206. OL L 165, 2004 4 30, p. 1.