Biologinę įvairovę įmanoma išsaugoti
Aplinka
2006-05-29 - 13:46
ES įsipareigojo iki 2010 m. sustiprinti bioįvairovės apsaugą
„Mūsų išlikimas priklauso nuo išsaugotos bioįvairovės“. Šiuo skambiu Prancūzijos žaliosios EP narės Mari An Islė Began (Marie Anne Isler Béguin) šūkiu prasidėjo Europos Komisijos surengta „Žalioji savaitė“. Šiemet joje daugiausia dėmesio skiriama bioįvairovei. Bioįvairovė reiškia visas Žemės gyvybės formas – rūšis, genus ir ekosistemas. Ji gyvybiškai svarbi žmonėms. Bioįvairovė veikia klimatą, orą, vandenį, dirvos derlingumą, maisto ir vaistų gamybą – iš esmės visas mūsų gyvenimo sritis.
Siekdami išsaugoti ir atkurti biologinę įvairovę, ES valstybių ir vyriausybių vadovai 2001 m. aukščiausiojo lygio susitikime Geteborge sutarė „iki 2010 m. sustabdyti biologinės įvairovės nykimą ES“, taip pat atkurti augalų bei gyvūnų arealus ir gamtines sistemas. Europos Parlamento Aplinkos komiteto pirmininkas Vokietijos krikščionis demokratas Karlas Haincas Florencas (Karl-Heinz Florenz) interviu pažymėjo: „Tai aiškiai įrodo, jog ES pripažino šią problemą ir pasirinko, kaip ją teisingai spręsti“. Tačiau jis linkęs žengti toliau: „Bioįvairovės apsaugą svarbu suvokti ne vien kaip tikslą, kurį turime pasiekti iki 2010 metų. Į tai būtina nuolat atsižvelgti įstatymuose ir visuose veiksmuose“.
K. Florencas visiškai remia „Žaliąją savaitę“, kurios šūkis – „pakeiskime savo elgesį“. Pasak jo, „siekdami užtikrinti veiksmingą biologinės įvairovės apsaugą ir išvengti jos tolesnio nykimo, visi turime prisidėti. Galima pradėti nuo nedidelių veiksmų, pavyzdžiui, mažiau šiukšlinti ir dažniau naudotis transporto priemonėmis, nedarančiomis žalos aplinkai. Jo žodžius papildė M. A. Islė Began: „Kasdieniame gyvenime visi turėtume pakeisti savo elgesį, pavyzdžiui, nebepirkti prekių, kurios kenkia aplinkai“.
Parlamentas jau pradėjo gerinti savo ekologinę elgseną. Šiemet jis įgyvendina aplinkos apsaugos valdymo sistemą, pagrįstą ES „Aplinkosaugos vadybos ir audito sistemos“ (angl. EMAS) standartais. Tai sektinas pavyzdys kitiems. O kaip biologinę įvairovę palaikysite jūs?
20060529STO08486 Komisijos tinklalapis apie „Žaliąją savaitę“: ES įstatymų, skirtų gamtos ir biologinės įvairovės apsaugai, santrauka: Aplinkosaugos reikalavimai taikomi ir Parlamentui: Aplinkosauginės vadybos ir audito sistema (EMAS): EP Aplinkos, visuomenės sveikatos ir maisto saugos komitetas:
LT
1
PHOTO
20060529PHT08487.jpg
LT
2
LINK
http://ec.europa.eu/environment/greenweek/home.html
LT
3
LINK
http://europa.eu/scadplus/leg/en/s15006.htm
LT
5
LINK
http://ec.europa.eu/environment/emas/index_en.htm
LT
6
LINK
/activities/expert/committees/presentation.do;jsessionid=37CFC021F0A8EBC452F21FECADC7A831.node2?committee=1239&language=LT
-//EP//TEXT IM-PRESS 20060124STO04628 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
