Atsakymas
(2011 m. spalio 17 d.)
Savo 2010 m. gruodžio mėn. išvadose dėl ES prekybos politikos Dok. Nr. 17914/10. Taryba pabrėžė keletą prioritetų dvišalėse derybose, visų pirma stengtis, kad būtų „daroma pažanga vykstančiose regioninėse ir dvišalėse prekybos derybose tiek kaimyniniuose regionuose, tiek už ES ribų, siekiant plataus užmojo, išsamių ir subalansuotų rezultatų, kurie suteikia pridėtinės vertės mūsų daugiašaliams įsipareigojimams; taip pat daug dėmesio skiriama konkurencingumu grindžiamiems laisvosios prekybos susitarimams su sparčiai augančios ekonomikos šalimis“. Taryba priminė 2006 m. Tarybos išvadas: „Globalioji Europa: konkuravimas pasaulyje“ Dok. Nr. 15042/06 ir Nr. 14779/06 , kuriose pritarė tam, kad būtų pradėtos derybos su ASEAN regiono šalimis, Indija ir Pietų Korėja.
Kalbant apie Taivaną, Taryba dar nėra apsisprendusi, ar su Taivanu pradėti aukšto lygio derybas prekybos klausimais.
