Europos Parlamento sprendimai sugriežtins ES šalių ekonomikos kontrolę
Ekonomikos ir pinigų reikalai
Plenarinė sesija
2011-09-28 - 14:17
John SCHRANZ Spaudos tarnyba BXL (+32) 2 28 44264 STR (+33) 3 881 74076 PORT (+32) 498 98 14 02 EMAIL econ-press@europarl.europa.eu Robertas POGORELIS Spaudos tarnyba +370 5 2121530 PORT +370 689 53306 EMAIL spauda-lt@europarl.europa.eu Trečiadienį Europos Parlamentas patvirtino taisykles, kurios įpareigoja ES valstybes laikytis finansinės drausmės ir neleisti didėti makroekonominiam disbalansui bei skoloms. Už jų nesilaikymą bus taikomos griežtos sankcijos, o Europos Komisija įgis daugiau priežiūros galių.
Naujomis taisyklėmis siekiama užtikrinti, kad ateityje būtų nedelsiant pastebimos ir ištaisomos grėsmę ES ekonominiam stabilumui keliančios tendencijos ir sustabdytas neatsakingas vyriausybių išlaidavimas. Keturi patvirtinti teisės aktai, apimantys deficitų ir skolų valdymą, sustiprina Stabilumo ir augimo paktą, o kiti du sugriežtina makroekonominės pusiausvyros priežiūrą.
Įsiskolinimų nemažinančioms ir fiskalinės drausmės nesilaikančioms euro zonos valstybėms numatytos 0,1 proc. BVP dydžio baudos. Tuo tarpu finansinius duomenis klastojančios euro zonos valstybės bus baudžiamos 0,2 proc. BVP dydžio bauda. Nors šios sankcijos bus galimos tik euro zonos šalims, griežtesnė biudžeto priežiūra bei įspėjimai bus taikomi ir kitoms ES narėms.
Derybose su ES Taryba europarlamentarai pasiekė, kad įspėjimai bei sankcijos reikalavimų nesilaikančioms valstybėms būtų taikomi automatiškai, jei Europos Komisijos siūlymo jas taikyti Taryba neatmeta kvalifikuota balsų dauguma. Komisijos siūlymams prieštaraujantys Tarybos sprendimai turės būti viešai paaiškinti Europos Parlamente.
Parlamentas taip pat pasiekė, kad Komisija galėtų imtis veiksmų ne tik prieš prekybos deficitą, bet ir prieš didelį prekybos perviršį turinčias šalis, jei jis mano, kad jų ekonominė politika gali sukelti nestabilumą.
EP dėka įteisintas ir kasmetinis ES šalių biudžetų vertinimas bei valstybių reformų programų stebėsena, taip pat sustiprintos Europos Komisijos vykdomos priežiūros galios - ji turės teisę atlikti patikrinimus šalių viduje. Tuo tarpu Europos Parlamentas galės iškviesti valstybių finansų ministrus į viešus svarstymus biudžetinės ar makroekonominės priežiūros klausimais.
Dėl šių teisės aktų pasiektas kompromisas su ES Taryba, todėl nebeliko kliūčių jiems įsigalioti. Dauguma naujųjų reikalavimų įsigalios kitąmet.
20110928IPR27710 Priimti tekstai bus paskelbti čia(pasirinkti 2011-09-28) Daugiau šia tema Pranešėja Corien Wortmann-Kool (EPP, NL) Pranešėjas Diogo Feio (EPP, PT) Pranešėja Elisa Ferreira (S&D, PT) Pranešėjas Carl Haglund (ALDE, FI) Pranešėja Sylvie Goulard (ALDE, FR) Pranešėja Vicky Ford (ECR, UK)
LT
1
LINK
/activities/plenary/ta/calendar.do?language=LT
LT
3
LINK
/members/public/yourMep/view.do?language=LT&partNumber=1&name=wortmann-kool&id=28167
LT
4
LINK
/members/expert/alphaOrder/view.do?language=LT&id=96977
LT
5
LINK
/members/expert/alphaOrder/view.do;jsessionid=BD21ED02F73FAED617A5FB336C147C83.node1?language=LT&id=28308
LT
6
LINK
/members/expert/searchForm/view.do?language=LT&partNumber=1&name=Haglund&id=96683
LT
7
LINK
/members/public/yourMep/view.do?language=LT&partNumber=1&name=goulard&id=97137
LT
8
LINK
/members/public/yourMep/view.do?language=LT&partNumber=1&name=ford&id=96949
-//EP//TEXT IM-PRESS 20110920BKG27073 0 NOT XML V0//LT
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
