P6_TA(2004)0102
Lankstumo priemonės panaudojimas
A6-0069/2004
Europos Parlamento rezoliucija dėl lankstumo priemonės panaudojimo pagal 1999 m. gegužės 6 d. Tarpinstitucinio susitarimo 24 punktą ( KOM(2004)0402 – C6-0213/2004 -2004/-2087(ACI))
Europos Parlamentas
, –
atsižvelgdamas į Komisijos pasiūlymą ( KOM(2004) 0402 – C6-0213/2004 ) Dar nepaskelbtas OL.
,
–
atsižvelgdamas į Komisijos pateiktą pasiūlymą dėl Europos Parlamento ir Tarybos sprendimo dėl 2000–2006 m. finansinės perspektyvos peržiūrėjimo ( KOM(2004)0666 ),
–
atsižvelgdamas į 1999 m. gegužės 6 d. Europos Parlamento, Tarybos ir Komisijos Tarpinstitucinį susitarimą dėl biudžeto vykdymo tvarkos ir biudžeto sudarymo procedūros tobulinimo OL C 172, 1999 6 18, p. 1. Susitarimas su pakeitimais, padarytais sprendimu 2003/429/EB (OL L 147, 2003 6 14, p. 25).
,
–
atsižvelgdamas į 2004 m. lapkričio 25 d. Parlamento ir Tarybos taikinimo komiteto posėdžio išvadas,
–
atsižvelgdamas į Biudžeto komiteto pranešimą ir Užsienio reikalų komiteto nuomonę ( A6-0069/2004 ),
A.
kadangi ES tvirtai remia taikos procesą Šiaurės Airijoje ir pratęsė PEACE II programą,
B.
kadangi priimant finansinę perspektyvą 1999 m. gegužės 9 d. nebuvo galima numatyti didelio į šios perspektyvos 3 išlaidų kategoriją įtrauktų decentralizuotų agentūrų skaičiaus padidėjimo,
C.
kadangi tuo metu taip pat nebuvo galima numatyti galimybės, kad ES dalyvaus ypač didelės apimties Irako atstatymo programose,
D.
kadangi Komisijos pasiūlymas dėl Europos Parlamento ir Tarybos sprendimo turėjo būti iš dalies pakeistas atsižvelgiant į 2004 m. lapkričio 25 d. vykusio taikinimo posėdžio rezultatus,
1.
pabrėžia, kad jis ir toliau pritaria PEACE II programai ir jos finansavimui; tačiau primena, kad buvo galima priimti ir kitokį sprendimą – peržiūrėti finansinės perspektyvos 2 išlaidų kategorijos sudėtines maksimalias leistinas ribas, kaip siūlė Komisija;
2.
pabrėžia, kad lankstumo priemonės panaudojimas į 3 išlaidų kategoriją įtrauktoms decentralizuotoms agentūroms parodo, kad reikia surasti struktūrinį sprendimą dėl vis didėjančių šių agentūrų finansavimo poreikių ir suderinti šiuos poreikius su kitais vidaus politikos sričių politiniais prioritetais;
3.
pabrėžia, kad jau penkeri metai iš eilės nusprendžiama lankstumo priemonę, numatytą 1999 m. gegužės 6 d. Tarpinstitucinio susitarimo 24 punkte, panaudoti 4 kategorijai, nes nuo 2000 m. finansuojant su tarptautinėmis krizėmis susijusias priemones viršijamos pradinės šios eilutės maksimalios ribos;
4.
pritaria pridedamam sprendimui;
5.
paveda Pirmininkui šią rezoliuciją ir jos priedą perduoti Tarybai ir Komisijai.
PRIEDAS (Sprendimas)
EUROPOS PARLAMENTO IR TARYBOS SPRENDIMAS
2004 m. gruodžio 16 d.
dėl lankstumo priemonės panaudojimo pagal 1999 m. gegužės 6 d. Tarpinstitucinio susitarimo 24 punktą PEACE II programai išplėsti, decentralizuotoms agentūroms subsidijuoti ir Irakui atstatyti bei rekonstruoti
EUROPOS PARLAMENTAS IR EUROPOS SĄJUNGOS TARYBA
,
atsižvelgdami į 1999 m. gegužės 6 d. Europos Parlamento, Tarybos ir Komisijos tarpinstitucinį susitarimą dėl biudžeto vykdymo tvarkos ir biudžeto sudarymo procedūros tobulinimo OL C 172, 1999 06 18, p. 1. Susitarimas su pakeitimais, padarytais Sprendimu 2003/429/EB (OL L 147, 2003 6 14, p. 25)
, ypač į jo 24 punktą,
kadangi:
per 2004 m. lapkričio 25 d. taikinimo posėdį abi biudžeto valdymo institucijos sutarė panaudoti lankstumo priemonę, siekdamos papildyti 2005 m. biudžete numatytą finansavimą:
—
· PEACE II programai išplėsti skiriant 45 mln. eurų sumą,
—
· decentralizuotoms agentūroms subsidijuoti skiriant bendrą 40 mln. eurų sumą ir
—
· Irakui atstatyti bei rekonstruoti skiriant 100 mln. eurų sumą,
PRIĖMĖ ŠĮ SPRENDIMĄ:
1 straipsnis
2005 finansinių metų Europos Sąjungos bendrajame biudžete (toliau – 2005 m. biudžetas) lankstumo priemonė naudojama skirti 185 mln. eurų įsipareigotiems asignavimams.
Šios sumos naudojamos finansavimui papildyti:
—
· 2 išlaidų kategorijoje PEACE II programai išplėsti skiriant 45 mln. eurų sumą, iš kurios 17,55 mln. eurų pagal 2005 m. biudžeto 04 02 02 eilutę ir 27,45 mln. eurų pagal 13 03 02 straipsnį,
—
· 3 išlaidų kategorijoje decentralizuotoms agentūroms subsidijuoti skiriant 40 mln. eurų sumą ir
—
· 4 išlaidų kategorijoje pagal 2005 m. biudžeto 19 08 07 straipsnį numatytai pagalbai Irako atstatymui ir rekonstrukcijai skiriant 100 mln. eurų sumą.
2 straipsnis
Šis sprendimas skelbiamas
Europos Sąjungos oficialiajame leidinyje
tuo pačiu metu kaip ir 2005 m. biudžetas.
Priimta Strasbūre,
[…]
Europos Parlamento vardu
Tarybos vardu
Pirmininkas
Pirmininkas
[…] […]
