P7_TA(2010)0181
Transplantacijai skirtų žmogaus organų kokybės ir saugos standartai ***I
A7-0106/2010
2010 m. gegužės 19 d. Europos Parlamento teisėkūros rezoliucija dėl pasiūlymo dėl Europos Parlamento ir Tarybos direktyvos dėl transplantacijai skirtų žmogaus organų kokybės ir saugos standartų nustatymo ( COM(2008)0818 – C6-0480/2008 – 2008/0238(COD) )
(Įprasta teisėkūros procedūra: pirmasis svarstymas)
Europos Parlamentas
, –
atsižvelgdamas į Komisijos pasiūlymą Parlamentui ir Tarybai ( COM(2008)0818 ),
–
atsižvelgdamas į EB sutarties 251 straipsnio 2 dalį ir 152 straipsnio 4 dalį, pagal kuriuos Komisija pateikė pasiūlymą Parlamentui ( C6-0480/2008 ),
–
atsižvelgdamas į Komisijos komunikatą Parlamentui ir Tarybai „Lisabonos sutarties įsigaliojimo poveikis šiuo metu vykdomoms tarpinstitucinėms sprendimų priėmimo procedūroms“ ( COM(2009)0665 ),
–
atsižvelgdamas į Sutarties dėl Europos Sąjungos veikimo 294 straipsnio 3 dalį ir 168 straipsnio 4 dalį,
–
atsižvelgdamas į 2009 m. birželio 10 d. Europos ekonomikos ir socialinių reikalų komiteto nuomonę OL C 306, 2009 12 16, p. 64.
,
–
pasikonsultavęs su Regionų komitetu,
–
atsižvelgdamas į Darbo tvarkos taisyklių 55 straipsnį,
–
atsižvelgdamas į Aplinkos, visuomenės sveikatos ir maisto saugos komiteto pranešimą ir Teisės reikalų komiteto nuomonę ( A7-0106/2010 ),
1.
priima per pirmąjį svarstymą toliau pateiktą savo poziciją;
2.
patvirtina Europos Parlamento, Tarybos ir Komisijos pareiškimą ir atkreipia dėmesį į Komisijos pridėtą pareiškimą, kurie bus paskelbti
Europos Sąjungos oficialiajame leidinyje
kartu su galutiniu įstatymo galią turinčiu aktu;
3.
ragina Komisiją dar kartą perduoti klausimą svarstyti Parlamentui, jei ji ketina pasiūlymą keisti iš esmės arba pakeisti jį nauju tekstu;
4.
paveda Pirmininkui perduoti Parlamento poziciją Tarybai, Komisijai ir nacionaliniams parlamentams.
P7_TC1-COD(2008)0238
Europos Parlamento pozicija, priimta 2010 m. gegužės 19 d. per pirmąjį svarstymą, siekiant priimti Europos Parlamento ir Tarybos direktyvą 2010/.../ES dėl transplantacijai skirtų žmogaus organų kokybės ir saugos standartų nustatymo
(Kadangi Parlamentas ir Taryba pasiekė susitarimą, Parlamento pozicija atitinka galutinį teisės aktą, Direktyvą 2010/53/ES.)
PRIEDAS
Europos Parlamento, Tarybos ir Komisijos pareiškimas dėl Sutarties dėl Europos Sąjungos veikimo 290 straipsnio
Europos Parlamentas, Taryba ir Komisija pareiškia, kad šios direktyvos nuostatos neturi įtakos būsimai institucijų pozicijai dėl Sutarties dėl Europos Sąjungos veikimo 290 straipsnio įgyvendinimo ar atskiriems įstatymo galią turintiems aktams, kuriuose yra tokių nuostatų.
Europos Komisijos pareiškimas (dėl skubos procedūros)
Europos Komisija įsipareigoja suteikti visą informaciją Europos Parlamentui ir Tarybai apie deleguoto teisės akto priėmimo pagal skubos procedūrą galimybę. Kai Komisijos tarnybos numato, kad galėtų būti priimtas deleguotas teisės aktas pagal skubos procedūrą, jos nedelsdamos neoficialiai įspėja Europos Parlamento ir Tarybos sekretoriatus.
