Šios savaitės plenarinės sesijos politinio klimato prognozės
Institucijos
2009-10-19 - 15:54
Europiniai teisės aktai priimami bet kokiu oru © Belga_Photopqr_Le Telegramme_F. Destoc Spalio 19-22 d. rengiamos sesijos metu tikimasi giedro dangaus, kurį trumpam gali aptraukti trumpų vėjo gūsių atnešti audros debesys. EP rengiasi tvirtinti ateinančių metų biudžetą, kuriame 1,5 mlrd. eurų numatyta investicijomis į energijos efektyvumo didinimą, o 300 mln. skiriama ES pieno produktų fondui. Šią savaitę numatoma pirmoji klausimų ir atsakymų sesija, kurioje dalyvaus J. M. Barroso ir rengiamasi priimti rezoliuciją dėl žiniasklaidos laisvės Italijoje ir visoje ES.
Pirmadienis: Nors 17 val. spalio plenarinę sesiją pradėsiantis EP pirmininkas Jerzy Buzek gali tikėtis giedro Strasbūro dangaus, vienos minutės pasisakymų metu įmanoma sulaukti ir griaustinio dudenimo. Šiltesnio atogrąžų orų fronto laukiama diskusijų dėl trumpalaikių vizų panaikinimo kai kurioms Karibų šalims metu.
Antradienis: Ryte vyraus vėsus oras, o temperatūrai kylant dar labiau išryškės pasaulinio atšilimo požymiai: europarlamentarai diskutuos dėl Klimato kaitos besivystančiose šalyse prieš prasidedant gruodžio mėnesį vyksiančiai Jungtinių Tautų klimato kaitos konferencijai.
Popiet parlamentarams pradėjus pirmąją klausimų ir atsakymų sesiją su Europos Komisijos Prezidentu Barroso, galime sulaukti ir škvalo . Koks atmosferos frontas – šiltas ar šaltas – įsivyraus vėliau, priklausys nuo to, ar aktyviau klausimus užduos jo šalininkai, ar kritikai.
Vakarop galimas staigus temperatūros šuolis : parlamentarai diskutuos dėl 2010 m. Europos Sąjungos biudžeto bei ir specialaus 300 milijonų eurų vertės pieno produktų fondo steigimo, o dėl šalnų balsavimo teks palaukti iki ketvirtadienio.
Trečiadienis: Iš Skandinavijos papūtus šiaurės vėjui , Švedijos Europos reikalų ministrė Cecilia Malmström kalbės apie pasirengimą mėnesio pabaigoje vyksiančiam ES vadovų susitikimui, kuriame dominuos skyrimo į įtakingiausius ES postus klausimai. Tikėtini Prahos link pučiantys šalto vėjo gūsiai.
Vidurdienį oras bus nenuspėjamas. Temperatūros svyravimus gali atnešti rezoliucija dėl informacijos laisvės Italijoje ir kitose Europos Sąjungos šalyse.
Ketvirtadienis: Skelbiant 2009 m. Sacharovo premijos laureato vardą tikimasi giedro oro ir saulėto dangaus .
Niūrios nuotaikos gali apimti aptariant Tarptautinės nepriklausomos konflikto Gruzijoje tyrimo misijos ataskaitą ir žmogaus teisių padėtį Gvinėjoje, Irane ir Šri Lankoje. Tikimasi, jog depresijos likučius ir pilkus debesis išsklaidys permainų vėjas .
Informacija apie tikruosius orus tiems, kurie šią savaitę praleis Strasbūre:
Jūsų laukia saulėtas pirmadienis, šaltesnis antradienis ir debesuotas dangus trečiadienį ir ketvirtadienį.
20091016STO62594 Sesijos darbotvarkė Tiesioginė transliacija internetu Sesijos naujienlaiškis Europarltv televizija Strasbūro orų prognozė
LT
1
PHOTO
20091012PHT62300.jpg
LT
2
LINK
/sides/indexPartSession.do?reference=2009-10-2&language=LT
LT
3
LINK
/wps-europarl-internet/frd/live/live-video?language=lt
LT
5
LINK
http://www.europarltv.europa.eu/
LT
6
LINK
http://france.meteofrance.com/france/meteo?PREVISIONS_PORTLET.path=previsionsville/674820
-//EP//TEXT IM-PRESS 20091008BRI62121 FULL-TEXT NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
