Pirmadienį sesijoje: darbo užmokesčio skirtumai, „EuroMedScola“
Institucijos
2008-11-18 - 11:26
Už tą patį darbą europietės gauna 15 proc. mažesnį atlyginimą, nei vyrai Prasidėjus lapkričio mėnesio Strasbūro plenarinei sesijai, europarlamentarai diskutavo apie galimybes sumažinti tebeišliekantį atotrūkį tarp vyrų ir moterų darbo užmokesčio. Už europarlamentarus diena anksčiau į Strasbūrą atvykę 250 moksleivių iš ES bei kaimyninių Viduržemio jūros regiono šalių dalyvavo debatuose jaunimui rūpimais klausimais.
Pirmadienį europarlamentarai taip pat diskutavo apie pirmąjį Ekonominės ir pinigų sąjungos dešimtmetį ir jos ekonomikos lėtėjimo laikotarpiu laukiančius iššūkius bei aptarė priemones, galinčias padėti didinti vartotojų finansinį raštingumą.
Moterims tebemokama mažiau
Edit Bauer ( Europos liaudies partijos ir Europos demokratų frakcij a, Slovakija) iniciatyva parengtame pranešime pateikiamos rekomendacijos Komisijai dėl vyrų ir moterų vienodo darbo užmokesčio principo taikymo.
Nors pranešime pripažįstama, kad vien tik teisinėmis priemonėmis įveikti išliekančios diskriminacijos nepavyks, jame siūloma peržiūrėti egzistuojančius teisės aktus, nustatyti privalomą įmonių mokamo darbo užmokesčio auditą ir viešą jo rezultatų skelbimą. Europarlamentarai siūlo stiprinti lygybę užtikrinančių institucijų vaidmenį ir ištirti galimą siūlomų sankcijų veiksmingumą.
Moksleivių dėmesio centre – Viduržemio jūros regionas
Aplinkosauga, lygios galimybės, švietimo vaidmuo – tokias temas dvi dienas vykusiose pirmosiose „EuroMedScola“ dienose gvildeno 16-18 m. vidurinių mokyklų moksleiviai, atvykę ne tik iš 27 ES valstybių, bet ir 10 kaimyninių Viduržemio jūros regiono šalių.
Moksleiviams lapkričio 17 d. pristatant susitikimo išvadas, Europos Parlamento pirmininkas Hans-Gert Pöttering „EuroMedScola“ programą pavadino ES ir Viduržemio jūros šalių bendradarbiavimo ateitimi ir jo dinamiškumo įrodymu. Pasak jo, Parlamentas „EuroMedScola“ dienas surengė siekdamas atkreipti dėmesį į Europos ir jos pietinių kaimynių bendradarbiavimo svarbą.
„Mes vienijame ne valstybes, bet žmones“, – vieno iš Europos Bendrijų kūrėjų Jean Monnet žodžiais ES vaidmenį apibūdino EP vadovas. „EuroMedScola“ programa rengiama Europos kultūrų dialogo metų renginių rėmuose.
Atlyginimų praraja:
Moterys ES uždirba vidutiniškai 15% mažiau, o privačiame sektoriuje – iki 25% mažiau nei vyrai;
Moteris, norėdama uždirbti tiek pat, kiek per metus uždirba vyras, turi dirbti iki vasario 22 d. (418 kalendorinių dienų)
Padėtis ES valstybėse gerokai skiriasi: Maltoje atlyginimų skirtumas tesudaro 4%., Estijoje ir Kipre – net 25%.
20081114STO42062 Visi pirmadienį aptarti klausimai EP ragina mažinti moterų ir vyrų darbo užmokesčio skirtumą Kaip pašalinti atlyginimų skirtumus? [EN] Finansinio raštingumo pamokos europiečiams Naujausi pranešimai spaudai
LT
1
PHOTO
20081118PHT42290.jpg
LT
4
LINK
http://ec.europa.eu/employment_social/gender_equality/gender_mainstreaming/equalpay/equal_pay_en.html
LT
6
LINK
/news/expert/default_lt.htm
-//EP//TEXT AGENDA 20081117 SIT NOT XML V0//LT
-//EP//TEXT IM-PRESS 20081022BRI40443 ITEM-011-LT NOT XML V0//LT
-//EP//TEXT IM-PRESS 20081013STO39304 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
