G. Oettingerio atsakymas Komisijos vardu
(2012 m. sausio 6 d.)
Be „Nord Stream“ projekto, Komisija ragina Vidurio ir Rytų Europos valstybes nares bendradarbiaujant pagal Šiaurės ir Pietų tarpusavio jungčių iniciatyvą integruoti savo rinkas; šis procesas turėtų būti grindžiamas trečiuoju energijos vidaus rinkos teisės aktų rinkiniu. Vienas iš būdų paskatinti intensyviau naudoti Lenkijos, Čekijos Respublikos, Slovakijos ir platesnio regiono dujotiekių sistemą galėtų būti esamo tinklo lankstumo didinimas labiau integruotoje regioninėje rinkoje. Susijusios valstybės ir Komisija ką tik pasirašė susitarimo memorandumą, kuriuo skatinama įgyvendinti infrastruktūros projektus, kuriais, be kitų dalykų, bus siekiama optimaliau panaudoti šių valstybių dujų sistemas.
