P6_TA(2005)0386
Cirkas, kaip kultūros dalis
A6-0237/2005
Europos Parlamento rezoliucija dėl naujų cirkui, kaip Europos kultūros daliai, kilusių sunkumų (2004/2266 (INI))
Europos Parlamentas
, –
atsižvelgdamas į savo 1984 m. kovo 16 d. rezoliuciją dėl vaikų, kurių tėvai neturi nuolatinės gyvenamosios vietos OL C 104, 1984 4 16, p. 144.
,
mokyklinio lavinimo,
–
atsižvelgdamas į Tarybos ir Taryboje susirinkusių švietimo ministrų 1989 m. gegužės 22 d. rezoliuciją dėl mokyklų prieinamumo darbo reikalais keliaujančių tėvų vaikams OL C 153, 1989 6 21, p. 1.
,
–
atsižvelgdamas į Tarybos ir Taryboje susirinkusių švietimo ministrų 1989 m. gegužės 22 d. Rezoliuciją dėl mokyklų prieinamumo čigonų ir keliaujantiems vaikams OL C 153, 1989 6 21, p. 3
DT(d.m.yyyy)@DATEMSG@
.
,
–
atsižvelgdamas į Komisijos pranešimus dėl Tarybos ir Taryboje susirinkusių švietimo ministrų 1989 m. gegužės 22 d. rezoliucijose patvirtintų priemonių įgyvendinimo ( KOM(1996)0494 ir KOM(1996)0495 ) ,
–
atsižvelgdamas į 1996 m. gruodžio 9 d. Tarybos reglamentą (EB) Nr. 338/97 dėl laukinės faunos ir floros rūšių apsaugos kontroliuojant jų prekybą OL L 61, 1997 3 3, p. 1.
,
–
atsižvelgdamas į 1999 m. kovo 29 d. Tarybos direktyvą 1999/22/EB dėl laukinių gyvūnų laikymo zoologijos soduose OL L 94, 1999 4 9, p. 24.
,
–
atsižvelgdamas į 2001 m. kovo 15 d. Tarybos reglamentą (EB) Nr. 539/2001, nustatantį trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus OL L 81, 2001 3 21, p. 1.
,
–
atsižvelgdamas į 2001 m. rugpjūčio 30 d. Komisijos reglamentą (EB) Nr. 1808/2001 OL L 250, 2001 9 19, p. 1.
,
nustatantį Tarybos reglamento (EB) Nr. 338/97 įgyvendinimo taisykles,
–
atsižvelgdamas Darbo tvarkos taisyklių 45 straipsnį,
–
atsižvelgdamas į Kultūros ir švietimo komiteto pranešimą ( A6-0237/2005 ),
A.
kadangi daugumą cirko veiklos kultūrinių, švietimo politikos, techninių ir teisinių aspektų reglamentuoja valstybės narės, o ne Bendrija,
B.
kadangi iš esmės nėra įstatymų, reglamentuojančių konkrečiai cirko reikalus, ir kadangi cirkas paprastai priklauso kitų sričių, pvz., švietimo, pramogų, infrastruktūros, transporto, įrangos, menininkų, mobilumo, viešųjų susirinkimų, priešgaisrinės saugos bei gyvūnų apsaugos, teisinio reglamentavimo sferai,
C.
kadangi viena iš pagrindinių cirko ypatybių – tarpvalstybinis mobilumas – verčia apsvarstyti cirko padėtį Europos mastu ir pagalvoti apie ES priemones šioje srityje,
D.
kadangi dėl cirko trupių mobilumo cirko darbuotojų vaikams sunkiau įgyti mokyklinį išsilavinimą, nes mokyklą būtina lankyti kas dieną; kadangi būtina skatinti ir remti cirko darbuotojų profesinio rengimo centrus, ir tam būtina imtis priemonių Europos mastu,
E.
kadangi būtina užtikrinti veiksmingą šių vaikų integraciją ir juos įtraukti į Europos socialinį ir profesinį gyvenimą,
F.
kadangi norima pripažinti klasikinį cirką, įskaitant pasirodymus su gyvūnais, Europos kultūros dalimi,
Cirko pripažinimas Europos kultūros dalimi
1.
ragina Komisiją imtis konkrečių priemonių, kad cirkas būtų pripažintas Europos kultūros dalimi;
2.
ragina valstybes nares, jei jos to dar nepadarė, cirką pripažinti Europos kultūros dalimi;
Mokyklinis ir profesinis lavinimas
3.
ragina Komisiją parengti studiją apie keliaujančių bendruomenių vaikų mokyklinį lavinimą, atnaujinant aukščiau minėtą 1996 m. Komisijos studiją dėl Tarybos 1989 m. gegužės 22 d. rezoliucijos įgyvendinimo valstybėse narėse, ir per metus Europos Parlamentui pateikti jos rezultatus;
4.
ragina Komisiją kartu su šių vaikų tėvams atstovaujančiomis organizacijomis įdiegti bendradarbiavimo tarp valstybių narių mechanizmą, kad keliaujančių bendruomenių vaikams, nepriklausomai nuo to, kokioje Bendrijos valstybėje jų esama, būtų garantuojamas deramas auklėjimas ir išsilavinimas; šiuo tikslu derėtų parengti naują Tarybos rezoliuciją, garantuojančią kokybišką keliaujančių bendruomenių vaikų, jaunimo ir suaugusiųjų mokyklinį ir profesinį lavinimą bei pripažįstančią ir skatinančią cirko mokyklų profesinį lavinimą;
5.
ragina Komisiją kartu su valstybėmis narėmis ir šių vaikų tėvams atstovaujančiomis organizacijomis stengtis skatinti tokių šeimų globą ir gerinti dialogą su mokymo įstaigomis, kad šeimos suprastų jų vaikų mokymosi būtinybę; mokymo įstaigos turėtų paskirti vieną už šiuos ryšius ir stebėseną atsakingą asmenį;
6.
ragina Komisiją, vykdant darnią veiksmų programą visą gyvenimą trunkančio mokymosi srityje, skirti lėšų finansuoti būtinas priemones, įskaitant bandomuosius projektus, kuriais siekiama nustatyti tinkamus keliaujančių bendruomenių vaikų mokyklinio lavinimo modelius, konkrečiai:
-
plėtoti ir skatinti mokymą elektroninėmis priemonėmis bei nuotolinio mokymo projektus, kaip plačios keliaujančių bendruomenių švietimo iniciatyvos sudėtinę dalį;
-
kurti savarankiško ir atsakingo mokymosi koncepcijas;
-
kurti mokyklinio lavinimo koncepcijas, įgyvendinant pedagoginės stebėsenos priemones;
-
kurti keliaujančių bendruomenių vaikus globojančių mokytojų profilį;
-
sudaryti keitimosi informacija ir patirtimi tinklus, skirtus keliaujančių tėvų vaikus globojančiam personalui;
-
remti valstybes nares, kurios kartu su Komisija nustato reguliaraus keliaujančių bendruomenių vaikų išsilavinimo lygio vertinimo sistemą;
-
sukurti laikinas priemones, skirtas padėti keliaujančių asmenų vaikams įveikti mokymosi kliūtis;
7.
tuo pat metu mano, jog reikia rasti būdų padėti steigti paslaugų centrą, kuris koordinuotų visų reikiamų institucijų tinklą Sąjungos mastu ir į kurį pagalbos galėtų kreiptis keliaujančios bendruomenės, ieškančios informacijos apie švietimo ir profesinio rengimo reikalavimus ir galimybes;
8.
ragina Komisiją ir valstybes nares surengti informacijos kampaniją, padėsiančią garantuoti ir užtikrinti švietimo ir profesinio lavinimo kokybę, kad keliaujančių bendruomenių vaikų švietimas ir profesinis lavinimas būtų grindžiamas įprastinės švietimo ir profesinio lavinimo sistemos standartais;
Laikinieji statiniai
9.
ragina Komisiją, pasikonsultavus su Europos cirko bendruomene, suteikti standartizacijos įgaliojimus Europos standartizacijos komitetui, kad jis parengtų išsamų mobiliųjų cirko įrenginių standartų rinkinį ir pabaigtų rengti laikinųjų statinių (palapinių ir pan.) saugumo standartus, kad suderinus teisės aktus cirko trupės galėtų lengviau keliauti iš vienos valstybės narės į kitą, o tai padėtų išsaugoti klasikinį Europos cirką ir visuomenės saugą;
10.
ragina valstybes nares vartotojams patogiu būdu paskelbti taikytinus reikalavimus ir juos priderinti prie ateityje nustatytų standartų;
Cirko darbuotojai: mobilumas, trečiųjų šalių piliečių įdarbinimas
11.
ragina Komisiją ištirti esamas vizų ir leidimų dirbti suteikimo keliaujantiems menininkams sistemas ir, atsižvelgiant į šio tyrimo rezultatus, šioje srityje pateikti pasiūlymą dėl Europos reglamento; tokiame Europos reglamente:
-
atsižvelgti į esamus sunkumus gauti vizas su leidimu dirbti ir dabartinį padėties nepastovumą;
-
panaikinti trumpalaikes darbo sutartis turintiems menininkams sunkiai įvykdomas sąlygas (pvz., sąlygą, kuria reikalaujama įrodyti, kad ES trūksta tokios pačios kvalifikacijos asmenų);
-
suteikti galimybę gauti trumpalaikes ne ilgiau kaip 12 mėnesių galiojančias vizas arba leidimus gyventi, tačiau užtikrinant, jog šia galimybe nebūtų piktnaudžiaujama prekybos žmonėmis tikslais;
12.
mano, kad menininkams ir atitinkamoms valstybių valdžios institucijoms reikėtų parengti bendrą ir suprantamą vadovą, kuriame būtų paaiškintos naujos taisyklės;
o
o o
13.
paveda Pirmininkui perduoti šią rezoliuciją Tarybai ir Komisijai.
