Pagaminta Europoje? EP siekia privalomo importuojamų prekių kilmės ženklinimo
Vartotojai
2009-11-26 - 12:37
Europos Parlamentas reikalauja privalomo iš užsienio įvežamų gaminių kilmės žymėjimo ©BELGA_MAXPPP_PELAEZ Julio Pažvelgę į etiketę galime nesunkiai išsiaiškinti savo dėvimų drabužių kilmės šalį, tačiau tai gali būti gerokai sunkesnė užduotis batų, el. prietaisų ar statybos medžiagų atveju. Europos Parlamentas tebespaudžia ES valstybes susitarti dėl privalomo importuojamų prekių kilmės šalies žymėjimo. Įsigaliojus Lisabonos sutarčiai tai nebebus balsas tyruose, aiškina viena iš trečiadienį patvirtintos rezoliucijos šia tema autorių Cristiana Muscardini.
Europos Parlamentas ne kartą ragino ES Tarybą priimti 2005 m. Komisijos pasiūlytą reglamento dėl privalomo iš trečiųjų šalių importuojamų prekių žymėjimo projektą, tačiau kai kurios ES valstybės pasipriešino siūlymui sakydamos, kad naujos taisyklės užkrautų didelę naštą verslui.
Gruodžio 1 d. įsigaliojus Lisabonos sutarčiai, tarptautinės prekybos politikos klausimai patenks į Europos Parlamento kompetencijos sritį. Apie kilmės šalies žymėjimo būtinybę kalbėjomės su EP Tarptautinės prekybos komiteto pirmininko pavaduotoja Cristiana Muscardini (Europos liaudies partija, Italija).
JAV, Kanada, Japonija ir Kinija reikalauja ženklinti įvežamų prekių kilmės šalį. Kodėl to nedaro Europa?
Todėl, kad Taryboje posėdžiaujantys ES šalių ministrai nesugebėjo susitarti dėl šio klausimo. EP palaikė 2005 m. Komisijos pateiktą reglamento projektą, deja, kai kuriose ES valstybės, matyt spaudžiamos lobistų, jam nepritaria. Dabartinė padėtis labai kenkia tiek Europos vartotojams, nežinantiems tikros perkamų prekių kilmės ir kokybės, tiek ir Europos pramonei, kuri turi konkuruoti nelygiomis sąlygomis, kadangi pagrindiniai konkurentai įsikūrę valstybėse, taikančiose kilmės žymėjimo taisykles. Tai rinką iškreipianti spraga, kurią turime kuo greičiau užpildyti.
Šiandieną dauguma prekių jau turi kilmės valstybės žymę. Kas pasikeistų patvirtinus reglamentą?
Šiandieną žymėjimas nėra privalomas, todėl nėra ir patikros mechanizmo, be to, daugelio kategorijų prekės nėra žymimos. Yra daug falsifikavimo ir padirbinėjimo atvejų. Vartotojas negauna būtinos informacijos, nukenčia Europos pramonė.
Įsigaliojus Lisabonos sutarčiai, susilygins Parlamento ir Tarybos teisėkūros galios tarptautinės prekybos srityje. Ką darys Europos Parlamentas norėdamas atgaivinti „pagaminta...“ iniciatyvą?
Tai pabrėžėme vakar patvirtintoje rezoliucijoje. Visos EP frakcijos sutaria dėl būtinybės užpildyti egzistuojančią spragą kuo greičiau patvirtinant reglamentą. Delsimas kenkia Europos vartotojams ir gamintojams. Bendro sprendimo procedūros metu laikysimės pirminio Komisijos pasiūlymo teksto, tačiau norėtume įtraukti keletą papildomų prekių kategorijų, sakykime, varžtus, kurių europiniai standartai gerokai viršija užsieninius.
Esame pasirengę derėtis dėl vienų prekių įtraukimo ir kitų išbraukimo iš sąrašo. Žinoma, esminės prekių kategorijos – keramika, avalynė, bižuterija ir keramikos gaminiai – privalo likti sąraše.
20091120STO64911 Rezoliucija dėl kilmės žymėjimo Rašyti komentarą Facebook tinkle Diskusijų tekstai ir vaizdo įrašai Tarptautinės prekybos komitetas
LT
1
PHOTO
20091125PHT65307.jpg
LT
3
LINK
http://www.facebook.com/europeanparliament
LT
5
LINK
/activities/committees/homeCom.do?language=LT&body=INTA
-//EP//TEXT TA P7-TA-2009-0093 0 NOT XML V0//LT
-//EP//TEXT CRE 20091111 ITEM-023 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
