Kas svarbiau: saugumas ar duomenų apsauga?
Teisingumas ir vidaus reikalai
2006-10-06 - 11:27
EP viešasis svarstymas: JAV naudojosi SWIFT duomenimis
Ar kas nors žinojo, jog JAV tarnybos turėjo priėjimą prie SWIFT (Pasaulinės tarpbankinių finansinių telekomunikacijų organizacijos) sistemos? Trečiadienį vykusiame viešajame svarstyme atsakymus į šiuos klausimus bandė gauti EP Piliečių laisvių, teisingumo ir vidaus reikalų bei Ekonomikos ir pinigų politikos komitetai. Europarlamentarai diskutavo su Europos centrinio banko (ECB) pirmininku, Belgijos nacionalinio banko pareigūnais, SWIFT atstovais ir duomenų apsaugos ekspertais.
2006 m. birželį Europos ir JAV žiniasklaida atskleidė, kad JAV administracija, remdamasi terorizmo finansavimo sekimo programa, naudojosi SWIFT duomenimis. SWIFT – tai privati Belgijoje įsikūrusi bendrovė, užtikrinantį saugų duomenų tarp finansinių institucijų perdavimą visame pasaulyje.
SWIFT informacija, kuria JAV institucijos galėjo pasinaudoti kovos su terorizmu vardan, yra susijusi su šimtais tūkstančių ES piliečių – SWIFT sistema kasdien naudojama milijonams pavedimų ir banko operacijų. Kai kurie centriniai bankai žinojo apie šią JAV programą – juos apie tai informuodavo SWIFT.
Ar ES duomenų apsaugos taisyklėse yra spragų?
Liepą priimtoje EP rezoliucijoje Piliečių laisvių bei Ekonomikos komitetai buvo įpareigoti surengti privataus ir viešojo sektoriaus atstovų klausymą, siekiant nustatyti, kokia informacija jiems buvo žinoma. Trečiadienio susitikime europarlamentarai diskutavo su ECB, Belgijos nacionalinio banko, Komisijos, SWIFT atstovais bei Europos duomenų apsaugos priežiūros pareigūnu.
Pasak Piliečių laisvių komiteto pirmininko Jean-Marie Cavada, svarstymo tikslai – nustatyti teisinį duomenų rinkimo iš SWIFT pagrindą, sužinoti, ar buvo laikomasi taisyklių, reglamentuojančių duomenų apsaugą, o taip pat ar yra kokių nors spragų duomenų apsaugos reglamentavimo srityje.
Tarp teisės į privatumą ir kovos su terorizmu
SWIFT atstovas paaiškino, jog saugumo sumetimais visa SWIFT informacija automatiškai išsaugojama tiek Europoje, tiek ir JAV esančiuose serveriuose. Tai reiškia, jog minėti duomenys buvo ir JAV jurisdikcijoje. Pasak atstovo, SWIFT perdavė tik tą informaciją, kuri turėjo būti panaudota kovai su terorizmu.
Vienuolikos valstybių centriniai bankai sukūrė bendrosios SWIFT priežiūros sistemą, kuriai vadovauja Belgijos nacionalinis bankas. SWIFT bendrovei jos sprendimai nėra privalomi. ECB pirmininkas Jean-Claude Trichet teigė, jog SWIFT priežiūros grupė neturėjo teisės reguliuoti duomenų perdavimo. Konfidencialumo taisyklės taip pat neleido centriniams bankams apie tai informuoti vyriausybių ir duomenų apsaugos tarnybų.
Kai kurie svarstymo dalyviai pabrėžė, jog būtinas pasaulinio masto sprendimas bei aiškus ES ir JAV teisinis režimas, kuris padėtų išvengti panašių konfliktų ateityje. Komitetų pirmininkai Pervenche Berès ir Jean-Marie Pavada pranešė, jog komitetų koordinatoriai netrukus nutars, kaip spręsti iškilusius klausimus.
Neseniai panašūs debatai vyko ir dėl ES ir JAV susitarimo dėl apsikeitimo oro keleivių duomenimis. JAV vyriausybė šiuos duomenis naudoja siekdama išvengti galimų teroristinių atakų. Pirmasis susitarimas šiuo klausimu baigė galioti rugsėjo 30 d., tačiau abi pusės susitarė dėl naujos laikinosios sutarties, galiosiančios iki ateinančių metų liepos. Derybos dėl nuolatinės ES ir JAV sutarties vyks lapkritį.
20061005STO11399 Viešojo svarstymo programa (pdf) EP rezoliucija dėl SWIFT EP susirūpinęs europiečių finansinių duomenų perdavimu JAV Spaudos tarnybos informacija
LT
1
PHOTO
20061005PHT11413.jpg
LT
2
LINK
/meetdocs/2004_2009/documents/oj/632/632318/632318lt.pdf
-//EP//TEXT TA P6-TA-2006-0317 0 NOT XML V0//LT
-//EP//TEXT IM-PRESS 20060630IPR09433 0 NOT XML V0//LT
-//EP//TEXT IM-PRESS 20061002IPR11291 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
