Sacharovo premija: tikri žmonės, tikri pokyčiai
Žmogaus teisės
2008-12-18 - 12:45
Į EP sugužėjo 16 Sacharovo premijos laureatų Europos Parlamento skiriama Sacharovo premija gali gerokai pakeisti įvykių tėkmę ir ją gavusių žmogaus teisių gynėjų likimus. Šešiolika šios premijos laureatų bei jų atstovų gruodžio 16 d. Europos Parlamente diskutavo apie Sacharovo premijos įtaką bei teikė siūlymus dėl efektyvesnio veiksmų koordinavimo.
Europos Parlamento vadovas Hans-Gert Pöttering pristatė naujai įkurtą Sacharovo premijos laureatų tinklą, leisiantį ją laimėjusiems žmogaus teisių gynėjams efektyviau palaikyti ryšius ir koordinuoti savo veiksmus.
Realūs pokyčiai, pastebima įtaka
Ar Sacharovo premija pakeičia ją laimėjusių kovotojų su neteisybe gyvenimus?
Kuomet Leylai Zanai buvo įteikta Sacharovo premija, ji buvo vienintelė kurdų deputatė Turkijos parlamente – šiuo metu jame dirba net 22 kurdų parlamentarai. „Šis apdovanojimas tikrai įkvėpė daugelį kurdų kilmės žmonių“, – sako ji.
Fundamentalistų persekiojama Taslima Nasreen buvo priversta palikti savo šalį Bangladešą, vėliau ir Indiją. Šiuo metu persekiojama moteris gyvena Švedijoje: „Nebeturiu namų, visur jaučiuosi benamė. Sacharovo premija įkvepia mane tęsti kovą šioje sudėtingoje situacijoje.“
Premijos lėšas įdėjusi į banką, Hauwa Ibrahim iš jų gaunamas palūkanas naudoja nepasiturinčių vaikų grąžinimui į mokyklą finansuoti – iki šiol ji parėmė 100 vaikų.
„Las Madres de la Plaza de Mayo“ judėjimas už gautus pinigus atidarė knygyną, politinių debatų kavinę bei įsteigė 2,4 tūkst. studentų turintį universitetą.
Kaip Sacharovo premijos laureatai galėtų pasinaudoti vienas kito sukaupta patirtimi? „Žurnalistų be sienų“ organizacija sukūrus laureatų tinklą siūlo didinti viešumą, kurti tinklaraščius ir kviesti Sacharovo premijos laimėtojus pasisakyti svečiose šalyse.
Adem Demaçi pasiūlė Europos Parlamentui Sacharovo premijai, kurios laureatai apdovanojami diplomu bei 50 tūkst. eurų čekiu, skirti daugiau lėšų, kadangi „dabartinė suma yra mažesnė nei skiriama kitų analogiškų premijų laureatams“.
20081211STO44310 Stebėti laureatų diskusijų vaizdo įrašą Sacharovo premijos tinklavietė 2008 m. premija – Kinijos kalinamam disidentui
LT
1
PHOTO
20081216PHT44771.jpg
LT
2
LINK
/wps-europarl-internet/faces/vod/player.jsp?eventId=20081216-1700-
LT
3
LINK
/sakharov/default_lt.htm
-//EP//TEXT IM-PRESS 20081216STO44643 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
