Nėra laisvės be solidarumo
Institucijos
2005-09-28 - 14:40
„Solidarumo“ metinės
Pirmadienio vakarą deputatai išklausė Komisijos pareiškimo „Solidarumo“ (Solidarność) profsąjungos 25-ųjų metinių proga. Trečiadienį Parlamentas priėmė rezoliuciją, kurioje rugpjūčio 31-oji skelbiama Laisvės ir solidarumo diena.
„Solidarumo“ profsąjunga, įkurta 1980 m. rugpjūčio 31-ąją Gdansko laivų statytojų streiko metu, tapo pirmuoju įteisintu pilietiniu judėjimu bei pirmąja nepriklausoma profsąjunga Rytų Europoje. 1981 m. gruodį paskelbus nepaprastąją padėtį, septynerius metus judėjimas tęsė veiklą pogrindyje. 1989-aisiais jis vėl išėjo į viešumą ir iškėlė demokratijos siekius Lenkijoje. 1989 m. rugsėjį, sėkmingai pasirodęs iš dalies laisvuose rinkimuose, „Solidarumas“ sudarė pirmąją Rytų Europoje nekomunistinę vyriausybę.
„Solidarumo“ metinių proga Parlamento Biudžeto komiteto pirmininkas Janusz LEWANDOWSKI (PPE-DE, PL) sakė: „Priklausau „Solidarumo“ kartai. Man teko didelė laimė išvysti Lenkijos išsilaisvinimo pradžią 1980 m. rugpjūtį ir dalyvauti kuriant 10 milijonų žmonių vienijantį pilietinį judėjimą, nulėmusį šios Europos dalies išsilaisvinimą nuo totalitarizmo jungo. [...] „Solidarumo“ judėjimas buvo taikus. Jo idėjos ir šiandien išlieka svarbios visame pasaulyje - galimybė pasiekti istoriškai svarbių toli siekiančių tikslų nenaudojant prievartos ir teroro. Mūsų senas šūkis „Nėra laisvės be solidarumo“ įgauna ypatingą prasmę dabar, kai kyla abejonių dėl Europos bendradarbiavimo ir vienybės pagrįstumo“.
Parlamento priimtoje rezoliucijoje pažymima „Solidarumo“ judėjimo svarba, taip pat jo šūkio „Nėra laisvės be solidarumo“ aktualumas Europai ir pasauliui. Rugpjūčio 31-oji skelbiama Laisvės ir solidarumo diena.
2005-09-28
Rezoliucija dėl 25-ųjų „Solidarumo“ metinių ir jų reikšmės Europai
B6-0485/2005
Balsavimas: 2005-09-28
20050922IPR00574
LT
1
PHOTO
20050923PHT00666.jpg
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
