Maisto produktų reglamentavimas atneš daugiau aiškumo
Maisto sauga
2011-07-06 - 17:08
Svarbiausia užduotis – vartotojų teisių ir jų sveikatos apsauga Europos Parlamento „puode“ verda teisės aktai dėl maisto produktų. Europarlamentarai balsuos dėl naujoviškų GMO reglamentavimo, maisto produktų ženklinimo ir jų kokybės užtikrinimo taisyklių. Jos atneš daugiau aiškumo ir pasirinkimo geriau informuotiems vartotojams.
Šioje nuolat atnaujinamoje dosjė rasite naujausią informaciją apie šiuo metu rengiamus teisės aktus, reglamentuosiančius maisto produktų rinką.
GMO. Balandį EP Aplinkos ir sveikatos komitetas pasiūlė leisti ES valstybėms riboti ar drausti genetiškai modifikuotus augalų kultivavimą remiantis aplinkosaugos apsaugos argumentais. Naujosios taisyklės nepakeis dabar egzistuojančios GMO autorizavimo sistemos. Naująjį reglamentą EP rengiasi tvirtinti birželio mėnesį.
Maisto produktų ženklinimas. Balandį Aplinkos komitetas tai pat pritarė ataskaitai dėl paprastesnių ir aiškesnių maisto produktų etikečių. Jose nebeliks smulkaus šrifto ir turės būti informuojama apie transriebalus, alergenus ir kitas pavojų galinčias kelti sudėtines dalis. Balsavimas numatytas liepos plenarinėje sesijoje.
Maisto kokybė. Balandį Žemės ūkio komitetas pateikė siūlymus dėl naujų maisto kokybės užtikrinimo taisyklių. Jos įpareigos žymėti maisto užauginimo vietovę ir užtikrins veiksmingesnį geografinių nuorodų (SKVN, SGN, GTG) naudojimą. Balsavimas numatytas rugsėjo plenarinėje sesijoje.
Naujoviški maisto produktai. ES šalims atmetus Parlamento reikalavimą visiškai uždrausti klonų palikuonių mėsą ar bent jau žymėti visus iš jos gaminamus produktus, teisėkūros procesą teks pradėti iš pradžių. Europarlamentarai ragina Komisiją naujo teisės akto projektą pateikti kuo greičiau.
20110513FCS19340
Maisto diena: kas verda Europos Parlamente?
Europiečiai nori saugių maisto produktų ir suprantamų etikečių ©Belga/PHOTOPQR/J.Frey Birželio 21-oji buvo tikra Maisto diena Europos Parlamente. Žemės ūkio komitetas patvirtino pranešimą dėl maisto kokybės užtikrinimo, o Parlamento valgykloje buvo vaišinama tradiciniais skirtingų ES regionų patiekalais. Europarlamentarai taip pat aptarė siūlymus dėl maisto produktų ženklinimo ir GMO. Pirmąkart spaudos konferencijoje europarlamentarai atsakė ne tik į žurnalistų, bet ir EP „Antraščių“ skaitytojų klausimus, užduotus „Facebook'e“ ir „Twitter'yje“.
Žemės ūkio komiteto patvirtintoje ataskaitoje siūloma supaprastinti maisto produktų kokybę patvirtinančių dokumentų išdavimą
Spartesnė kokybės ženklų registracija
Pasak europarlamentarų, maisto produktų registravimas siekiant gauti saugomos kilmės, geografinių ir tradicinių gaminių (SKVN, SGN, GTG) nuorodas turi būti sutrumpintas nuo metų iki 6 mėnesių. Europos Parlamentas dėl šių nuostatų balsuos rugsėjo pabaigoje.
Europos Parlamento valgykloje buvo galima paskanauti tradicinių regioninių produktų: „Di Bufala Campana“ mocarelos iš buivolės pieno, „Auvergne Blue“ mėlynojo sūrio ir Ardėnų kumpio.
Prie maisto saugos teisės aktų dirbantys europarlamentarai atsakė į žurnalistų ir ES piliečių „Facebook'e“ ir „Twitter'yje“ užduotus klausimus. Dėl maisto produktų ženklinimo ir genetiškai modifikuotų organizmų bus balsuojama liepos pradžioje rengiamoje plenarinėje sesijoje.
Tobulos etiketės
„Antraščių“ skaitytojams labiausiai rūpėjo maisto saugos užtikrinimas ir etikečių aiškumas. „Kaip turėtų atrodyti pavyzdinė etiketė?“ – domėjosi Ania.
„Kiekvienas vartotojas susikuria skirtingą idealios etiketės įvaizdį“, – neabejoja Carl Schlyter (Žalieji/Europos laisvasis aljansas, Švedija). Šiam europarlamentarui svarbiausia, kad etiketė leistų informuotai rinktis ir išvengti „netikrų“ produktų – braškių jogurto be braškių ir pan.
Etiketės turi būti aiškios, jose turi būti nurodytos poveikį sveikatai darančios sudėtinės dalys, įsitikinęs Gerben-Jan Gerbrandy (Liberalų ir demokratų aljansas, Nyderlandai).
Struan Stevenson (Konservatoriai ir reformistai, Jungtinė Karalystė) kritikavo kai kurių kolegų norą vietoje aiškumo ir paprastumo įtvirtinimo įpareigoti paversti etiketes romanais „Karas ir taika“.
„Kaip išmokti suprasti, kas rašoma etiketėse?“ – domėjosi Izabela. Švietimas maisto klausimais turi prasidėti dar mokykloje, neabejoja Glenis Willmott (Socialistų ir demokratų aljansas, Jungtinė Karalystė). Renate Sommer (Europos liaudies partija, Vokietija) ragina nepamiršti ir senyvų vartotojų, kuriems sudėtinga susigaudyti etiketėse.
Importuotų produktų sauga
Internautai domėjosi, kaip Europos vartotojai saugomi nuo pavojų sveikatai, kuriuos galėtų kelti iš Kinijos, JAV ar kitų šalių importuoti maisto produktai.
C. Schlyter priminė apie išankstinio perspėjimo ir reagavimo sistemą (EWRS): „Aptikusi sveikatai grėsmę keliančių importuotų maisto produktų, šalis privalo informuoti likusias ES nares“.
Pasak R. Sommer, nors Europos Sąjungos rinkoje siekiantys prekiauti trečiųjų šalių gamintojai turi paisyti europinius reikalavimus, turime būti pasirengę laiku identifikuoti galimas grėsmes vartotojų sveikatai. Diskusija „Facebook'e“ Fotoreportažas Pranešimas spaudai dėl kokybės ženklinimo [EN] Maisto produktų reglamentavimo taisyklės atneš daugiau aiškumo Išankstinio įspėjimo sistema SKVN, SGN , GTG duomenų bazė
Europa nerado kompromiso dėl klonų mėsos draudimo
ES šalys atmetė EP reikalavimus Viskas prasidėjo nuo avelės Dolly, vėliau mokslininkai klonavo karves, kiaules ir ožkas. Ar ant parduotuvių lentynų bus leista pasirodyti klonų mėsai? Draudimo pardavinėti klonuotų gyvūnų ir jų palikuonių mėsą bei didesnio aiškumo dėl nanomaisto reikalavusiam Europos Parlamentui nepavyko rasti kompromiso su ES vyriausybių pozicijas ginančia Taryba.
Vakar iki paryčių posėdžiavusiam Taikinimo komitetui neradus sutarimo dėl naujoviškų maisto produktų reglamentavimo, lieka galioti 1997 m. taisyklės. Remiantis jomis, norint prekiauti „klonuotais produktais“ būtina gauti išankstinį leidimą, tuo tarpu prekyba klonų palikuonių mėsa ES mastu nėra reglamentuojama. Iki šiol nėra gauta nė vienos prašymo dėl prekybos klonų produktais.
Žlugusios derybos
Europos Parlamentas siekė visiškai uždrausti maisto produktų iš klonuotų gyvūnų ir jų palikuonių pateikimą į rinką bei tokio maisto gamybą ES.
„Nepaprastai apmaudu, kad Tarybai nerūpi visuomenės nuomonė“, – bendrame pareiškime sakė EP derybų delegacijai vadovavęs Gianni Pittella (Socialistų ir demokratų aljansas, Italija) ir pranešėja naujoviškų maisto produktų klausimu Kartika Liotard (Vieningieji kairieji/Šiaurės šalių žalieji kairieji, Nyderlandai).
2008 m. duomenimis, 63 proc. europiečių būtų nelinkę pirkti „klonuoto maisto“, o 61 proc. mano, kad klonavimas kertasi su moralės normomis.
Taryba nesutiko ir su galutiniu Parlamento siūlymu – įpareigoti bent jau ženklinti visus maisto produktus, pagamintus iš klonų palikuonių. Pasak jos, užtikrinti visišką atsekamumą būtų nepaprastai sudėtinga. Tarybos atstovai buvo linkę nusileisti tik dėl šviežios jautienos ženklinimo.
Pasak europarlamentarų, gyvybiškai svarbu apibrėžti produktų iš klonuotų gyvūnų palikuonių, kadangi klonus apsimoka naudoti tik veisimui. „Joks ūkininkas neleis 100 tūkst. eurų tam, kad iš klonuoto jaučio prigamintų mėsainių“, – pabrėžia Pittella ir Liotard.
Nanomaistas
Skonio ypatybes, atsparumą bakterijoms ir temperatūrų svyravimui leidžiančioms pagerinti nanotechnologijos žengiant į maisto pramonę, europarlamentarai reikalavo numatyti papildomus saugiklius, užtikrinančius nanomaisto saugumą. Jie taip pat siekė įpareigoti ženklinti produktus, kuriuose yra nanodalelių.
Nepavykus pasiekti kompromiso dėl klonuotų maisto produktų reglamentavimo, lieka nepriimtos ir nuostatos dėl nanoproduktų. EP reikalavo uždrausti klonų palikuonių mėsą ar bent jau žymėti visus iš jos gaminamus produktus ©Getty Pranešimas spaudai [EN] Naujoviški maisto produktai: D.U.K. Ar mūsų stalą pasieks klonuotų gyvulių mėsa? Eurobarometro apklausa Nanomaistas: galimybės ir pavojai
EP siūlo daugiau galių valstybėms uždrausti auginti genetiškai modifikuotas kultūras
Europarltv reportažas Valstybės turi turėti daugiau lankstumo nuspręsti neleisti jose auginti net ir tas genetiškai modifikuotas kultūras, kurioms auginti ES yra išdavusi leidimą. Tokią poziciją antradienį priėmė Europos Parlamentas (409 balsai už, 224 prieš, 33 susilaikė). Tikėtinas antrasis svarstymas.
Europos Komisija siūlė suteikti Sąjungos šalims teisę neleisti jose auginti genetiškai modifikuotų kultūrų tik remiantis kitais motyvais negu aplinkosauga ar žmonių sveikata, nes suteikdama leidimą Europos maisto saugos agentūra (EMSA) jau būna išnagrinėjusi šiuos motyvus. Tokia motyvai galėtų būti, pavyzdžiui, socioekonominiai (pavyzdžiui, dideli apsaugos priemonių kaštai) arba geografiniai.
Tuo tarpu europarlamentarai siekia, kad valstybės ar jų regionai galėtų neleisti auginti šių kultūrų ir atsižvelgdamos į aplinkosaugą, jei yra papildomų moksliškai pagrįstų motyvų, į kuriuos EMSA neatsižvelgė, pavyzdžiui, atsparumas pesticidams, užkrato galimybė, vietinės biologinės įvairovės išsaugojimas ar alternatyvių žemės ūkio metodų plėtra.
Šiuo metu ES yra suteikusi leidimą to pageidaujančioms jos narėms auginti genetiškai modifikuotus kukurūzus bei krakmolui skirtas bulves. Šiuo metu tokius kukurūzus augina Čekija, Ispanija (80 proc.), Portugalija, Rumunija bei Slovakija, o bulves – Čekija, Švedija ir Vokietija. Tuo tarpu kai kurios kitos šalys yra pasinaudojusios esama apsaugos sąlyga ir uždraudusios jas auginti. Svarstomas teisės aktas suteiktų valstybėms daugiau galių neleisti auginti tokių kultūrų savo teritorijoje. Kadangi dėl to dar nepasiekta sutarimo ES Taryboje, tikėtinas antrasis svarstymas.
Šis reglamentas taikomas tik genetiškai modifikuotų kultūrų auginimui – juo remdamosi valstybės negalės uždrausti prekiauti genetiškai modifikuotais produktais, juos įvežti ir pan., taip pat vykdyti biotechnologinius tyrimus.
Dėl šio teisės akto dar deramasi su ES Taryba, todėl tikėtinas antrasis svarstymas.
Įprasta teisėkūros procedūra, pirmasis svarstymas. Svarstymas ir balsavimas: 2011-07-05
GMO Europoje ir JAV
ES išduoti leidimai genetiškai pakeistai medvilnei, kukurūzams, bakterijų baltymams, mielių kultūroms, rapsams, sojos pupelėms, runkeliams.
Austrija, Prancūzija, Graikija, Vengrija, Vokietija ir Liuksemburgas draudžia GMO besiremdamos „apsaugos išlyga“
GMO neramina 61 % europiečių, 21 % mano, kad genetiškai pakeistas maistas saugus, 53 % teigia, kad jis gali daryti žalą
Genų inžinerijos produktai populiariausi JAV. 93 % Amerikoje auginamų sojos pupelių ir 86 % kukurūzų – genetiškai modifikuoti
Pranešimas spaudai [EN] Reglamento dėl GMO auginimo projektas GMO Europoje Pranešimas dėl informacijos apie maistą Pranešimas dėl maisto kokybės Europa nerado kompromiso dėl klonų mėsos draudimo
Maisto produktų etiketės bus išsamesnės ir aiškesnės
Maisto produktų pakuotėse bus privalu nurodyti sudėtį ©BELGA/ILOVEIMAGES Maisto produktų pakuotėse bus privalu nurodyti riebalų, sočiųjų riebalų, angliavandenių, baltymų, cukraus bei druskos kiekį. Liepos 6 d. Europos Parlamentas patvirtino kompromisinį teisės aktą šiuo klausimu (606 balsai už, 46 prieš, 26 susilaikė).
Šių medžiagų kiekis turės būti nurodytas 100 g ar 100 ml produkto, o fasuojant porcijomis – jis galės būti nurodytas ir porcijoje. Europarlamentarai pasiekė, kad šie reikalavimai būtų netaikomi alkoholiniams gėrimams.
Alergiją sukeliančios medžiagos turės būti išryškintos aprašant gaminio sudėtį. Apie jas taip pat turės būti pranešama parduodant nepakuotą maistą (pavyzdžiui, restoranuose). Tuo tarpu kilmės šalies nuoroda bus privaloma visai mėsai – ne tik jautienai ir veršienai (tai jau yra privaloma), bet ir kiaulienai, avienai bei paukštienai. Ateityje bus svarstoma galimybė taikyti šį reikalavimą ir pieno gaminiams bei kitiems produktams. Jei produkto sudėtyje yra nanomedžiagų, jos taip pat turės būti aiškiai nurodomos.
Parlamentas pasiekė, kad būtų sustiprinta apsauga nuo klaidinančios informacijos apie produkto sudėtį. Bus draudžiama etikete sudaryti kito produkto įspūdį, o jei esminis jo sudėties elementas pakeistas kitu – tai turės būti aiškiai parašyta pakuotės priekyje. Pirkėjas taip pat turės būti aiškiai etiketėje informuojamas apie tai, kad mėsa arba žuvis sudaryta iš gabalų. Pačios etiketės turės būti geriau įskaitomos.
Dėl šio teisės akto sutarta su ES Taryba, todėl nebeliko kliūčių jo įsigaliojimui. Jis turės būti įgyvendintas per trejus metus, o reikalavimas etiketėje nurodyti maisto medžiagų kiekį – per penkerius metus.
Įprasta teisėkūros procedūra, antrasis svarstymas (kompromisas). Svarstymas: 2011-07-05. Balsavimas: 2011-07-06
Eurobarometro apklausa nr. 342
Tik 58 % vartotojų teisingai perskaito gaminio sudėtį, galiojimo datos nesugeba rasti 18 % respondentų
Europarlamentarai siūlo aiškiau ženklinti maisto produktus Reglamento projektas Eurobarometro apklausa EuroparlTV reportažas Maisto produktų ženklinimas
LT
1
PHOTO
20110621PHT22052.jpg
LT
2
PHOTO
20110516PHT19400.jpg
LT
3
LINK
http://www.facebook.com/event.php?eid=174911655903721
LT
4
LINK
http://www.flickr.com/photos/european_parliament/sets/72157626888567571/
LT
5
LINK
/lt/pressroom/content/20110620IPR21908/html/Food-quality-labels-simpler-rules-for-farmers-more-clarity-for-customers
LT
6
LINK
/lt/headlines/content/20110513FCS19340/html/Maisto-produkt%C5%B3-reglamentavimas-daugiau-ai%C5%A1kumo
LT
7
LINK
https://ewrs.ecdc.europa.eu/Pages/Public/Default.aspx
LT
8
LINK
http://ec.europa.eu/agriculture/quality/door/list.html?locale=lt
LT
9
EUROPARL-TV
http://www.europarltv.europa.eu/swf/EmbedPlayer.swf?vid=f50f8666-3108-47ad-aa56-9eb50134c8ea&cid=00000000-0000-0000-0000-000000000000&lang=lt&bitrate=512&loop=off&autoplay=off&startVolume=medium&showTitle=on&showBottom=off
LT
10
PHOTO
20110323PHT16287.jpg
LT
11
LINK
/lt/pressroom/content/20110328IPR16525/html/Novel-Foods-talks-collapse-on-Council-refusal-to-label-clone-derived-products
LT
12
LINK
/en/pressroom/content/20101019BKG88150/html/QA-on-the-novel-foods-regulation
LT
13
LINK
/sides/getDoc.do?language=LT&type=IM-PRESS&reference=20080827STO35494
LT
14
LINK
http://ec.europa.eu/public_opinion/flash/fl_238_en.pdf
LT
15
LINK
/sides/getDoc.do?type=IM-PRESS&reference=20090316STO51830&language=LT
LT
16
EUROPARL-TV
http://www.europarltv.europa.eu/swf/EmbedPlayer.swf?vid=5e49e9d8-bac4-48c7-9a7b-9ec3013654ff&cid=00000000-0000-0000-0000-000000000000&lang=lt&bitrate=512&loop=off&autoplay=off&startVolume=medium&showTitle=on&showBottom=off
LT
17
LINK
/lt/pressroom/content/20110411IPR17409/html/GMOs-Environment-Committee-strengthens-legal-grounds-for-cultivation-bans
LT
18
LINK
/meetdocs/2009_2014/documents/envi/pr/855/855067/855067lt.pdf
LT
19
LINK
http://ec.europa.eu/food/food/biotechnology/index_en.htm
LT
20
LINK
/meetdocs/2009_2014/documents/envi/pr/858/858760/858760lt.pdf
LT
21
LINK
/meetdocs/2009_2014/documents/agri/pr/863/863468/863468lt.pdf
LT
22
LINK
/lt/headlines/content/20110324STO16430/html/Europa-nerado-kompromiso-d%C4%97l-klon%C5%B3-m%C4%97sos
LT
23
PHOTO
20110519PHT19726.jpg
LT
24
LINK
http://www.europarl.lt/view/lt/Ziniasklaida/pranesimai_spaudai-2011-1/root-2011-1-75.html
LT
26
LINK
http://ec.europa.eu/public_opinion/archives/ebs/ebs_342_en.pdf
LT
27
VIDEOLINK
http://www.europarltv.europa.eu/lt/player.aspx?pid=1f7b7b57-71d8-4c78-90e3-9eca0123d62c
LT
28
LINK
http://europa.eu/legislation_summaries/consumers/product_labelling_and_packaging/index_en.htm
-//EP//TEXT COMPARL PE-460.612 01 NOT XML V0//LT
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
