ES siekia atsakingų ir saugių naujoviškų gydymo būdų
Moksliniai tyrimai ir naujovės
2007-04-23 - 09:37
ES reglamentuos pažangiausius gydymo būdus
Genų ir ląstelių terapija bei audinių inžinerija teikia didelę viltį žmonėms, kenčiantiems nuo vėžio ir kaulų ligų, šios pažangios biomedicinos technologijos vis dažniau taikomos trūkstamų ar nefunkcionuojančių organų ir odos atstatymui. Tuo pat metu daugelis jas įsivaizduoja kaip neatsakingus eksperimentus, kurių metu kuriami frankenšteinai, pusžmogiai ar chimeros.
Teisiškai tiksliai nesureguliavus šios srities, daugelis kraupių mokslinės fantastikos istorijų gali tapti tikrove, tačiau valdydami ir skatindami tyrimų procesą galime sulaukti bene didžiausių pasiekimų medicinos istorijoje.
Per pastaruosius kelis metus biotechnologijas ir mediciną jungiančioje srityje pasiekta stulbinančių naujovių, turinčių milžinišką įvairių ligų gydymo potencialą. Įgimtas ligas turintys ar nelaimingų atsitikimų metu nukentėję žmonės galės daug greičiau susigrąžinti sveikatą, metų metus nelaukdama tinkamo donoro organo.
Pažangioji terapija: kas tai?
Ši sparčiai besivystanti sritis apima genų terapiją, somatinių ląstelių terapiją ir audinių inžineriją. Genų terapija leidžia pakeisti pakitusius, ligą sukėlusius genus įprastiniais. Vienas iš būdų tą padaryti – „blogąją“ viruso informaciją pakeitus tinkama DNR, „gerasis“ virusas užpuola ląsteles ir pagydo organą. Tai leistų gydyti genetinius sutrikimus, raumenų distrofiją, hemofiliją (kraujo nekrešėjimą), kraujo ligas.
Somatinių ląstelių terapija paremta kamieninėmis ląstelėmis, kurios, paimtos iš organizmo, besidalindamos sugeba pakeisti ydingas ląsteles bei suformuoti organą. Ši terapija padėtų gydyti silpnaregystę, nugaros smegenų pažeidimus, Alzhaimerio ir Parkinsono ligas. Tuo tarpu audinių inžinerija leistų atkurti audinius ar iš nedidelio paciento organo gabalėlio laboratorijoje užauginti visą organą.
Reglamentavimas vejasi mokslą
Kiekviena ES valstybė pati sprendžia dėl to, kokius tyrimus šioje srityje leisti, o kokius uždrausti. Deja, dėl bendrų europinių taisyklių nebuvimo atsiranda teisinė nežinomybė.
Dėl šios priežasties kyla keletas problemų: iš vienos pusės, sulėtėja tyrimai ir pacientai negali pasinaudoti moderniausiomis gydymo galimybėmis, iš kitos – kyla grėsmė, kad gali būti pradėti vykdyti nekontroliuojami, rizikingi eksperimentai. Kitas pavojus – galimas įstatymų skirtumų išnaudojimas ar net modernios terapijos medžiagų ir preparatų „juodosios rinkos“ atsiradimas.
Metų pradžioje Aplinkos, visuomenės sveikatos ir maisto saugos komitetas patvirtino slovakų krikščionio demokrato Miroslavo Mikolašiko parengtą pranešimo dėl europinio reglamento šioje srityje projektą. Tiesioginę diskusijų plenarinėje sesijoje dėl šio pranešimo transliaciją internetu galite stebėti balandžio 23 d. vakare.
Svarbiausia – saugumas ir visuomenės sveikata
Siūlomu reglamentu tikimasi sukurti bendras ES taisykles biotechnologijų srityje – kažką panašaus į tai, ką su cheminėmis medžiagomis padarė REACH reglamentas.
„Reglamentas sukurs bendrą europinę teisinę bazę šiems naujoviškiems, ypatingiems ir sudėtingiems medicinos produktams“, – sako pranešėjas. Pranešime pritariama Komisijos siūlymui Europos vaistų agentūroje įkurti Pažangiosios terapijos komitetą, kuris būtų atsakingas už leidimų minėtų preparatų naudojimui išdavimą, šios terapijos srities priežiūrą ir patikrą. Pasak M. Mikolašiko, 27 skirtingas nacionalines leidimų suteikimo sistemas audinių inžinerijos srityje turi pakeisti viena europinė sistema – tai pašalintų bendrojoje rinkoje esančius barjerus, o visos ES pacientai turėtų vienodas galimybes pasinaudoti pažangiais gydymo metodais.
Europarlamentarų prioritetas – saugumo užtikrinimas ir bet kokios rizikos sveikatai sumažinimas. Pranešimo projekte siūloma, jog ES valstybės pačios spręstų dėl etiškai jautrių sričių, kurių nereglamentuos europiniai teisės aktai. Jos galės įvesti griežtesnius apribojimus atskirose etiškai jautriose tyrimų srityse, tokiose, kaip preparatų iš embrioninių somatinių ląstelių naudojimas.
20070201STO02644 Ar genų terapija nepažeis etikos? Pažangioji terapija: visų pirma – saugumas [EN] Pasiūlymo dėl reglamento projektas EP rezoliucija dėl prekybos gemalinėmis ląstelėmis Tiesioginė transliacija internetu
LT
1
PHOTO
20070201PHT02668.jpg
LT
6
LINK
/eplive/public/freetext_page_direct/20061120FTX00012-2101/default_lt.htm
-//EP//TEXT IM-PRESS 20070413BRI05265 ITEM-004-LT NOT XML V0//LT
-//EP//TEXT IM-PRESS 20070129IPR02491 0 NOT XML V0//LT
-//EP//TEXT REPORT A6-2007-0031 0 NOT XML V0//LT
-//EP//TEXT TA P6-TA-2005-0074 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
