Klausimas Nr. H-0459/2010
Komisijai
2010 m. spalio mėn. sesija
Darbo tvarkos taisyklių 116 straipsnis
Ioannis A. Tsoukalas
(PPE) Tema: Europos žuvininkystės fondo išteklių naudojimas
Ar atsižvelgiant į tai, kad Komisija kiekvienų metų pabaigoje turi pateikti Tarybos reglamento (EB) Nr. 1198/2006 dėl Europos žuvininkystės fondo įgyvendinimo ataskaitą, ir turint mintyje dabartinę finansų krizę, su kuria susiduria daugelis valstybių narių, didžiąja dalimi priklausančių nuo žuvininkystės sektoriaus, Komisija atsakys į šiuos klausimus:
Kaip ji vertina ligšiolinį šio reglamento įgyvendinimą? Kurios valstybės narės galėtų pateikti geriausios patirties pavyzdžių?
Ar valstybės narės pakankamai pasinaudojo Europos žuvininkystės fondo lėšomis? Ar fondas pasiekė savo tikslų nuo tada, kai jis buvo įsteigtas 2007 m., ir kokie pakeitimai būtini?
Kaip ji vertina Graikijos iki šiol pasiektą pažangą, susijusią su nacionaliniu strateginiu žuvininkystės vystymo planu? Koks projektų įgyvendinimo rodiklis ir kokia susijusių asignavimų panaudojimo norma?
OL L 223, 2006 8 15, p. 1.