Klausimas, į kurį atsakoma žodžiu, Nr. O-0189/2010
Komisijai
Darbo tvarkos taisyklių 115 straipsnis
Charles Goerens
,
Louis Michel
,
Ivo Vajgl
,
Marielle De Sarnez
,
Renate Weber
,
Leonidas Donskis
ALDE frakcijos vardu
Michèle Striffler
,
Georges Bach
,
Cristian Dan Preda
,
Filip Kaczmarek
,
Gabriele Zimmer
,
Bart Staes
,
Judith Sargentini
,
Catherine Grèze
,
Heidi Hautala
,
Thijs Berman
Tema: Referendumas dėl Pietų Sudano statuso ateityje
Sausio 9 d., kaip nustatyta pagal visuotinį taikos susitarimą, pasirašytą 2005 m. sausio mėn. Nairobyje, turėtų būti surengtas referendumas dėl Pietų Sudano statuso. Europos Sąjunga aktyviai prisidėjo palengvindama susitarimo įgyvendinimą.
Tačiau artėjant sausio 9 d., gali kilti klausimas, ar referendumas galės vykti tinkamomis sąlygomis. Pavyzdžiui, rinkėjų registracijos laikotarpis, nuo lapkričio 14 d. iki gruodžio 4 d., gali būti per trumpas. Kalbant apie balsavimo teisę, atrodo, kad ji numatyta tik Pietų gyventojams, net jei jie gyvena Šiaurėje, o piliečiai, kilę iš Šiaurės, bet gyvenantys Pietuose, referendume dalyvauti negali.
Taip pat verta paminėti tai, kad norint, jog referendumas būtų galiojantis, jame turi dalyvauti ne mažiau kaip 60% registruotų rinkėjų. Remiantis JT prielaidomis, Šiaurės institucijos gali dirbtinai išpūsti rinkėjų sąrašus, siekdamos rinkimų manipuliavimo tikslų. Galima kelti klausimą, ar referendumas vis dar gali būti rengimas tokiomis sąlygomis.
Prezidentas O. al-Bashiras reikalauja, kad esminis klausimas – sienos tarp Šiaurės ir Pietų demarkacija – turi būti išspręstas iki referendumo, o Pietų prezidentas reikalauja jokiu būdu nekeisti sausio 9 d. datos ir sienos klausimą išspręsti po balsavimo. Abu prezidentai pareiškė, kad kils smurto protrūkiai, jei jų lūkesčiai nebus patenkinti.
Ar vyriausioji įgaliotinė nemano, kad šiom dviem šalims gali reikėti tarpininkavimo, jei norima išvengti situacijos pablogėjimo?
Kaip Europos Sąjunga galėtų padėti užtikrinti taikų referendumo procesą ir naujos valstybės, jei tokia bus sukurta, patikimumą bei saugumą?
