22.3.2007
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikė Salvador Garriga Polledo, Carlos Coelho
dėl tarptautinio Tacho gamtos parko
Pasiūlymas dėl Europos Parlamento rezoliucijos dėl tarptautinio Tacho gamtos parko
Europos Parlamentas ,
–
atsižvelgdamas į Direktyvą 92/43/EEB (Buveinių direktyva) ir į Direktyvą 79/409/EEB (Laukinių paukščių apsaugos direktyva),
–
atsižvelgdamas į Europos Komisijos sprendimus dėl visai Bendrijai svarbių vietovių, įtrauktų į saugomų teritorijų tinklą Natura 2000 ,
–
atsižvelgdamas į Darbo tvarkos taisyklių 113 straipsnį,
A.
kadangi labai svarbu sustabdyti biologinės įvairovės nykimą ES,
B.
kadangi siekiant išsaugoti biologinę įvairovę naudinga įkurti tarpvalstybines saugomas zonas,
C.
kadangi pirmenybė teiktina tarpvalstybinių zonų valdymo koordinavimui ir bendriems projektams pagal kaimo plėtros ir biologinės įvairovės apsaugos programas,
D.
kadangi, nors Laukinių paukščių apsaugos ir Buveinių direktyvose nenumatoma įkurti tarpvalstybinių saugomų zonų, Ispanija ir Portugalija rodo iniciatyvą (tarptautinis Tacho gamtos parkas), kuri galėtų būti pritaikyta ir kitoms zonoms,
1.
prašo Komisiją persvarstant Laukinių paukščių ir Buveinių direktyvas įtraukti tarpvalstybinių saugomų zonų klausimą;
2.
ragina Komisiją parengti tarpvalstybinės saugomos zonos koncepciją ir suteikti tarptautiniam Tacho gamtos parkui šį statusą;
3.
prašo Komisiją nustatyti tinkamas priemones rengiant būsimas kaimo plėtros programas, ypač skirtas zonoms, kuriose didelė biologinė įvairovė;
4.
mano, kad atsižvelgiant į finansavimo pagal finansinę priemonę LIFE+ reikalavimus, tarpvalstybinės saugomos zonos yra naujoviškas elementas arba pažangiosios patirties pavyzdys.
