Klausimas, į kurį atsakoma žodžiu, Nr. O-000201/2011
Komisijai
Darbo tvarkos taisyklių 115 straipsnis
Judith Sargentini
,
Eva Lichtenberger
Verts/ALE frakcijos vardu Tema: Kūno skaitytuvai
Komisija šalia kitų leistinų keleivių tikrinimo metodų ES oro uostuose pasiūlė naudoti kūno skaitytuvus, kartu taikant įgyvendinimo priemones, kuriomis valstybėmis narėmis leidžiama panaudoti asmens kūno vaizdą pateikiančius skaitytuvus, kuriuos analizuoja kitas asmuo, nenurodydama, kad tokie vaizdai turi būti neryškus arba susidedantys iš kvadratėlių, ko EP prašė savo 2011 m. liepą patvirtintos rezoliucijos P7_TA(2011)0329 27 dalyje.
Ar Komisija nemano, kad pasiūlymas turi didelį poveikį ES piliečių teisei į privatumą ir duomenų apsaugą?
Ar ji nemano, kad didesnio saugumo oro uostuose tikslą galima pasiekti nenaudojant tokių atgrasių priemonių, o būtent – naudojant kitas technologijas, kuriomis apsaugoma keleivių tapatybė ir užtikrinama, kad jų nebus galima identifikuoti pagal kūno atvaizdą?
Ar Komisija nemano, kad tokios privalomojo pobūdžio priemonės, turinčios poveikio pagrindinėms piliečių teisėms, visada turėtų būti tvirtinamos taikant įprastą teisėkūros procedūrą, kuo butų sudaromos geresnės sąlygos EP dalyvavimui ir užtikrinamas reikalingas skaidrumas bei sprendimų viešumas (ypač ES piliečiams), ko prašoma 2011 m. liepą patvirtintos rezoliucijos P7_TA(2011)0329 56 dalyje?
Kaip bus užtikrinamas oro uostuose kūno skaitytuvais apdirbtų asmens duomenų saugumas?
