Europos Parlamentas arčiau piliečių: Maltos informacijos biuras
2009 m. rinkimai
Institucijos
2009-06-19 - 12:57
„Eurų kilimas“ – viena iš Maltos biuro idėjų Europos Parlamentą galima rasti ne tik Briuselyje, Strasbūre ir Liuksemburge, bet ir kiekvienoje ES šalyje. Tereikia užsukti į vieną iš 33 EP informacijos biurų. Šįkart pažvelkime į mažiausią ES narę Maltą, EP rinkimuose mušusią rinkėjų aktyvumo rekordus. Kalbiname Valetoje įsikūrusio Europos Parlamento informacijos biuro vadovą Julianą Vassallo. Buvęs diplomatas dalijasi mintimis apie darbo šioje be politikos tiesiog negalinčioje gyventi šalyje specifiką.
Kaip atrodo Jūsų kasdieninis darbas?
Nepaisant kasdieninės britų žiniasklaidos teikiamos euroskepticizmo dozės, maltiečiams vis labiau rūpi narystė ir informacija apie ES ir Europos Parlamentą, jau nekalbant apie europinių fondų paramą. Tenka gerokai paplušėti ieškant naujoviškų būdų, leidžiančių pasiekti visas visuomenės grupes.
Maltai įsivedus bendrą valiutą, pagrindinę Valetos gatvę išklojome kilimais su euro monetų atvaizdais, minėdami Europos kultūrų dialogo metus pagrindinius miesto vartus papuošėme penkiasdešimčia milžiniškų nuotraukų, vaizduojančių skirtingos etninės kilmės Maltos gyventojus.
Kokia atmosfera tvyro EP informacijos biure Valetoje?
Esame maža keturių dinamiškų ir energingų žmonių, besididžiuojančių savo darbu ir pasirengusių vienas kitam padėti, komanda. Motyvacija tik didėja: neseniai persikėlėme į Europos namus – nuostabiai atstatytą XVI a. Maltos riterių italų kontingentui priklausiusį pastatą.
Kokios teigiamos ir neigiamos Jūsų darbo pusės?
Esu nusivylęs tik dėl to, kad daugelis maltiečių narystę ES vertina tik per suvokimo, jog ši nepadeda Maltai išspręsti nelegalios imigracijos klausimo, prizmę. Naujai išrinktų Maltos europarlamentarų darbas iš esmės bus vertinamas pagal tai, ką jiems pavyks pasiekti šioje srityje.
Kokias užduotis teko įveikti pastaruoju metu?
Pastarieji mėnesiai buvo labai įdomūs – balsuoti raginančios informavimo kampanijos dėka nuolat buvome vietinės žiniasklaidos dėmesio centre. Paskutinėmis kampanijos savaitėmis vienas ar kitas biuro darbuotojas nuolat šmėžavo nacionalinės televizijos ekrane ar kalbėjo radijo eteryje.
Mano mėgstamiausias prisiminimas – pasirodymas dienos metu rengiamame televizijos šou, kuriame mano raginimas balsuoti skambėjo tarp artišokų rizoto recepto pristatymo ir naujausias šukuosenas demonstruojančių modelių pasirodymo!
Kokia darbo politika gyvenančioje šalyje specifika?
Maltiečiai politiką „valgo“ per pusryčius, pietus ir vakarienę. Norėtųsi manyti, kad mūsų rengta informavimo kampanija prisidėjo prie aktyvumo. Vis dėlto, būtent įspūdingas maltiečių įsitraukimas į politiką lėmė, jog tapome šalimi, kurioje balsuoti atėjo daugiau rinkėjų, nei bet kurioje kitoje ES šalyje, kurioje nenumatytas privalomas balsavimas – net 78,8 proc. Įtikinti balsuoti nebuvo sunku dar ir dėl to, kad pernai vykusiuose Maltos Parlamento rinkimuose nugalėjusi partija laimėjo tik 1500 balsų persvara.
Ar dabartinėse pareigose padeda ankstesnė darbo patirtis?
Turiu teisininko išsilavinimą, esu dirbęs Maltos diplomatinėse atstovybėse Niujorke ir Briuselyje, vėliau atsidūriau ES atstovo užsienio ir saugumo politikos klausimais J. Solanos politikos planavimo komandoje. Nors tęsiu darbą Europos Sąjungos institucijose, dabartinės pareigos gerokai skiriasi nuo ankstesniųjų. Jaučiuosi tarytum pakeitęs profesiją – tą mėgstu daryti kas kelerius metus.
Malta
Pavadinimas kilęs iš lot. k. žodžio „melita“ (medus)
316 km2, 405 tūkst. gyventojų arba 1,3/km2
2009 m. rinkimuose į EP dalyvavo 78,8% rinkėjų
20090612STO57096 EP informacijos biurai EP informacijos biuras Maltoje Maltos turizmo portalas Maltos užsienio reikalų ministerija
LT
1
PHOTO
20090619PHT57319.jpg
LT
2
LINK
/parliament/public/nearYou/completeList.do?language=LT
LT
3
LINK
http://www.europarlmt.eu
LT
4
LINK
http://www.visitmalta.com/main
LT
5
LINK
http://www.foreign.gov.mt
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
