Mobilieji skambučiai užsienyje turėtų atpigti dar šią vasarą
Žinių visuomenė
2007-05-23 - 12:36
EP siekia, kad mobilieji pokalbiai užsienyje nebūtų pernelyg brangūs
Seniai pastebėta, jog naudojimosi mobiliaisiais telefonais užsienyje kaštai yra pernelyg dideli. Trečiadienį Europos Parlamentas pritarė siūlymui visoje ES nustatyti didžiausią leistiną kainų ribą tarptinklinio ryšio („roaming“) skambučiams. Dėl reglamento šia tema pasiektas Parlamento ir ES Tarybos sutarimas, todėl naujieji tarifai turėtų įsigalioti dar šią vasarą.
Po Parlamento ir ES Tarybos derybų sutarta pirmaisiais reglamento galiojimo metais nustatyti 49 euro centų už minutę (be PVM) ribą mobiliojo ryšio skambučiams iš kitos ES šalies negu ta, kurioje registruotas telefonas. Antraisiais metais ši riba bus 46, trečiaisiais – 43 euro centai. Europinį tarifą pasirinkusiems vartotojams pirmaisiais metais užsienyje gaunami skambučiai daugiausia kainuos 24 euro centus už minutę (be PVM), antraisiais – 22, o trečiaisiais – 19 euro centų. Trumpųjų žinučių įkainiai kol kas nebus reguliuojami.
Taip pat sutarta nustatyti didžiausią 30 euro centų už minutę kainą, kurią ES šalies mobiliojo ryšio operatorius gali taikyti užsienio operatoriams už jų klientų aptarnavimą. Antraisiais reglamento galiojimo metais šis įkainis sumažės iki 28, trečiaisiais – iki 26 euro centų už minutę.
ES Taryba dar turės formaliai pritarti šiam reglamentui birželio 7 d. Įkainių riba ryšio operatoriams turėtų įsigalioti netrukus po to, o vartotojams – dar po mėnesio (t.y. liepą). Per du mėnesius nuo to laiko vartotojai galės pasirinkti europinį arba kokį nors kitą tarifą, o ryšio operatoriai turės dar vieną mėnesį techninių sprendimų įgyvendinimui. Abonentams, nepareiškusiems savo pageidavimų dėl norimo mokėjimo plano, europinis tarifas įsigalios automatiškai po dviejų mėnesių (t.y. rugsėjį). Mobiliojo ryšio operatoriai turės asmeniškai informuoti savo klientus apie europinį tarifą bei galimybę pasirinkti kitus tarptinklinio ryšio tarifus. Kertantys sieną vartotojai gaus žinutę su informacija apie pokalbių įkainius.
Šis reglamentas – laikina priemonė. Po trejų metų Europos Komisija turės įvertinti padėtį ir nuspręsti, ar jo neturėtų pakeisti bendrosios ES vidaus rinkos taisyklės.
Diskusijos EP plenarinėje sesijoje
Kalbėdama plenariniame posėdyje, ES informacinės visuomenės ir žiniasklaidos komisarė Viviane Reding pažymėjo: „Šis reglamentas pasitarnaus daugybei vartotojų, kurie iki šiol permokėdavo kelionių į užsienį metu.“ Komisarė taip pat atkreipė dėmesį, jog „mobiliojo ryšio operatoriai dar gali patys sumažinti kainas, kad išvengtų šio priverstinio reguliavimo“. Tuo tarpu EP nuomonės pranešėjas Paul R übig (Europos liaudies partija, Austrija) paragino paspartinti reglamento įsigaliojimą, kad vartotojai pajustų jo naudą dar šią vasarą.
Vienas iš EP ataskaitos šiuo klausimu rengėjų Šarūnas Birutis (Liberalų ir demokratų aljansas) sakė: „Apytikrė ES tarptautinio tarptinklinio ryšio rinkos vertė yra maždaug 8,5 mlrd. eurų – tai sudaro beveik 6 proc. bendrųjų mobilaus ryšio pramonės gaunamų įplaukų, kurios siekia apie 150 mlrd. eurų. Tarptinklinio ryšio kainos turi įtakos mažiausiai 147 mln. ES piliečių, iš kurių 110 mln. yra verslo grupės vartotojai.
Dabartiniu metu 70 proc. europiečių vykdami į užsienį mobiliuosius telefonus išjungia dėl neįkandamų pokalbių kainų... Šią problemą sunkina tai, kad trūksta mažmeninių kainų skaidrumo, šioje rinkoje nėra konkurencijos. Esant pigesniems pokalbių tarifams, daugiau kalbėsime. Todėl teleoperatorių įplaukos realiai nemažės, tuo pačiu bus nauda vartotojams ir teigiamai bus veikiamas Europos verslo konkurencingumas. [...]
Tačiau aš noriu dar kartą pabrėžti ne tik savo, bet ir daugelio kolegų nuomonę, kad bet koks kišimasis į rinką nėra sveikintinas dalykas ir šis reglamentas – tai tik priverstinė, laikina priemonė rinkos sureguliavimui. Treji metai, manau, – maksimalus terminas ne tik kainų sumažinimui, bet, kas dar svarbiau, – tai terminas uždarų nacionalinių rinkų perėjimui prie bendros europinės rinkos šiame sektoriuje. Tai galutinis šio reglamento tikslas.“
Paul RÜBIG (PPE-DE, AT)
A6-0155/2007
Dėl tarptinklinio ryšio per viešuosius judriojo ryšio tinklus Bendrijoje
Bendro sprendimo procedūra, pirmasis svarstymas.
Svarstymas ir balsavimas: 2007-05-23
20070522IPR06989 Apie siūlomą reglamentą
LT
1
PHOTO
20070523PHT07015.jpg
LT
2
LINK
http://ec.europa.eu/information_society/activities/roaming/index_en.htm
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
