A6-0030/2008
4.2.2008
*
PRANEŠIMAS
dėl pasiūlymo dėl Tarybos direktyvos, iš dalies keičiančios Direktyvą 2003/96/EB dėl specialios gazolio, naudojamo kaip komercinės paskirties degalai, apmokestinimo tvarkos tikslinimo ir bešvinio benzino bei gazolio, naudojamų kaip degalai, mokesčių koordinavimo
(COM(2007)0052 – C6‑0109/2007 – 2007/0023(CNS))
Ekonomikos ir pinigų politikos komitetas
Pranešėjas:
Olle Schmidt
PE 394.151v03-00
Procedūrų sutartiniai ženklai
* * Konsultavimosi procedūra
balsavusių narių balsų dauguma
**I **I Bendradarbiavimo procedūra (pirmasis svarstymas)
balsavusių narių balsų dauguma
**II **II Bendradarbiavimo procedūra (antrasis svarstymas)
balsavusių narių balsų dauguma pritariama bendrajai pozicijai
visų Parlamento narių balsų dauguma atmetama arba taisoma bendroji pozicija
*** Pritarimo procedūra
visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I ***I Bendro sprendimo procedūra (pirmasis svarstymas)
balsavusių narių balsų dauguma
***II ***II Bendro sprendimo procedūra (antrasis svarstymas)
balsavusių narių balsų dauguma pritariama bendrajai pozicijai
visų Parlamento narių balsų dauguma atmetama arba taisoma bendroji pozicija
***III ***III Bendro sprendimo procedūra (trečiasis svarstymas)
balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................4
AIŠKINAMOJI DALIS............................................................................................................17
PROCEDŪRA...........................................................................................................................18
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Tarybos direktyvos, iš dalies keičiančios Direktyvą 2003/96/EB dėl specialios gazolio, naudojamo kaip komercinės paskirties degalai, apmokestinimo tvarkos tikslinimo ir bešvinio benzino bei gazolio, naudojamų kaip degalai, mokesčių koordinavimo
( COM(2007)0052 – C6‑0109/2007 – 2007/0023(CNS) )
(Konsultavimosi procedūra)
Europos Parlamentas ,
– atsižvelgdamas į Komisijos pasiūlymą Tarybai ( COM(2007)0052 ),
– atsižvelgdamas į EB sutarties 93 straipsnį, pagal kurį Taryba kreipėsi į Parlamentą dėl konsultacijos ( C6-0109/2007 ),
– atsižvelgdamas į Darbo tvarkos taisyklių 51 straipsnį,
– atsižvelgdamas į Ekonomikos ir pinigų politikos komiteto pranešimą ( A6-0030/2008 ),
1. pritaria iš dalies pakeistam Komisijos pasiūlymui;
2. ragina Komisiją pagal EB sutarties 250 straipsnio 2 dalį atitinkamai pakeisti savo pasiūlymą;
3. ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas;
4. ragina Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą;
5. paveda Pirmininkui perduoti Parlamento poziciją Tarybai ir Komisijai.
Komisijos siūlomas tekstas
Parlamento pakeitimai
Pakeitimas
1
4 KONSTATUOJAMOJI DALIS
(4) Kadangi išlaidos degalams sudaro didžiąją dalį vežimo keliais verslo einamųjų išlaidų, valstybėse narėse labai skiriasi gazolio apmokestinimo lygiai. Šie skirtumai lemia degalų turizmą ir konkurencijos iškraipymą. Geresnis komercinės paskirties gazolio apmokestinimo lygių suderinimas suteiks galimybę veiksmingai spręsti nesąžiningos konkurencijos problemą ir galiausiai lems geresnį vidaus rinkos veikimą ir mažesnę žalą aplinkai.
(4) Kadangi išlaidos degalams sudaro didžiąją dalį vežimo keliais verslo einamųjų išlaidų, valstybėse narėse labai skiriasi gazolio apmokestinimo lygiai. Šie skirtumai gali lemti degalų turizmą ir konkurencijos iškraipymą pasienio regionuose . Geresnis komercinės paskirties gazolio apmokestinimo lygių suderinimas suteiks galimybę veiksmingai spręsti nesąžiningos konkurencijos problemą ir galiausiai lems geresnį vidaus rinkos veikimą ir mažesnę žalą aplinkai. Derinant akcizo mokesčio dydį taip pat reikėtų atsižvelgti į infliacijos poveikį ir būtinybę stiprinti Europos Sąjungos konkurencingumą. Reikėtų pabrėžti, kad dėl bešvinio benzino ir gazolio akcizo mokesčio dydžio derinimo neturėtų būti keliama neproporcingų reikalavimų toms valstybėms narėms, kurios jau vykdo griežtą fiskalinę politiką ir yra tvirtai įsipareigojusios mažinti infliaciją.
Pagrindimas
Laukiant tolesnės eurozonos plėtros, bus svarstoma dabartinė žalinga praktika, visų pirma dėmesys bus kreipiamas į tai, kad šalys kandidatės privalo didinti akcizo mokesčio tarifus. Dėl šio reikalavimo valstybėms narėms tampa sunkiau pasiekti joms keliamus infliacijos lygio kriterijus, kurie yra viena iš pagrindinių sąlygų siekiant tapti eurozonos valstybe.
Pakeitimas
2
6 KONSTATUOJAMOJI DALIS
(6) Šiuo etapu aplinkosaugos požiūriu tikslinga nustatyti tuos pačius minimalius bešvinio benzino ir gazolio apmokestinimo lygius. Nėra teisėtų priežasčių nustatyti nacionalinius nekomercinės paskirties gazolio ir bešvinio benzino apmokestinimo lygius mažesnius negu nacionalinis komercinės paskirties gazolio apmokestinimo lygis. Todėl valstybėms narėms, kurios diferencijuoja reaktyvinių variklių degalams naudojamo komercinės ir nekomercinės paskirties gazolino mokesčio tarifus, turėtų būti aiškiai nurodyta, kad nacionalinis reaktyvinių variklių degalams naudojamo nekomercinės paskirties gazolio apmokestinimo lygis neturi būti mažesnis negu toje valstybėje narėje nustatytas komercinės paskirties gazolio nacionalinis apmokestinimo lygis. Ta pati nuostata turėtų būti taikoma bešvinio benzino ir komercinės paskirties gazolio, naudojamo kaip reaktyvinių variklių degalai, atžvilgiu.
(6) Šiuo etapu aplinkosaugos požiūriu tikslinga nustatyti tuos pačius minimalius bešvinio benzino ir gazolio apmokestinimo lygius. Nėra teisėtų priežasčių nustatyti nacionalinius nekomercinės paskirties gazolio ir bešvinio benzino apmokestinimo lygius mažesnius negu nacionalinis komercinės paskirties gazolio apmokestinimo lygis. Todėl valstybėms narėms, kurios diferencijuoja reaktyvinių variklių degalams naudojamo komercinės ir nekomercinės paskirties gazolino mokesčio tarifus, turėtų būti aiškiai nurodyta, kad nacionalinis reaktyvinių variklių degalams naudojamo nekomercinės paskirties gazolio apmokestinimo lygis neturi būti mažesnis negu toje valstybėje narėje nustatytas komercinės paskirties gazolio nacionalinis apmokestinimo lygis , tačiau tai neturėtų daryti neigiamo poveikio nekomercinio gazolio naudotojams. Ta pati nuostata turėtų būti taikoma bešvinio benzino ir komercinės paskirties gazolio, naudojamo kaip reaktyvinių variklių degalai, atžvilgiu.
Pagrindimas
Pakeitimu siekiama atkreipti dėmesį į komercinės ir nekomercinės paskirties gazoliui taikomo akcizo mokesčio tarifų ryšio reikšmę. Jei komercinės paskirties gazolio akcizo tarifas didėja, eiliniam vartotojui tenkanti mokesčio našta taip pat didės, kadangi komercinės ir nekomercinės paskirties gazolio akcizo tarifai yra susiję.
Pakeitimas
3
6A KONSTATUOJAMOJI DALIS (nauja)
(6a) Deja, valstybės narės, kurioms taikomi pereinamieji laikotarpiai, linkusios nesiimti veiksmų, kad įgyvendintų minimalius akcizo mokesčio standartus, nors tai prieštarauja jų prisiimtiems įsipareigojimams. Taigi visiškai nepriimtina savaime pratęsti pereinamąjį laikotarpį. Komisija 2010 m. turėtų pateikti ataskaitą, kurioje praneštų apie tai, kaip minėtosios valstybės narės, kurioms netrukus baigsis pereinamasis laikotarpis, įgyvendino savo įsipareigojimus.
Pagrindimas
Pakeitime raginama nepritarti tam, kad būtų savaime pratęstas pereinamasis laikotarpis, nes pratęsus šį režimą ir toliau būtų iškraipoma konkurencija ir skatinamas vadinamasis degalų turizmas Europos Sąjungoje.
Pakeitimas
4
6B KONSTATUOJAMOJI DALIS (nauja)
(6b) Siekiant, kad Direktyvos 2003/96/EB nuostatos atitiktų bendrą transporto politiką, ir siekiant išvengti galimo konkurencijos iškraipymo krovinių vežimo rinkoje, reikėtų pataisyti gazolio, naudojamo kaip reaktyvinių variklių degalai, apibrėžtį. Reikėtų nustatyti, kad komercinės paskirties apibrėžtis yra susijusi su prekių vežimu keliais transporto priemonėmis, kurių didžiausias leidžiamas bendras svoris su kroviniu yra ne mažesnis kaip 3,5 tonos.
Pagrindimas
The whole legislation on EC transport policy contains a definition of heavy goods vehicles used for transports that includes all vehicles having a maximum permissible laden weight of over 3,5 tonnes. There has been a general tendency to align all transport legislations in order to establish the same definition. In particular, the Eurovignette directive (directive 1999/62/EC) has been amended by the directive 2006/38/EC, which introduced a new definition of heavy goods vehicles (vehicles with weight of over 3,5 tonnes) and replaced the previous-one (vehicles with weight of over 7,5 tonnes). In the same line, the Community legislation concerning the access to the international road haulage market (Regulation 881/92, Commission proposal COM(2007)265) applies to heavy goods vehicles with a weigh of over 3,5 tonnes. There is no reason to keep only in Directive 2003/96 a different definition, which may lead to competitive disadvantages for small haulers.
Pakeitimas
5
7 KONSTATUOJAMOJI DALIS
(7) Tam tikroms valstybėms narėms buvo suteikti pereinamieji laikotarpiai, kad jos galėtų sklandžiai pereiti prie Direktyvoje 2003/96/EB nustatytų apmokestinimo lygių. Dėl tų pačių priežasčių atsižvelgiant į šią direktyvą turėtų būti papildytos nuostatos dėl pereinamųjų laikotarpių.
(7) Tam tikroms valstybėms narėms buvo suteikti pereinamieji laikotarpiai, kad jos galėtų sklandžiai pereiti prie Direktyvoje 2003/96/EB nustatytų apmokestinimo lygių. Atsižvelgiant į šią direktyvą turėtų būti papildytos kai kurioms iš šių valstybių narių taikomos nuostatos dėl pereinamųjų laikotarpių.
Pakeitimas
6
10 KONSTATUOJAMOJI DALIS
(10) Turėtų būti pratęsta galimybė valstybėms narėms nustatyti mažesnę komerciniais tikslais naudojamo gazolio mokesčio normą, palyginti su 2003 m. sausio 1 d. galiojusia nacionaline mokesčio norma , jei įvedama ar taikoma eismo dalyvių mokesčių sistema, kad bendra mokesčių našta būtų maždaug tolygi. Dėl to ir atsižvelgiant į turimą patirtį tikslinga atsisakyti reikalavimo, pagal kurį 2003 m. galiojęs nacionalinis reaktyvinių variklių degalams naudojamo gazolio apmokestinimo lygis turi būti bent du kartus aukštesnis negu 2004 m. sausio 1 d. taikomas minimalus apmokestinimo lygis.
(10) Turėtų būti pratęsta galimybė valstybėms narėms nustatyti mažesnę komerciniais tikslais naudojamo gazolio mokesčio normą, jei įvedama ar taikoma eismo dalyvių mokesčių sistema, kad bendra mokesčių našta būtų maždaug tolygi. Be to, valstybėms narėms reikėtų suteikti galimybę taikant mokesčių lengvatas ir kitas priemones skatinti naudoti ne naftos pagrindu gaminamus reaktyvinių variklių degalus ir degalus, kuriuos naudojant išskiriama mažai anglies dvideginio, siekiant užtikrinti, kad šių degalų būtų naudojamas tam tikras nustatytas kiekis. Dėl to, ir atsižvelgiant į turimą patirtį tikslinga, atsisakyti reikalavimo, pagal kurį 2003 m. galiojęs nacionalinis reaktyvinių variklių degalams naudojamo gazolio apmokestinimo lygis turi būti bent du kartus aukštesnis negu 2004 m. sausio 1 d. taikomas minimalus apmokestinimo lygis.
Pagrindimas
Jei šie degalai sudarytų bent dalį transporto priemonėms naudojamo kuro, tai galėtų duoti nemažai naudos aplinkos apsaugos požiūriu.
Pakeitimas
7
10A KONSTATUOJAMOJI DALIS (nauja)
(10a) Visapusiškai atsižvelgiant į subsidiarumo principą, valstybės narės, gaunančios su šios direktyvos įgyvendinimu susijusių papildomų pajamų, turėtų būti skatinamos pakartotinai jas investuoti pirmiausia į infrastruktūrą, biokuro gamybą ir naujas aplinkos apsaugos priemones, kuriomis siekiama mažinti išmetamą CO 2 dujų kiekį.
Pagrindimas
Biokuro naudojimas, kaip bendros transporto strategijos dalis, gali padėti siekti aplinkos apsaugos tikslų ir sumažinti šiltnamio efektą sukeliančių dujų išmetimą.
Pakeitimas
8
1 STRAIPSNIO 1 PUNKTO A PAPUNKTIS
7 straipsnio 1 dalis (Direktyva 2003/96/EB)
1. Nuo 2004 m. sausio 1 d., 2010 m. sausio 1 d., 2012 m. sausio 1 d. ir 2014 m. sausio 1 d. variklių degalams taikomi minimalūs apmokestinimo lygiai yra tokie, kaip nustatyta I priedo A lentelėje.
1. Nuo 2004 m. sausio 1 d., 2010 m. sausio 1 d., 2012 m. sausio 1 d. ir 2015 m. sausio 1 d. variklių degalams taikomi minimalūs apmokestinimo lygiai yra tokie, kaip nustatyta I priedo A lentelėje.
Pagrindimas
Šiame straipsnyje minimos datos turi būti tokios pačios kaip nurodytos A lentelėje.
Pakeitimas
9
1 STRAIPSNIO 1 PUNKTO A PAPUNKTIS
7 straipsnio 2 dalies 1 pastraipa (Direktyva 2003/96/EB)
2. Valstybės narės gali diferencijuoti komercinės ir nekomercinės paskirties gazolio, naudojamo kaip reaktyvinių variklių degalai, apmokestinimą, jei laikomasi minimalių Bendrijos lygių, o komercinės paskirties gazolio, naudojamo kaip reaktyvinių variklių degalai, mokesčio norma nėra mažesnė už 2003 m. sausio 1 d. galiojusį nacionalinį apmokestinimo lygį .
2. Valstybės narės gali diferencijuoti komercinės ir nekomercinės paskirties gazolio, naudojamo kaip reaktyvinių variklių degalai, apmokestinimą, jei laikomasi minimalių Bendrijos lygių.
Pagrindimas
Siekiant sudaryti sąlygas valstybių narių akcizo mokesčio tarifų konvergencijai, ES turėtų ne tik padidinti privalomus minimalius tarifų lygius, bet ir leisti valstybių narių vyriausybėms sumažinti akcizo mokesčio tarifus, jei tai, jų nuomone, būtina ir jei tuo pačiu metu nepažeidžiami minimalūs Bendrijos lygiai. Toks sprendimas leistų sąžiningiau dalytis derinimo naštą, susijusią su akcizo mokesčio tarifų konvergencija.
Pakeitimas
10
1 STRAIPSNIO 1 PUNKTO AA PAPUNKTIS (naujas)
7 straipsnio 3 dalies a punktas (Direktyva 2003/96/EB)
aa) 3 dalies a punktas keičiamas taip:
„a) prekių vežimui samdos pagrindais arba už atlygį, arba savo poreikiams motorinėmis transporto priemonėmis ar transporto priemonių junginiais, skirtais prekėms vežti vien tik keliais, ir kurių maksimalus leidžiamas bendras pakrautos transporto priemonės svoris yra ne mažesnis kaip 3,5 tonos;
Pagrindimas
The whole legislation on EC transport policy contains a definition of heavy goods vehicles used for transports that includes all vehicles having a maximum permissible laden weight of over 3,5 tonnes. There has been a general tendency to align all transport legislations in order to establish the same definition. In particular, the Eurovignette directive (directive 1999/62/EC) has been amended by the directive 2006/38/EC, which introduced a new definition of heavy goods vehicles (vehicles with weight of over 3,5 tonnes) and replaced the previous-one (vehicles with weight of over 7,5 tonnes). In the same line, the Community legislation concerning the access to the international road haulage market (Regulation 881/92, Commission proposal COM(2007)265) applies to heavy goods vehicles with a weigh of over 3,5 tonnes. There is no reason to keep only in Directive 2003/96 a different definition, which may lead to competitive disadvantages for small haulers.
Pakeitimas
11
1 STRAIPSNIO 1 PUNKTO B PAPUNKTIS
7 straipsnio 4 dalis (Direktyva 2003/96/EB)
4. Valstybės narės, kurios taiko ar įveda eismo dalyvių mokesčių sistemą variklinių transporto priemonių, naudojančių komercinės paskirties gazolį, kaip apibrėžta 3 dalyje, atžvilgiu, gali taikyti mažesnę šio gazolio normą (mažesnę už 2003 m. sausio 1 d. galiojusį nacionalinį apmokestinimo lygį), jei bendra mokesčių našta išlieka maždaug tolygi ir laikomasi Bendrijos nustatytų minimalaus gazolio apmokestinimo lygio.
4. Valstybės narės gali taikyti ar nustatyti eismo dalyvių mokesčių sistemą variklinių transporto priemonių, naudojančių komercinės paskirties gazolį, kaip apibrėžta 3 dalyje, atžvilgiu, jei laikomasi Bendrijos nustatyto minimalaus gazolio apmokestinimo lygio.
Pakeitimas
12
1 STRAIPSNIO 1 PUNKTO C PAPUNKTIS
7 straipsnio 5 dalies 2 pastraipa (Direktyva 2003/96/EB)
Komisija nustato bendras pirmoje pastraipoje nurodytos tvarkos taisykles 27 straipsnio 2 dalyje nustatyta tvarka.
Ne vėliau kaip iki... Komisija nustato bendras pirmoje pastraipoje nurodytos tvarkos taisykles 27 straipsnio 2 dalyje nustatyta tvarka.
_____________
* šeši mėnesiai nuo šios direktyvos priėmimo datos
Pagrindimas
Siekiant užtikrinti, kad mokesčiai būtų grąžinami vadovaujantis vienodomis, skaidriomis ir paprastomis sąlygomis, būtina vadovautis bendromis mokesčių grąžinimo sistemos taisyklėmis. Be to, taikant bendras taisykles bus išvengta bendrosios rinkos iškraipymų.
Pakeitimas
13
1 STRAIPSNIO 2 PUNKTAS
18 straipsnis (Direktyva 2003/96/EB)
2) 18 straipsnis iš dalies keičiamas taip:
2) 18 straipsnis iš dalies keičiamas taip:
a) 3 dalies pirmasis sakinys pakeičiamas taip:
a) 3 dalies pirmasis sakinys išbraukiamas.
„Ispanijos Karalystė gali taikyti pereinamąjį laikotarpį iki 2007 m. sausio 1 d., kad suderintų nacionalinį gazolio, kuris naudojamas kaip reaktyvinių variklių degalai, apmokestinimo lygį su nauju minimaliu 302 EUR lygiu, iki 2012 m. sausio 1 d., kad pasiektų 330 EUR, iki 2014 m. sausio 1 d., kad pasiektų 359 EUR, ir iki 2016 m. sausio 1 d., kad pasiektų 380 EUR.“
b) 4 dalies pirmasis sakinys pakeičiamas taip:
b) 4 dalies pirmasis sakinys išbraukiamas.
„Austrijos Respublika gali taikyti pereinamąjį laikotarpį iki 2007 m. sausio 1 d., kad suderintų nacionalinį gazolio, kuris naudojamas kaip reaktyvinių variklių degalai, apmokestinimo lygį su nauju minimaliu 302 EUR lygiu, iki 2012 m. sausio 1 d., kad pasiektų 330 EUR, iki 2014 m. sausio 1 d., kad pasiektų 359 EUR, ir iki 2016 m. sausio 1 d., kad pasiektų 380 EUR.“
c) 5 dalies pirmasis sakinys pakeičiamas taip:
c) 5 dalies pirmasis sakinys išbraukiamas.
„Belgijos Karalystė gali taikyti pereinamąjį laikotarpį iki 2007 m. sausio 1 d., kad suderintų nacionalinį gazolio, kuris naudojamas kaip reaktyvinių variklių degalai, apmokestinimo lygį su nauju minimaliu 302 EUR lygiu, iki 2012 m. sausio 1 d., kad pasiektų 330 EUR, iki 2014 m. sausio 1 d., kad pasiektų 359 EUR, ir iki 2016 m. sausio 1 d., kad pasiektų 380 EUR.“
d) 6 dalies pirmasis sakinys pakeičiamas taip:
d) 6 dalies pirmasis sakinys išbraukiamas.
„Liuksemburgo Didžioji Kunigaikštystė gali taikyti pereinamąjį laikotarpį iki 2009 m. sausio 1 d., kad suderintų nacionalinį gazolio, kuris naudojamas kaip reaktyvinių variklių degalai, apmokestinimo lygį su nauju minimaliu 302 EUR lygiu, iki 2012 m. sausio 1 d., kad pasiektų 330 EUR, iki 2014 m. sausio 1 d., kad pasiektų 359 EUR, ir iki 2016 m. sausio 1 d., kad pasiektų 380 EUR .“
e) 7 dalies antros pastraipos pirmasis sakinys pakeičiamas taip:
e) 7 dalies antros pastraipos pirmasis sakinys išbraukiamas.
„Portugalijos Respublika gali taikyti pereinamąjį laikotarpį iki 2009 m. sausio 1 d., kad suderintų nacionalinį gazolio, kuris naudojamas kaip reaktyvinių variklių degalai, apmokestinimo lygį su nauju minimaliu 302 EUR lygiu, iki 2012 m. sausio 1 d., kad pasiektų 330 EUR, iki 2014 m. sausio 1 d., kad pasiektų 359 EUR, ir iki 2016 m. sausio 1 d., kad pasiektų 380 EUR.“
f) 8 dalies trečios pastraipos pirmasis sakinys pakeičiamas taip:
f) 8 dalies trečios pastraipos pirmasis sakinys išbraukiamas.
„Graikijos Respublika gali taikyti pereinamąjį laikotarpį iki 2010 m. sausio 1 d., kad suderintų nacionalinį gazolio, kuris naudojamas kaip reaktyvinių variklių degalai, apmokestinimo lygį su nauju minimaliu 302 EUR lygiu, iki 2012 m. sausio 1 d., kad pasiektų 330 EUR, iki 2014 m. sausio 1 d., kad pasiektų 359 EUR, ir iki 2016 m. sausio 1 d., kad pasiektų 380 EUR.“
Pagrindimas
Šiame straipsnyje minimos datos turi būti tokios pačios kaip nurodytosios A lentelėje.
Pakeitimas
14
1 STRAIPSNIO 3 PUNKTO A PAPUNKTIS
18a straipsnio 5 dalis (Direktyva 2003/96/EB)
Latvijos Respublika gali taikyti pereinamąjį laikotarpį iki 2011 m. sausio 1 d. , kad suderintų nacionalinį gazolio ir žibalo, kurie naudojami kaip reaktyvinių variklių degalai, apmokestinimo lygį su nauju minimaliu 302 EUR/1000 l lygiu, iki 2013 m. sausio 1 d., kad pasiektų 330 EUR apmokestinimo lygį, ir iki 2015 m. sausio 1 d. , kad pasiektų pasiektų gazolio, kuris naudojamas kaip reaktyvinių variklių degalai, 359 EUR lygį, ir iki 2017 m. sausio 1 d., kad pasiektų 380 EUR lygį.
Latvijos Respublika gali taikyti pereinamąjį laikotarpį iki 2012 m. sausio 1 d. , kad suderintų nacionalinį gazolio ir žibalo, kurie naudojami kaip reaktyvinių variklių degalai, apmokestinimo lygį su nauju minimaliu 302 EUR/1000 l lygiu, iki 2013 m. sausio 1 d., kad pasiektų 330 EUR apmokestinimo lygį, ir iki 2016 m. sausio 1 d., kad pasiektų 359 EUR lygį.
Pagrindimas
Nedideles įplaukas turinčioms valstybėms narėms, kurios neseniai įstojo į ES ir kurios jau padidino akcizo mokestį degalams, turėtų būti pratęsti pereinamieji laikotarpiai, kad jos turėtų daugiau laiko prisitaikyti.
Pakeitimas
15
1 STRAIPSNIO 3 PUNKTO B PAPUNKTIS
18a straipsnio 6 dalis (Direktyva 2003/96/EB)
Lietuvos Respublika gali taikyti pereinamąjį laikotarpį iki 2011 m. sausio 1d. , kad suderintų nacionalinį gazolio ir žibalo, kurie naudojami kaip reaktyvinių variklių degalai, apmokestinimo lygį su nauju minimaliu 302 EUR/1000 l lygiu, iki 2013 m. sausio 1 d., kad pasiektų 330 EUR apmokestinimo lygį, ir iki 2015 m. sausio 1 d., kad pasiektų gazolio, kuris naudojamas kaip reaktyvinių variklių degalai, 359 EUR lygį, ir iki 2017 m. sausio 1 d., kad pasiektų 380 EUR lygį .
Lietuvos Respublika gali taikyti pereinamąjį laikotarpį iki 2012 m. sausio 1d. , kad suderintų nacionalinį gazolio ir žibalo, kurie naudojami kaip reaktyvinių variklių degalai, apmokestinimo lygį su nauju minimaliu 302 EUR/1000 l lygiu, iki 2013 m. sausio 1 d., kad pasiektų 330 EUR apmokestinimo lygį, ir iki 2016 m. sausio 1 d., kad pasiektų gazolio, kuris naudojamas kaip reaktyvinių variklių degalai, 359 EUR lygį.
Pagrindimas
Nedideles įplaukas turinčioms valstybėms narėms, kurios neseniai įstojo į ES ir kurios jau padidino akcizo mokestį degalams, turėtų būti pratęsti pereinamieji laikotarpiai, kad jos turėtų daugiau laiko prisitaikyti.
Pakeitimas
16
1 STRAIPSNIO 3 PUNKTO C PAPUNKTIS
18a straipsnio 9 dalis (Direktyva 2003/96/EB)
Lenkijos Respublika gali taikyti pereinamąjį laikotarpį iki 2010 m. sausio 1 d. , kad suderintų nacionalinį gazolio, kuris naudojamas kaip reaktyvinių variklių degalai, apmokestinimo lygį su nauju minimaliu 302 EUR/1000 l lygiu, iki 2012 m. sausio 1 d. , kad pasiektų 330 EUR, iki 2014 m. sausio 1 d. , kad pasiektų 359 EUR, ir iki 2016 m. sausio 1 d. , kad pasiektų 380 EUR lygį.
Lenkijos Respublika gali taikyti pereinamąjį laikotarpį iki 2012 m. sausio 1 d. , kad suderintų nacionalinį gazolio, kuris naudojamas kaip reaktyvinių variklių degalai, apmokestinimo lygį su nauju minimaliu 302 EUR/1000 l lygiu, iki 2013 m. sausio 1 d. , kad pasiektų 330 EUR, ir iki 2016 m. sausio 1 d. , kad pasiektų 359 EUR lygį .
Pagrindimas
Nedideles įplaukas turinčioms valstybėms narėms, kurios neseniai įstojo į ES ir kurios jau padidino akcizo mokestį degalams, turėtų būti pratęsti pereinamieji laikotarpiai, kad jos turėtų daugiau laiko prisitaikyti.
Pakeitimas
17
1 STRAIPSNIO 4 PUNKTAS
18c straipsnis (Direktyva 2003/96/EB)
Nepažeidžiant nuo 7 straipsnio nukrypti leidžiančių nuostatų, nustatytų Sutartyje dėl Bulgarijos ir Rumunijos stojimo į Europos Sąjungą. Šios valstybės narės gali toliau taikyti pereinamąjį laikotarpį dėl gazolio, naudojamo kaip reaktyvinių variklių degalai, iki 2015 m. sausio 1 d , kad pasiektų 359 EUR, ir iki 2017 m. sausio 1 d., kad pasiektų 380 EUR .
Nepažeidžiant nuo 7 straipsnio nukrypti leidžiančių nuostatų, nustatytų Sutartyje dėl Bulgarijos ir Rumunijos stojimo į Europos Sąjungą. Šios valstybės narės gali toliau taikyti pereinamąjį laikotarpį dėl gazolio, naudojamo kaip reaktyvinių variklių degalai ir iki 2016 m. sausio 1 d., kad pasiektų 380 EUR.
Pagrindimas
Nedideles įplaukas turinčioms valstybėms narėms, kurios neseniai įstojo į ES ir kurios jau padidino akcizo mokestį degalams, turėtų būti pratęsti pereinamieji laikotarpiai, kad jos turėtų daugiau laiko prisitaikyti.
Pakeitimas
18
1 STRAIPSNIO 5 PUNKTAS
I priedo A lentelė (Direktyva 2003/96/EB)
Komisijos siūlomas tekstas
2004 m. sausio 1 d.
2010 m. sausio 1 d.
2012 m. sausio 1 d.
2014 m. sausio 1 d.
Bešvinis benzinas
(EUR/ 1 000 l)
KN kodai 2710 11 31, 2710 11 41, 2710 11 45 ir 2710 11 49
359
359
359
380
Gazolis
(EUR/ 1 000 l)
KN kodai nuo 2710 19 41 iki 2710 19 49
302
330
359
380
Parlamento pakeitimas
2004 m. sausio 1 d.
2010 m. sausio 1 d.
2012 m. sausio 1 d.
2015 m. sausio 1 d.
Bešvinis benzinas
(EUR/ 1 000 l)
KN kodai 2710 11 31, 2710 11 41, 2710 11 45 ir 2710 11 49
359
359
359
359
Gazolis
(EUR/ 1 000 l)
KN kodai nuo 2710 19 41 iki 2710 19 49
302
330
340
359
Pagrindimas
Siekiant skatinti tvarų benzino ir gazolino naudojimą, turi būti nustatyti gana dideli minimalūs tarifai.
Pakeitimas
19
1 STRAIPSNIO 5 PUNKTAS
I priedo A lentelės pastaba (nauja) (Direktyva 2003/96/EB)
Nepažeidžiant 18a straipsnio 5, 6 ir 9 dalyse ir 18c straipsnyje nurodytų laikotarpių, taikomos šios nuostatos:
Minimalūs bešviniam benzinui ir gazoliui taikomi akcizo mokesčio tarifai iki 2015 m. sausio 1 d. bus ne mažesni kaip 359 EUR/1000 l.
Valstybės narės, kurios pagal Bendrijos teisės aktus iki 2012 m. sausio 1 d. gazoliui taikomą akcizo mokesčio tarifą turi padidinti iki 340 EUR/1000 l, privalo nustatyti bent jau 359 EUR/1000 l tarifą iki 2015 m. sausio 1 d.
Valstybės narės, kuriose 2008 m. sausio 1 d. gazoliui taikomas akcizo mokesčio tarifas viršijo 400 EUR/1000 l, nedidins gazoliui taikomo akcizo mokesčio tarifo iki 2015 m. sausio 1 d.
Valstybės narės, kuriose 2008 m. sausio 1 d. bešviniam benzinui taikomas akcizo mokesčio tarifas viršijo 500 EUR/1000 l, nedidins šio tarifo iki 2015 m. sausio 1 d.
Pagrindimas
Pakeitime siekiama nustatyti sąžiningas ir vienodas sąlygas eurozonai nepriklausančioms valstybėms narėms tam, kad jos galėtų įvykdyti tvarumo reikalavimą, susijusį su infliacijos lygio kriterijais ir mokesčių normų konvergencija. Žr. 31 pakeitimą.
Pakeitimas
20
1 STRAIPSNIO 5A PUNKTAS (naujas)
29a straipsnis (naujas) (Direktyva 2003/96/EB)
5a) Įterpiamas šis 29a straipsnis:
29a straipsnis
Komisija rengia valstybių narių, kuriose pereinamasis laikotarpis baigiasi 2010 m., įsipareigojimų įgyvendinimo ataskaitą.
Pagrindimas
Pakeitime raginama numatyti tvarką, pagal kurią Komisija vertintų, kaip valstybės narės įgyvendina įsipareigojimą didinti akcizo mokesčio tarifą.
AIŠKINAMOJI DALIS
Iš esmės pranešėjas pritaria Komisijos siekiui sumažinti konkurencijos iškraipymus krovinių vežimo rinkoje. Geriausias konkurencijos problemos sprendimas – visapusiškas suderinimas. Taip pat vertėtų pabrėžti, kad vien benzino ir gazolio kainų skirtumai vidaus rinkoje nebūtinai įrodo, kad krovinių vežimo rinka iškraipyta.
Pranešėjas pripažįsta, kad Komisijos pasiūlymas labai menkai prisideda prie žalos aplinkai mažinimo naudojant su transportu susijusią mokesčių politiką. Akivaizdu, kad jei tokia politika gana griežta, ją taikant galima pakeisti vartotojų ir verslo elgesį ir taip užtikrinti, kad būtų išmetama mažiau CO 2 dujų. Vis dėlto pranešėjas abejoja, ar Komisijos pasiūlymas labai padės Bendrijai vykdyti jos tarptautinius aplinkos apsaugos įsipareigojimus, įskaitant Kioto protokolą.
Pranešėjo nuomone, atsižvelgiant į dideles aplinkos problemas, kylančias dėl klimato kaitos ne tik Bendrijai, bet ir visam pasauliui, Komisija, naudodama ryžtingas ir naujoviškas „žaliąsias“ ES priemones (įskaitant mokesčių politiką), privalo atlikti kur kas didesnį vaidmenį skatindama naudoti aplinkai nekenkiančius produktus. Dėl šios priežasties turi būti remiama tvarų vartojimą ir aplinkos apsaugą skatinanti konkurencija mokesčių srityje, pvz., susiejant pajamas, gautas taikant vadinamuosius žaliuosius mokesčius, su vadinamųjų žaliųjų produktų kūrimu ir netaršaus gamybos proceso skatinimu. Taigi pranešėjas pritaria tam, kad valstybės narės galėtų taikyti mokesčių priemones, kuriomis būtų skatinama naudoti reaktyvinių variklių degalus, kurių sudėtyje nėra naftos.
Aptardamas šį klausimą, pranešėjas mano, kad Komisijos pasiūlyme valstybėms narėms nesuteikiama lankstumo, kurio reikia siekiant skatinti naudoti reaktyvinių variklių degalus, kurių sudėtyje nėra naftos.
Vadovaujantis subsidiarumo principu, valstybėms narėms reikėtų suteikti daugiau laisvės, be kita ko, sudarant joms galimybes mažinti reaktyvinių variklių degalų, kurie naudojami labiausiai energiją taupančiuose varikliuose ir kurių sudėtyje nėra naftos, mokesčių tarifus. Tai suteiktų teisinio tikrumo įmonėms ir sudarytų sąlygas konkurencijai. Valstybėms narėms tai suteiktų galimybę skatinti naudoti švaresnes technologijas, siekiant mažinti išmetamų CO 2 dujų kiekį ir įgyvendinant kitus tarptautinius aplinkos įsipareigojimus.
Be to, pranešėjas mano, kad aukštesni minimalūs tarifai turėtų palankesnį poveikį vartotojų ir verslo vartojimo struktūrai. Taip pat mano, kad nederėtų pratęsti galiojančių pereinamųjų laikotarpių ir numatyti naujų pereinamųjų laikotarpių.
PROCEDŪRA
Pavadinimas
Bešvinio benzino ir gazolio apmokestinimas
Nuorodos
COM(2007)0052 – C6-0109/2007 – 2007/0023(CNS)
Konsultavimosi su Parlamentu data
19.4.2007
Atsakingas komitetas
Paskelbimo plenariniame posėdyje data
ECON
26.4.2007
Nuomonę teikiantis (-ys) komitetas (-ai)
Paskelbimo plenariniame posėdyje data
ENVI
26.4.2007
ITRE
26.4.2007
TRAN
26.4.2007
Nuomonės nepareikštos
Nutarimo data
ENVI
3.5.2007
ITRE
7.6.2007
TRAN
10.4.2007
Pranešėjas (-ai)
Paskyrimo data
Olle Schmidt
22.5.2007
Svarstymas komitete
8.10.2007
5.11.2007
Priėmimo data
29.1.2008
Galutinio balsavimo rezultatai
+:
–:
0:
37
1
1
Posėdyje per galutinį balsavimą dalyvavę nariai
Gabriele Albertini, Mariela Velichkova Baeva, Zsolt László Becsey, Pervenche Berès, Slavi Binev, Sebastian Valentin Bodu, Udo Bullmann, Manuel António dos Santos, Christian Ehler, Elisa Ferreira, José Manuel García-Margallo y Marfil, Jean-Paul Gauzès, Donata Gottardi, Gunnar Hökmark, Karsten Friedrich Hoppenstedt, Sophia in ‘t Veld, Piia-Noora Kauppi, Guntars Krasts, Astrid Lulling, Hans-Peter Martin, Gay Mitchell, Cristobal Montoro Romero, John Purvis, Alexander Radwan, Bernhard Rapkay, Dariusz Rosati, Heide Rühle, Antolín Sánchez Presedo, Olle Schmidt, Peter Skinner, Margarita Starkevičiūtė, Ivo Strejček, Ieke van den Burg, Cornelis Visser, Sahra Wagenknecht
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Katerina Batzeli, Daniel Dăianu, Harald Ettl, Werner Langen, Vladimír Maňka, Thomas Mann, Bilyana Ilieva Raeva, Margaritis Schinas, Andreas Schwab, Charles Tannock
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Metin Kazak, Alfonso Andria
