Klausimas, į kurį atsakoma raštu, Nr. E-003186/2011
Komisijai
Darbo tvarkos taisyklių 117 straipsnis
Zigmantas Balčytis (S&D)
(2011 m. balandžio 5 d.)
Tema: Planuojamos statyti atominės elektrinės Baltarusijoje ir Kalinigrado srityje
Rusija ir Baltarusija pasirašė tarpvyriausybinį susitarimą dėl bendradarbiavimo statant atominę jėgainę Baltarusijoje, maždaug 50 km nuo Lietuvos sienos. Rusija taip pat yra paskelbusi planus statyti branduolinius reaktorius Kaliningrado srityje, kuri ribojasi su Lietuva.
Dėl šių planuojamų atominių jėgainių statybos nebuvo ES lygmeniu atlikta aplinkos apsaugos poveikio vertinimo, nors tokios statybos yra grėsmingos Neries ir Nemuno baseinui ir Kuršių marioms, o įvykus katastrofai nukentėtų ne tik Lietuva, bet ir kitos ES valstybės narės.
Ar Europos Komisija, atsižvelgdama į tai, kad minėtąsias atomines jėgaines planuojama statyti prie ES išorės sienos, o tai darys tiesioginę įtaką ES aplinkos apsaugai bei bendram saugumui, ketina pati atlikti tokių jėgainių statybos vertinimą ir bendradarbiauti su minėtomis šalimis, kad jų atliekami vertinimai būtų objektyvūs ir atitiktų galiojančius aplinkos apsaugos bei branduolinio saugumo tarptautinius standartus? Ar EK nemano, kad yra būtina nustatyti privalomus ES branduolinio saugumo standartus, kurie būtų taikomi ne tik ES esamoms ar planuojamoms atominėms jėgainėms, bet ir būtų numatyta įtraukti branduolinio saugumo klausimą į savo išorės politiką su trečiosiomis šalimis, ketinančiomis statyti atomines jėgaines prie ES išorės sienų?