P6_TA(2006)0136
Pabėgėlių stovyklų padėtis Maltoje
B6-0241 , 0268 , 0269 , 0270 , 0271 ir 0274/2006
Europos Parlamento rezoliucija dėl pabėgėlių stovyklų padėties Maltoje
Europos Parlamentas,
–
atsižvelgdamas į Visuotinę žmogaus teisių deklaraciją, ypač į jos 14 straipsnį,
–
atsižvelgdamas į 1951 m. Ženevos konvenciją dėl pabėgėlių statuso, ypač į jos 31 straipsnį,
–
atsižvelgdamas į Europos žmogaus teisių ir pagrindinių laisvių apsaugos konvenciją, ypač į jos 5 straipsnį,
–
atsižvelgdamas į Europos Sąjungos pagrindinių teisių chartiją OL C 364, 2000 12 18, p. 1.
, ypač į jos 1 ir 18 straipsnius,
–
atsižvelgdamas į 2003 m. sausio 27 d. Tarybos direktyvą 2003/9/EB dėl minimalių standartų prieglobsčio prašytojams nustatymo OL L 31, 2003 2 6, p. 18.
ir 2004 m. balandžio 29 d. Tarybos direktyvą 2004/83/EB dėl trečiųjų šalių piliečių ar asmenų be pilietybės priskyrimo pabėgėliams ar asmenims, kuriems reikalinga tarptautinė apsauga, jų statuso ir suteikiamos apsaugos pobūdžio būtiniausių standartų OL L 304, 2004 9 30, p. 12.
,
–
atsižvelgdamas į 2003 m. vasario 18 d. Tarybos reglamentą (EB) Nr. 343/2003, nustatantį valstybės narės, atsakingos už trečiosios šalies piliečio vienoje iš valstybių narių pateikto prieglobsčio prašymo nagrinėjimą, nustatymo kriterijus ir mechanizmus OL L 50, 2003 2 25, p. 1.
, vadinamąjį II Dublino reglamentu,
–
atsižvelgdamas į ES sutarties 6 straipsnį ir į EB sutarties 63 straipsnį,
–
atsižvelgdamas į Darbo tvarkos taisyklių 103 straipsnio 4 dalį,
A.
kadangi Piliečių laisvių, teisingumo ir vidaus reikalų komiteto delegacijoms lankantis sulaikymo centruose, taip pat ir paskutinio apsilankymo Maltoje metu, paaiškėjo, kad prašantieji prieglobsčio yra laikomi tokiomis sąlygomis, kurios visiškai neatitinka tarptautiniu mastu pripažintų standartų, o ypatingos problemos kyla dėl fizinių sąlygų, taip pat nepakankamų ar neegzistuojančių galimybių naudotis pagrindinėmis paslaugomis, pvz., sveikatos priežiūra arba socialine ir teisine pagalba,
B.
kadangi Piliečių laisvių, teisingumo ir vidaus reikalų komiteto delegacija 2006 m. kovo 24 d. nuvyko į Maltą siekdama aplankyti Ħal Safi, Ħal Far ir Lyster Barracks administracinio sulaikymo centrus bei susitikti su Maltos valdžios institucijų ir nevyriausybinių organizacijų, dirbančių imigracijos srityje, atstovais,
C.
atsižvelgdamas į delegacijos narių vietoje nustatytus faktus,
D.
kadangi prieglobsčio prašytojai Maltoje yra laikomi administracinio sulaikymo centruose,
E.
kadangi Maltos sala yra prie pat pietinės Europos Sąjungos sienos ir kadangi tai yra maža 316 km2 sala, kurioje gyvena 400000 gyventojų, o jų tankumas yra didesnis kaip 1200 gyventojų viename kvadratiniame kilometre ir kadangi dėl šios priežasties ši sala turi labai ribotas galimybes priimti ir apgyvendinti migrantus ir prieglobsčio prašytojus, kurie dažnai didelėmis grupėmis išsilaipina jos pakrantėse,
F.
kadangi kiekvienais metais į Maltą atvykstančių asmenų skaičius vidutiniškai siekia 45 proc. gimstamumo Maltoje lygio ir kadangi, atsižvelgiant į Maltos gyventojų skaičių, vieną į Maltą atvykusį žmogų galima prilyginti 140 atvykusiųjų į Italiją, 150 − į Prancūziją ir 205 − į Vokietiją; kadangi 2005 m. į Maltą atvyko 1800 asmenų, o tai būtų lygu 252000 asmenų, atvykusių į Italiją, 270000 − į Prancūziją − ir 369000 − į Vokietiją,
G.
kadangi Malta, siekdama kontroliuoti dabartinę padėtį, skiria 1 proc. savo valstybės biudžeto lėšų, o ateinančiais mėnesiais ir metais padėtis gali tik pablogėti; kadangi Malta skiria didelę dalį (daugiau kaip 10 proc.) savo kariuomenės ir policijos pajėgų siekdama spęsti humanitarinę krizę ir valdyti sulaikymo bei prieglobsčio centrus,
H.
kadangi Malta nėra galutinis į salą atvykstančių žmonių kelionės tikslas, nes jie pareiškia norą vykti į kitas valstybes nares,
I.
kadangi Maltos valdžios institucijos neturi pakankamai darbuotojų, kad būtų galima tinkamu laiku išnagrinėti prašymus dėl prieglobsčio,
J.
kadangi dalis į Maltą atvykstančių asmenų yra kilę iš kariaujančių šalių, ypač esančių Afrikos Kyšulyje ir Darfūre, todėl beveik nėra galimybių juos išsiųsti atgal į jų kilmės šalis,
K.
kadangi visada teikiama pirmenybė gyvenimui "atviruose centruose", o ne tikruose sulaikymo centruose, kaip buvo įrodyta Seutos ir Meliljos miestų patirtimi,
L.
kadangi Maltos administracinėje praktikoje nustatyta, kad maksimalus migrantų laikymo laikotarpis yra aštuoniolika mėnesių, o maksimalus sprendimo priėmimo laikotarpis prašančiųjų prieglobsčio atžvilgiu − dvylika mėnesių,
M.
kadangi Maltos gyventojai tikisi, kad Europos Sąjunga parodys savo solidarumą ir išreikš paramą, ko iki šiol dar nebuvo padaryta,
N.
kadangi Europos Sąjunga turėtų nedelsdama įsikišti ir visomis priemonėmis paremti Maltą, bandančią valdyti migrantų srautus, ir to taip pat tikisi Maltos valdžios institucijos,
O.
kadangi Europos Sąjunga turėtų daryti viską, kas įmanoma, siekdama padėti Maltai ir kitoms ES pasienyje esančioms valstybėms, kurios susiduria su panašiais sunkumais,
P.
kadangi dėl narystės Europos Sąjungoje Maltai ir kitoms mažoms valstybėms kilo sunkumų taikant Reglamentą (EB) Nr. 343/2003,
1.
yra tvirtai įsitikinęs, kad Malta ir kitos valstybės narės privalo laikytis tarptautinių įsipareigojimų prašančiųjų prieglobsčio klausimu;
2.
pripažįsta problemas, kurių kyla Maltai sprendžiant pastaraisiais metais kylančias ir skubių veiksmų reikalaujančias migracijos problemas;
3.
išreiškia savo vienybę su Maltos gyventojais, sulaikytais prieglobsčio prašytojais ir imigrantais, Maltos valdžios institucijomis ir policija bei ginkluotomis pajėgomis, kurios, atsižvelgiant Maltos dydį ir gyventojų skaičių bei tai, kad migrantų ir prieglobsčio prašytojų galutinis kelionės tikslas nėra Malta, susiduria su didele problema;
4.
pritaria pastangoms užtikrinti skaidrumą, kurių ėmėsi Maltos valdžios institucijos, leidusios į centrus laisvai patekti Piliečių laisvių, teisingumo ir vidaus reikalų komiteto delegacijai ir spaudos atstovams;
5.
apgailestauja dėl nepriimtinų migrantų ir prieglobsčio prašytojų gyvenimo sąlygų Maltos administracinio sulaikymo centruose;
6.
reikalauja, kad Maltos valdžios institucijos gerokai sutrumpintų migrantų sulaikymo laikotarpį;
7.
reikalauja, kad JT Vyriausiajam pabėgėlių reikalų komisarui ir NVO būtų suteikta nevaržoma galimybė patekti į uždarus sulaikymo centrus; ragina kompetentingas NVO nuolat budėti centruose ir taip užtikrinti, kad būtų prieinamos būtina sveikatos ir teisinė pagalba;
8.
reikalauja, kad valstybės narės užtikrintų galimybę pasinaudoti prieglobsčio prašymo procedūra ir tiksliai bei nuosekliai taikytų 2005 m. gruodžio 1 d. Tarybos direktyvą 2005/85/EB, nustatančią būtiniausius reikalavimus dėl pabėgėlio statuso suteikimo ir panaikinimo tvarkos valstybėse narėse OL L 326, 2005 12 13, p. 13.
, bei užtikrintų greitą ir veiksmingą prieglobsčio prašymų nagrinėjimą;
9.
ragina Maltos valdžios institucijas taikyti Direktyvą 2003/9/EB, ypač kiek tai susiję su sąlygomis sulaikymo centruose;
10.
ragina Europos Sąjungą aktyviau dalyvauti valdant humanitarines krizes, susijusias su migrantų srautais ir prieglobsčio prašytojais;
11.
ragina Tarybą kuo greičiau sušaukti ypatingąjį teisingumo ir vidaus reikalų ministrų posėdį Maltoje ir atsižvelgti į būtinybę imtis skubių bei nedelsiamų priemonių siekiant išvengti į Maltą vasaros mėnesiais atvykstančių neteisėtų imigrantų skaičiaus didėjimo ir tuo pat metu bandant rasti tinkamą dabartinių problemų sprendimą;
12.
mano, kad valstybės narės turėtų parodyti didesnį solidarumą valstybėms narėms, kurioms kyla didelių problemų dėl į ES vykstančių migrantų srautų, ir ragina valstybes nares, pasinaudojant finansavimu, 2007−2013 m. laikotarpiui skiriamu pagal ARGO programą, Europos pabėgėlių fondą, Europos išorės sienų fondą, Europos integracijos fondą ir Europos grąžinimo fondą, į savo teritoriją priimti prieglobsčio prašytojus iš Maltos ir kitų mažų šalių;
13.
ragina Tarybą ir valstybes nares Maltai suteikti praktinę paramą:
-
nusiunčiant ekspertų grupes, įskaitant ir nepriklausomus ekspertus, kurie padėtų suteikti prieglobsčio prašytojo statusą, ir
-
nusiunčiant ekspertų grupes, įskaitant ir nepriklausomus ekspertus, kurie patartų atitikimo Direktyvai 2003/9/EB klausimu;
14.
prašo Komisijos nedelsiant pasiūlyti sukurti fondą kritiniams atvejams taip siekiant spręsti su humanitarinėmis krizėmis valstybėse narėse susijusias problemas ir į naują finansavimą 2007−2013 m. laikotarpiu įtraukti kritinių atvejų priemonę, kuri būtų naudojama teikiant finansinę pagalbą kritiniais atvejais;
15.
skubiai prašo Komisijos nedelsiant imtis iniciatyvos peržiūrėti Reglamentą (EB) Nr. 343/2003 (II Dublino reglamentą) ir iškelti klausimą dėl jo pagrindinio principo − valstybės narės, į kurią pirmiausia atvyko prašytojas, atsakomybės už prieglobsčio prašymo nagrinėjimą − nes tai netoleruotinai apsunkina ES rytuose ir pietuose esančias valstybes ir reikalauja sukurti teisingą atsakomybės padalijimo valstybėms narėms mechanizmą;
16.
primena būtinybę, kad Bendrijos imigracijos ir prieglobsčio politika būtų pagrįsta teisėtos imigracijos kelių atvėrimu ir kad būtų apibrėžti bendri imigrantų ir prieglobsčio prašytojų pagrindinių teisių apsaugos standartai visoje Sąjungoje, kaip įtvirtinta 1999 m. Tamperės Europos Vadovų Tarybos ir patvirtinta Hagos programos;
17.
paveda Pirmininkui perduoti šią rezoliuciją Tarybai, Komisijai, valstybių narių vyriausybėms ir parlamentams bei Jungtinių Tautų Vyriausiajam pabėgėlių reikalų komisarui.
